ބޯ ހަލާކު – ދިވެހި ނޫސް\nHome ⁄ ވާހަކަ ⁄ ބޯ ހަލާކު\nބާރު ސްޕީޑެއްގައި ދުއްވާފައި އައި ސައިކަލު މަޑުކޮށްލީ އަހަރެންގެ ގޭގެ ދޮރު މައްޗަށެވެ. ސައިކަލުން އަހަރެން ފައިބައި ސައިކަލުގަ އިން އަހަރެންގެ ލޯބިވެރިޔާ؛ މިލްދާނަށް ބަލައިލީމެވެ. ދެމީހުންގެ ހަތަރު ކަޅި ސީދާވި ހިނދު ހިނިތުންވެވުނީ ބޭއިޚުތިޔާރުގައެވެ.\n“އަހަރެން ދަންތަ މިއަދު؟ މަންމަ މެނާ ބައްދަލުކޮށްލަން. މިހެން ދެން ނޫޅެވޭނެ” މިލްދާން ސުވާލު ކޮށްލިއެވެ.\n“ބައްދަލުކުރަން ދޯ…؟” އަހަރެންގެ އިސްތަށިގަނޑާ ކުޅެލަމުން ބުނެލީ ދޭނެ ވަކި ޖަވާބެއް ނޭނގިގެންނެވެ. ހަމަ ގައިމުވެސް ގޭގަ ބަންދުވާކަށް އަދި އަހަރެން ބޭނުމެއް ނޫނެވެ.\n“އުހޫސް އޭ؟ ދެން؟” އަހަރެން އިންކާރު ކުރުމާއެކު މިލްދާން ބުންޏެވެ. މާކުރިންވެސް އަހަރެން ނޫނެކޭ ބުނާނެކަން އޭނައަށް އިނގޭ ފަދައެވެ.\n“މާދަން ދެން އިހަށް ފިހާރައިން ބައްދަލުކުރަން މަޑުކުރޭ. މިއަދަކު ނޫން މަންމަމެނަށް ފެންނާނީ. އިނގޭ؟ މާދަން؟ ފިހާރައިން؟” ބައްތިރީސް ދަތްފިލާ ދައްކާލަމުން އަހަރެން އާދޭހުގެ ރާގަކަށް ބުނީމެވެ. އެންމެ ފަހުން މިލްދާން ގޮތް ދޫކޮށް ސައިކަލު ދުއްވައިލިއެވެ.\nގެޔަށް އައިސް ވަތް އިރު އެކަކުވެސް ފެންނާކަށް ނެތެވެ. ވެފަ ހުރި ވަރުބަލީގެ ސަބަބުން އަހަންނަށް ގޮސް ސޯފާގައި އޮށޯވެވުނެވެ.\n“ކާކު އެއީ؟” އަހަރެންގެ ކަންފަތް ކައިރިން ކުއްލިއަކަށް އެ ޖުމުލަ އިވުމުން ސިއްސައިގެން ގޮސް ސޯފާއިންވެސް ވެއްޓުނެވެ. ތެދުވެ ބަލައިލި އިރު ކައިރީ ހުއްޓި އެ ހުރީ އަހަރެންގެ ދިހަ އަހަރުގެ ފިރިހެން ކޮއްކޮ ސުނިލް އެވެ. އޭނާގެ މޫނުމަތީގައި ވަނީ ނުބައި ރޭވުމެއްގެ ކުލަވަރެވެ. ތުންފަތުގައި ހަރަކާތްތެރިވަމުން ދިޔައީ ލާނެތް ހިނިތުންވުމެކެވެ.\nސުނިލް ބުނީ ކީކޭ ކަމެއް އެނގުނުކަމަށް ނުހަދާ އަހަރެން ތެދުވެ ސޯފާގައި ހަމަ ޖެހިލީމެވެ.\n“ކާކުތަ؟” އަހަރެން ނޭނގޭ ކަމަށް ހަދާފައި އަހައިލީމެވެ.\n“ނޭނގޭ ކަމަށް ހަދާނެ ކަމެއް ނެތް. މިއޮތީ ހެކި” އަހަރެން ކައިރީ އިށީނަމުން ސުނީލް ދައްކައިލީ އޭނާގެ އަތުގައި އޮތް ފޯނުގެ ސްކްރީނެވެ. އަހަރެންގެ ދެލޯ ބޮޑުވިއެވެ. މޭގަނޑު އަތަށް ނައީ ކިރިޔާއެވެ.\nއެ ފޯނުގައި އިނީ ދެންމެ އަހަންނާއި މިލްދާން ބޭރުގަ ހުއްޓާ ނަގާފައި އިން ފޮޓޯއެކެވެ. އަތާ އަތް ޖޯޑުކޮށްގެން ދެ ރަހުމަތްތެރިން ތިބެދާނެކަމަށް މި އާއިލާ ގަބޫލެއް ނުކުރާނެކަން ގައިމެވެ. ހުރިހާ ކަމެއް ފަޅާ އަރާނީއެވެ. މަންމަގެ އިތުރު ދެ ގަޑިއިރުގެ “ލެކްޗާއާއެކު” އަދަބުވެސް ލިބޭނެއެވެ. ކުރިމަތީ “ކޮއްކޮގެ ސިފައިގައި އިން ޝައިޠާނަށް” އަހަރެން ބަލައިލީމެވެ. ދެލޯ އަޅާލަމުންނެވެ. ސުނިލް ނިތް އަރުވާލިއެވެ.\n” މި ފޮޓޯ ރީތިކަމުން މިއުޅެނި ފުރޭމް ކުރަން.” ފޯނަށް ބަލަން އިނދެފައި ސުނިލް ބުނެލިއެވެ. ދެން ވައްކަޅިން އަހަރެން ކުނިކޮށްގެން އިން މޫނަށް ބަލައިލިއެވެ. ” މަންމަ ލައްވާ” ސުނިލްގެ ދަތްފިލާ ދައްކާލަމުން ލާނެތްގޮތަކަށް ބުނެލިއެވެ.\nމީހުން ބުނެއެވެ. ކޮއްކޮއިންނަކީ ޖެއްސުންކުރަން އައިސް ތިބޭ ބައެކެވެ. ކުރިމަތީ މި އިނީ އޭގެ ދިރިހުރި ހެއްކެކެވެ.\n“ކީއްކޮށްދޭންވީ؟!” ދަތްކުނޑި ވިކާލާފައި އަހަރެން ބުނީމެވެ. ޖަވާބުގައި ސުނިލް ހޭން ފެށިއެވެ.\n“ދޮންތިއަށް ވިސްނޭ. އާނ ވާންވީ ގޮތް ދޯ؟ ވެގެން މިއުޅޭ ގޮތަކީ، ކޮންމެހެން ނިންމަން ޖެހޭ ފިލާވަޅެއް ނުނިންމާ އައީމާ މުދައްރިސް ބުނެފި ބެލެނިވެރިންނާ އެކީ ބައްދަލުކޮށްލަން އަންނާށޭ” ސުނިލް ކިޔައިދިނެވެ.\n“ދެން؟ ދޮންތިއަށް ކީއް؟” އަހަރެންނަކަށް ވާންވީގޮތެއް ނަގައެއް ނުގަނެވުނެވެ.\n” ތިހެން ނުހަދާ މަންމާ. އެހެންނޫނީ މުދައްރިސް ރުޅި އަންނާނެ” ސުނިލް އަހަރެންގެ އަތުގައި އާދޭސް ކުރާ ރާގަކަށް ހިފާލަމުން ބުނެލިއެވެ.\n“މަންމާއޭ؟ ކީއްވެ ދޮންތިއަށް މަން…މަން… އޭ!! ނޯ ވޭ!” އެ ޝައިޠާނީ ސިކުނޑީގައި ރާވަމުން ދިޔަ ރޭވުން ދެނެގަންނަން އަހަންނަށް ވަގުތުކޮޅެއް ނެގިއެވެ. އަހަރެން ސޯފާއިން ތެދުވީމެވެ.\n“ސުނިލް ބުނީ ކޮންތާކުތަ ފޮޓޯ ފުރޭމުކޮށްފަ ހަރުކުރާނި؟” ސުނިލް ބުނެލިއެވެ. އަހަރެންގެ ލޭ ކެކިގަތެވެ. އެއްބަސް ވުން ނޫންގޮތެއް އަހަންނަކަށް ނެތެވެ. ކުރިމަތީ ހުރި އިބިލީސް އެހުރީ ހުރިހާ ކަމެއް ރާވައި އަހަރެން ރަނގަޅަށް ބައްދާލާފައެވެ. ސަލާމަތް ވެވޭނެ ގޮތެއް ނެތެވެ.\n“އެންމެ ރަނގަޅު. ދެރަ ކަމެއް ހުވާ މިކުރީ” އަހަރެން ރުޅިއައިސް ބުނީމެވެ. “އެކަމް ދެން އަހަރެން މަންމައަށް ވީމަ ބައްޕައަށް ވަނީ ކާކު؟” ހަނދާން ވެގެން އަހަރެން ސުނިލް ގާތު އަހައިލީމެވެ.\nއަހަންނާ އެއް މާބަނޑު އަހަރެންގެ ކޮއްކޮ ކޮޓަރިން ނުކުމެގެން އައީ އެވަގުތުއެވެ.\n“ބައްޕާ، މިއަދު ހަވީރު އިނގޭ ސުކޫލަށް ދާން އޮތީ” ސުނިލް ފޯނާ ކުޅެލާފައި ފޯނުގެ ސްކރީން ސަނީމަށް ދައްކާލަމުން ސުނިލް ބުނެލިއެވެ. މައްސަލައެއް ނެތޭ ބުނެ ވަރަށް ހަމަ ޖެހިފައި ހުރެޗސަނީމް ދިޔަ ގޮތަށް ދިޔައީ ބަދިގެއަށެވެ. އޭނާއަށް ވެސް ކޮންމެސް މަޖުބޫރެއް ކޮށްގެން އެއްބަސް ކުރުވީ ކަން އަހަންނަށް އެވަގުތު ވިސްނުނެވެ.\nއަހަރެން ބަލައިލީ ސުނިލްގެ ފޯނުގެ ސްކްރީނެވެ. އޭގައި ފެންނަން އެއިނީ ސަނީމް އޭނާގެ ލޯބިވެރިޔާއާ އެކު ރަސްފަންނުގައި ހުއްޓާ ނަގައިފަ އިން ފޮޓޯއެކެވެ. ޗުސް ޗުސް ތަޅަމުން އުނަގަނޑުގައި އަތް ވިއްދާލާ އަހަރެން ސުނިލްއަށް ބަލައިލީމެވެ. ސުނިލް ހެމުން ހެމުން ގޮސް ކޮޓަރިއަށް ވަނެވެ.\nހަވީރު ހަތަރެއް ޖަހަނީއެވެ. އަހަރެން އިނީ ސުނިލްގެ ސުކޫލުގައި ސުނިލްއާ އެކީގައެވެ. ސަނީމް ނައިސްގެން އަހަރުމެން ތިބީ މުދައްރިސް ކައިރިއަށް ނުދެވިފައެވެ. އިރުކޮޅެއް ފަހުން ސަނީމު އައިސް ވަނެވެ. އަހަންނަށް ބަލައިލެވުނީ އޭނާގެ ފައިކޮޅުން ފެށިގެން ބޮލަށެވެ. މީހާ ހުރީ ކުރިން ލައިގެން ހުންނަ ޓީޝާޓުގެ ބަދަލުގައި އަތް ދިގު ގަމީހެއް ލާފައެވެ. ގަމީސް ބެގީކޮށްފައި ހުރި އިރު ރަސްމީ ފާޑެއް ޖަހައެވެ. އެއަށްވުރެން ބޮޑަށް އަހަރުމެންގެ ލޮލުގައި އަޅައިގަތީ ސަނީމު ޖަހައިގެން ހުރި މަތިމަހާއި ތުނބުޅިއެވެ. މީހާގެ ހަމުގެ ކުލަ ކުރިއަށްވުރެ ކަޅުހެން ވެސް ހީވެއެވެ. ސުނިލްއާއި އަހަރެން އެކަކު އަނެކަކުގެ މޫނަށް ބަލައިލީމެވެ.\nއަހަރެން ތެދުވެ ސަނީމްގެ ކައިރިއަށް ޖެހިލީމެވެ. ” ގައިގަ ކަޅުތެޔޮ ހާކައިގެންތަ ތިއައީ؟ ތިހާވަރު ނުކުރިއަސް ރަނގަޅުވާނެ” މަޑުމަޑުން އަހަރެން ބުނެލީމެވެ. ސަނީމް އެތެރެއަށް ވަނުމަށް ހިނގައިގަތުމުން އެކުގައި އަހަންނާއި ސުނިލްވެސް ފަހަތުން ދިޔައީމެވެ.\n“ހުވާ ނޫޅެން. އެނގިދާނެ ސުނީލް! މަންމަ އަހަރުމެން ދެމީހުން ދިރިހުއްޓަ ވަޅުލާނެ” އަހަރެން ވަންނަމުން ސުނިލް ގާތު ބުނީމެވެ. ސަނީމުވެސް އެއްބަސް ވިއެވެ.\n“ނޭނގޭނޭ! އެއީ ކުޑަކޮށް އުމުރުން ދުވަސްވެފަ ހުރި މުދައްރިސެއް. އެހާ ބޮޑަކަށް ތަންދޮރު ވަތްކެއްވެސް ނުވާނެ. ހިނގާބަލަ” ސުނިލް އަހަރެންގެ އަތުގައި ހިފައިގެން ހިނގައިގަތެވެ.\nމުދައްރިސް އަހަރުމެން ފެނުމާއެކު އެތެރެއަށް ވަނުމަށް އެންގިއެވެ. އެއީ މެދުއުމުރަށްވުރެ މަތީ އުމުރެއްގެ މީހެއް ހެން ބަލާބެލުމަށް ހީވެއެވެ. އަހަންނާއި ސަނީމް ގޮސް މުދައްރިސްގެ މޭޒު ކައިރީ ހުރި ދެ ގޮނޑީގައި އިށީނީމެވެ. ސުނިލް އައިސް އަހަރުމެންގެ ކައިރީ ހުއްޓުނެވެ.\n“ތިއީތޯ ސަނީމްގެ ބެލެނިވެރިންނަކީ؟” މުދައްރިސް ސުވާލު ކުރުމުން އަހަންނާއި ސަނީމް އެކުގައި ބޯ ޖަހައިލީމެވެ.\n“މިއީ ސުނިލްގެ ބައްޕައަކީ އަހައްމާ! މޮޅު ޅެން ވެރިއެއް. ތުނބުޅިއަށް މިހާރު މިވީ ވިހި އަހަރު.\nއަދަބުވެރިކަން ނެތުނު މީހާ ދެދުނިޔޭން ގެއްލި…” އަހަރެން މުދައްރިސަށް ނުފެންނާނެހެން ވަރަށް ބާރަށް ފުރަގަހުން ސަނީމްގެ ބުރަކަށީގައި ޖަހައިލީމެވެ. އެއިރު މުދައްރިސު އަހަރުމެނާ ދިމާއަށް ފާޑަކަށް ބަލަހައްޓައިގެން ހުއްޓެވެ. އަހަރެން ދަތްޕިލާ ދިލުވާލަމުން މުދައްރިސަށް ބަލައިލީމެވެ.\n“ކިހިނެއްތޯ ވީ މަގޭ ދަރިފުޅަށް؟” މައިވަންތަކަމުން ފުރި އުތުރި އަރައިފައިވާ މަޑުމައިތިރި އަޑަކުން އަހަރެން ބުނެލީމެވެ. މަޤްސަދަކީ ދެންމެ ސަނީމް އެ ޖެހި ސަކަރާތުން މުދައްރިސްގެ ޚިޔާލު އަނބުރާލުމެވެ.\n“ވެގެން މިއުޅޭ ގޮތަކީ… ސުނިލް މާ ގިނާކޮށް ކުލާހުގަ އެހެން ކުދިންނަށް އުނދަގޫ ކުރަނީ. އިންޒާރުވެސް ދީފިން. މިހާރު ދެތިން މުދައްރިސަކު އެވާހަކަ އަޅުގަނޑަށް އަންގައިފި. އަނެއްކާ އިއްޔެ އެ އައީ ފިލާވަޅު ނުނިއްމާ” މުދައްރިސްގެ އެ ޖުމުލައިން ފޯރި އެރީ އަހަންނަށެވެ.\nއެރި ފޯރީގައި ކުޅެން އިން ޑުރާމާވެސް އަހަރެން ހަނދާން ނެތުނު ފަދައެވެ. ވަގުތުން ސުނިލްއަށް ބަލައިލީމެވެ. “ކޮބާ؟ ހުރޭ މި ފަހަރު މަންމަ ކައިރީ ކުޓު…” އަހަރެންގެ އެއް އަތުގައި ހިފީ ސުނިލްއެވެ. އަނެއް އަތުގައި ސަނީމެވެ. މި ޖަހަމުން ދިޔަ ސަކަރާތުގެ ހަނދާން އަހަންނަށް އައީ އަދި ދެނެވެ. ސުނިލް އަހަންނަށް ދެލޯ އަޅައިލިއެވެ.\n“ކުޓު.. ކުޓު… ކުޓުވާ މީހުން ކުޓުވަން ނުޖެހޭ ވަރަށް ސުނިލް އިސްލާހު ކޮށްލާނަން” ކޮށަ ކޮށައިގެން ވިޔަސް އަހަންނަށް ބުނެވުނީ ބޮލަށް އެ ވަގުތު އައި ޖުމުލައެވެ.\n“އަޅުގަނޑު މި ކުޓުވަނީތޯ؟” މުދައްރިސު ދެލޯ ބޮޑުކޮށްލަމުން ބުނެލިއެވެ. އަހަންނަށް ދެން ބުނާނެ އެއްޗެއް ނޭނގިފައި އިންދާ ސަނީމް ވާހަކަދެއްކިއެވެ.\n“އެއީ… އަޅުގަނޑުމެން ރަށުގަ ޝަކުވާއެއް އައީމަ ބުނެ އުޅޭ ގޮތެއް” ސަނީމު ވާހަކަ ދެއްކީ އަޑު ބަރުކޮށްގެންނެވެ. އަހަރެން ހެވިލާފައި ބޯ ޖަހައިލީމެވެ.\n“އެހެންތޯ؟ ކޮން ރަށެއް ތޯ ތިބޭފުޅުން؟” މުދައްރިސް ޝައުގުވެރިވަމުން އަހައިލިއެވެ.\nއަހަންނަކީ ރާއްޖޭގެ ރަށްރަށް މާ ބޮޑަށް އެނގޭ މީހެއް ނޫނެވެ. ދެން މި ތިބަ ދެ މޮޔައިންނަށް ނޭނގޭނެކަން ކަށަވަރެވެ. ވިސްނަން އަހަންނަށް ލިބުނީ ކުޑަ ވަގުތުކޮޅެކެވެ. މާލެ ކައިރީގެ ރަށެއްގެ ނަން ބުނެވޭކަށް ނެތެވެ. އަހަރެން ބަލައިލީ ކުރިމަތީ ހުރި މޭޒުމަތީ އޮތް ގަލަމަށެވެ. ގިނަ ރަށް ރަށް ނިމެނީ ދުލަކަށެވެ.\n“ގަލަންދޫ” ހަޤީޤަތުގައިވެސް އެގަޑީ އަހަންނަށް ދުލަށް އައި ބަހަކީ އެއީއެވެ.\n“ގައްލަންދޫ؟” މުދައްރިސް އަހަރެން ބުނި ބަސް ރަނގަޅުކޮށްދޭ ފަދަ ރާގެއްގައި އަހައިލިއެވެ. ބުނާނެ އިތުރު އެއްޗެއް ނެތުމުން އަހަރެން ބޯ ޖަހައިލީމެވެ.\n“އަޅުގަނޑު މިއީ އުތުރު އަތޮޅުގެ މީހެއް. ގައްލަންދޫ އެއީ ފަޅު ރަށެއް!” މުދައްރިސު އަހަރެންގެ ލޮލަށް ބަލައިލީ ކުށެއް ކޮށްފައިހުރި މުޖުރިމަކާ ދިމާއަށްވެސް މީހަކު ނުބަލާނެހާ ޝައްކުގެ ނަޒަރަކުންނެވެ. އަހަރެން ހިން ދިރުވާލީމެވެ.\n” އެއީ.. އެއީ.. އެހެން އަތޮޅެއްގެ ގައްލަންދޫ އެއްގެ ވާހަކަ” އަހަރެން ޔަޤީންކަން ދައްކައިލަމުން އެހެން ބުނީމެވެ. އެވަގުތު އަނެއްކާވެސް މައުލޫ ބަދަލުކޮށްލަން ސަނީމް މިސްރާބު ޖެހިއެވެ.\n“ކިހިނަކުން ދިރިއުޅޭނީ ކަލާޔާ…” ސީދާ ރާގުގައި ސަނީމް ފެށިއެވެ. އަހަރެން އަވަސް އަވަހަށް ސަނީމް ހުއްޓުވޭތޯ އޭނާގެ އަތުގަ ވަރަށް ބާރަށް ހިފައިލީމެވެ.\n“އެކްސްކިޔުސްމީ؟” މުދައްރިސް ކޮޅަށް ތެދުވިއެވެ.\n“މާފުކުރައްވާ. ސުނިލްގެ މައްސައިލަ އަޅުގަނޑު ބުނެލަން އޮތީ… ދެން އަޅުގަނޑުގެ ދަރިފުޅު އެކަހަލަ ސަކަރާތެއް ނުޖަހާނެ. އަޅުގަނޑު ޔަޤީންކަން ދެން” މައުލޫ ބަދަލުކޮށްލަމުން އަހަރެން ލޯ އަޅައިލީ ސުނިލްއަށެވެ. އ\n“ލައްބަ މުދައްރިސް. އެއްފަހަރެއް ކަމަށް ދޫކޮށްލަދެއްވާ” ސުނިލް ތުން ބޮޑުކޮށްލަމުން ބުނެލިއެވެ.\n“އެންމެ ރަނގަޅު. ދެން އެފަދަ ކަމެއް ފެނިއްޖެޔާ ސަސްޕެންޑް ކުރުމުގެ ޗާންސް ބޮޑުކަމަށް ބުނެލަން” މުދައްރިސް ރުޅި މައިތިރި ކުރަމުން އިށީނެވެ.\nސަލާމަތްވީތީ ޝުކުރު ކުރަމުން އަހަރުމެން އަވަސް އަވަހަށް އެތަނުން ނުކުތީމެވެ.\n“ފޮޓޯ؟” ބޭރަށް ނުކުމެފައާ އެއްކޮށް އަހަރެން ސުނިލްގެ ގަމީހު ގިރުވާނުގަ ހިފީމެވެ. ސުނިލް އަހަރެން އަތަށް ފޯނު ދިނެވެ. އަހަރެން ސުނިލް ނަގާފަ ހުރި ހުރިހާ ފޮޓޯތަކެއް ޑިލީޓް ކުރީމެވެ.\n“އެހެން އެއްޗެއްގަ މީގެން އެއްވެސް ފޮޓޯއެއް ބައިންދާފަ އިނިއްޔާ… މުދައްރިސް ފެންނަން އިނގޭ ލަސްވާނި” އަހަރެން ސުނިލްއަށް އިންޒާރު ދިނީ އޭނާ މި ފަދަ ޑުރާމާއެއް އަހަރެމެން ލައްވާ ކުރިމަގުގައިވެސް ކުޅުވަފާނެ ކަމަށްޓަކައެވެ.\nޖެހިގެން އައިދުވަހުގެ ހަވީރުގެ ވަގުތެވެ. އަހަރެން މިލްދާނާއެކު ބޭރަށް ދާން ޖެހޭ ގަޑި ކައިރިވަމުން އަންނަނީއެވެ. ލޯގަނޑު ކުރިމަތީ ފަރިބަލަން ހުރުމަށްފަހު އަހަރެން ސިޓިން ރޫމަށް ނުކުތީމެވެ. އަހަންނަށް ހައިރާން ކަމެއް ލިބުނީ ގޭތެރޭގަ އެކަކުވެސް ނޫޅޭތީއެވެ.\n“މަންމާ” ބަދިގެ ތެރެއިން މަންމަ ނުކުމެގެން އަންނަނިކޮށް އަހަންނަށް ފެނުމުން ގޮވައިލީމެވެ. މަންމަ އަހަރެންގެ ފައިކޮޅުން ފެށިގެން ބޮލާ ހަމައަށް ނަޒަރު ހިންގައިލިއެވެ.\n“ދަރިފުޅާ ސަމާ ، ދަރިފުޅު ވެސް ބޭރަށް ދަނީތަ؟” މަންމަ އަހަންނާ ކޮށްލީ ސުވާލެކެވެ.\n“ވެސް؟ ދެން ކާކު ދިޔައީ؟” އަހަރެން އަހައިލީމެވެ.\n“ނެތޭ އެކަކުވެސް. ސުނިލްވެއްޖެ ގުރޫޕް މަސައްކަތެއް ކުރަން ގޮސްފަ. ސަނީމް ވެސް ވެއްޖެ ބޭރުގަ. އިރުކޮޅަކުން މަންމަމެން ވެސް ބޭރަށް ދާނަން. ދޮރު ތަޅު ނުލާ ދައްޗޭ އިނގޭ” މަންމަ އަހަންނަށް ހިނިތުން ވެލަމުން ބުންޏެވެ.\nއަހަރެން އާއެކޭ ބުނެ ގެއިން ނުކުންނަން މިސްރާބު ޖެހީމެވެ. ގެޔާ ބޭރު މާ ދުރު ނޫން ހިސާބެއްގައި މިލްދާން ސައިކަލުގަ އަހަރެންގެ އިންތިޒާރުގަ ހުއްޓެވެ.\nއަހަރުމެން ދުއްވާފައި ދިޔައީ ރަސްފަންނަށެވެ. އެއީ ހަފްތާ ބަންދު ދުވަހެއް ކަމުން ވަރަށް ވަރަށް ގިނަ މީހުން ރަސްފަންނަށް ޖަމާވެފައި ތިއްބެވެ. އެކި އުމުރުފުރައިގެ މީހުންނެވެ.\nމި ހިސާބުން އަހަންނަށް މި ޖެހެނީ މި ވާހަކައަށް ސަނީމްގެ ބައެއް އިތުރުކޮށްލާށެވެ. ވާނުވާ ކިޔުންތެރިންނަށް ފަހުމް ވާނީ އެއިރުންނެވެ.\nސަނީމް ބޭރަށް ދިޔައީ އޭނާގެ ލޯބިވެރިޔާއާއެކުއެވެ. ތި ހީކުރެއްވީ ހަމަ ރަނގަޅަށެވެ. އެމީހުންވެސް ދިޔައީ ރަސްފަންނަށެވެ. އެތަނުގަ ދެމީހުން ޕޮޕްކޯން ގަނެ އެކަކު އަނެކަކަށް ލަވައި ހެދި އިރު އެ މަންޒަރު ބަލަން އެހެން މީހަކުވެސް ހުއްޓެވެ.\n“އަހައްމާ” ފަހަތުން ބުނެލި އަޑު ސަނީމަށް އިވުނެވެ. އެއިރު ސަނީމް ހުރީ އަޑު އައި ދިމާއަށް ފުރަގަސްދީގެންނެވެ. އެ އަޑު ޖެހުމާއެކު ސަނީމްއަށް އެ އަޑެއް ވަތްކެއް ނުވިއެވެ. ނަމަވެސް އެހާ ގާތުން އައުމުންނާއެކު އަދި ދަންނަ އަޑެއްހެން ހީވާތީ ވަގުތުން ސަނީމް އެނބުރުނެވެ.\nކަމަކުދާކަށް ނެތެވެ. ފަހަތުގައި އެހުރީ ސުނިލްގެ މުދައްރިސެވެ.\n” މުދައްރިސް… އެހެމް.. މުދައްރިސް. ކިހިނެއްތޯ؟” ފުރަތަމަ ބުނެވުނު އަޑު ރަނގަޅު ނޫންކަމުން ކަރުކެހިލަމުން ބަރު އަޑެއް ނެރެލަމުން ސަނީމް ބުނެލިއެވެ.\nމުދައްރިސް ބަލައިލީ ސަނީމާއި ކައިރީ ހުރި އަންހެން ކުއްޖާ ގުޅުވައިގެން ތިބި އަތަށެވެ. ސަނީމްވެސް އަތަށް ބަލައިލަމުން ވަގުތުން އަތުން ދޫކޮށްލިއެވެ.\n“އަހަރެން ރަނގަޅު. ވަރަށް ޖެހިލުންވެ ހުރެ މި ގޮވާލީ.. ވަކިކުރަންވެސް ނޭނގުނުވިޔަ. އަހައްމާ.. ތުނބުޅި..؟” ދެލޯ ފިކަޑިކޮށްލާފައި އިނގިލި ދިއްކޮށްލަމުން މުދައްރިސް އަހައިލިއެވެ.\nސަނީމް ވަގުތުން ދެކޯތާފަތުގައި އަތް ހިންގައިލިއެވެ.\n“އެ ބާލައިފިން” ސަނީމް ވަގުތުން ބުނެލިއެވެ. ކުރުކޮށް ފޮނިކޮށެވެ. އެއިރު ސަނީމްގެ ލޯބިވެރިޔާ، ޒާރާ ހުރީ ވާނުވާ ނޭނގިފައެވެ.\n“އެހެންތޯ؟ ކޮބައިތޯ އަންހެނުން؟” މުދައްރިސް ހިނިއައިސް ސަމާސާގެ ރާގެއްގައި ވަށައި ބަލައިލަމުން ބުނެލިއެވެ.\n“އަންހެނުންނޭ؟ މީހަކާ އިނދެގެންތަ ތިއުޅެނީ؟” މަޑުން ނުހުރެވުނީ ޒާރާއަށެވެ.\n“އުހުނ. ނުއިންނަމޭ” ވަގުތުން ސަނީމް ބުނެލިއެވެ. އެއިރު އޭނާ ހަދާނެ ގޮތް ނޭނގިގެން ބިރުން ހަލާކުވަނީއެވެ.\n“އިނދެގެންނެއް ނޫންތަ ތިއުޅެނީ؟” ސަނީމް ބުނި ބަސް މައްޗަށް މުދައްރިސް އަހައިލިއެވެ. ސަނީމްއަށް އެއްޗެއް ބުނާނެ ފުރުސަތެއް ނުލިބުނެވެ.\n“ތީ ކޮން ކުއްޖެއް؟” މުދައްރިސު ބަލައިލީ ޒާރާ އަށެވެ.\n“މީ ޒާރާ… ސަނީމްގެ-” ޒާރާއަށް ބުނެވުނީ އެހިސާބަށެވެ. މި “ސީން” ތެރެއަށް އަހަންނާއި އަހަރެންގެ ލޯބިވެރިޔާ އިއްތިފާގުން ވަތް “ބަރާބަރު” ދަނޑިވަޅަކީ މިއީއެވެ.\n“ސަނީމް. ޒާރާ ކޮބާ ކިހި…” އަހަންނަށް ފުރަގަސް ދީގެން ހުރި މުދައްރިސް އަހަންނާ ދިމާއަށް ބަލައިލި ވަގުތަކީ އެއީއެވެ. އަހަރެން ގަނޑުވިއެވެ. ދެވަނަ ސިކުންތުގައި އަހަންނަށް އެނގުނީ އަހަންނަށް ހަޅޭލަވާގަނެވުނުކަމެވެ.\nއަހަރެން މުދައްރިސަށް ބަލައިލީމެވެ. މުދައްރިސްގެ މޫނުމަތިން ވާނުވާ ނޭނގިފައި ހުރިކަން ކިތަންމެ ރަނގަޅަކަށްވެސް އެނގެއެވެ. އަހަރެން ދެން ބަލައިލީ ސަނީމަށެވެ. އެފަކީރު ހުރީ ހަތަރު އުދަރެސް ފެނުޖެހިފައެވެ. މީހާ އޮށްދާ ހިއްލަމުން ދިޔައީ ވިރެމުން ދިޔަ އުއްބައްތިއެއް ހެންނެވެ. ދެބުމަ ގޮށްޖަހައިގެން ކައިރީ ޒާރާ ބަލަން ހުއްޓެވެ.\n“މުދައްރިސް…” އަހަރެން ހިނިތުން ވެލަމުން ބުނެލީމެވެ. މުދައްރިސް ބަލައިލީ އަހަރެން ހިފައިގެން ހުރި މިލްދާންގެ އަތަށެވެ. އަހަރެން ވަގުތުން އަތުން ދޫކޮށްލީމެވެ.\n“ދެމަފިރިން މިއަދު އެކީ ނޫޅޭ ދުވަހަކީތަ؟” މުދައްރިސް އެ އެއްލީ އަހަރެންގެ ކަރަށް މަޅިފައްޗެވެ.\n“ދެމަފިރިން؟ ސަމާ ! މީ ކޮންކަމެއް؟” މިލްދާން އެކޮށްލީ އެ މަޅިފަތި އަހަރެންގެ ކަރަށް ބާރެވެ. ދައްކާނެ ވާހަކައެއް، ބުނާނެ އެއްޗެއް ވެސް އަހަންނަކަށް ނޭނގުނެވެ.\nނަސީބު ރަނގަޅީކަންނޭނގެއެވެ. އެވަގުތު އަހަރެންގެ ލޮލުގަ އަޅައިގަތީ ދުރު ނޫން ހިސާބެއްގަ ހުރި ޖޯއްޔެއްގަ ކުދި ބަޔަކާއެކު އިށީނދެގެން އިން ސުނިލްއެވެ. އެވަގުތު އަހަންނަށް ވިސްނުނު އެންމެ ރަނގަޅު ގޮތަކީ މުޖުރިމް މި ދަރުބާރަށް ހާޒިރު ކުރުވުމެވެ.\n“ސުނީލް!” އަހަރެން ދުވަހަކުވެސް އެހާ ބާރަކަށް މީހަކަށް ނުގޮވަމެވެ. އެތަނަށް އެއްވެ އުޅުނުހާ “ސުނިލް”އެއް ވިއްޔާ އެކީ އަހަންނަށް ބަލައިލިއެވެ. އަހަރެންގެ ކޮއްކޮވެސްއެވެ. އަހަރެން އަތުގެ އިޝާރާތުން އަހަރުމެން ތިބި ދިމާލަށް އައުމަށް ސުނިލްއަށް އެންގީމެވެ.\nސުނިލް ދަތްޕިލާ ދިލުވާލައިގެން ދުވެފައި ކަހަލަ ގޮތަކަށް އައީ އަހަރުމެން އެއްވެގެން ބާބެކިއު އެއް ހަދަނީ ކަމަށް ހީކޮށް ތޯއްޗެކެވެ. ނަމަވެސް މުދައްރިސް ފެނުމާއެކު އޭނާގެ މޫނުގެ ކުލަވަރު އޮއްސެހިއްޖެއެވެ.\n“ކީކޭ މަންމާ؟” އެ އިބިލީސް އައިސް އަހަރެން ރަނގަޅަށްވެސް ދަންޖައްސައިފިއެވެ. މިފަހަރަކު މަޑުންނެއް މިލްދާނެއް ނުހުއްޓެވެ.\n“މަންމައޭ؟ މި އިނގުނީނު މީނަ އަހަރެން ތި ގޭ މީހުންނަށް އިންޓްރޮޑިޔުސް ކޮށްދޭން ނޫޅޭ ސަބަބު. ނޫނޭ ރަނގަޅު އިނގޭ ސަމާ!” އަހަރެންގެ އަތުގައި ހިފަމުން މިލްދާން ހިސާބަކަށް ހިތްހަމަ ނުޖެހިފައި ބުންޏެވެ.\nއަހަންނަށް ބުނާނެ އެއްޗެއް ނޭނގުނެވެ. އެހެން ކަމުން އަހަރެން ނިންމީ މި ޑްރާމާއާގެން ކުރިއަށް ދާށެވެ. މިލްދާން އުޅުނީ އެތަނުން ދާށެވެ.\n“މިލް. އެހަށް ހަމަ ޖެހިގެން އެއްވެސް އެއްޗެއް ނުބުނެ މަޑުކޮށްލާ އިނގޭ! އެއްވެސް-އެއްޗެއް-ނުބުނެ!” އަހަރެން ޝަހާދު އިނގިލި ދިއްކޮށްލަމުން މިލްދާނަށް އެންގީމެވެ. ފަހު ބަސްތަކުގެ ކޮންމެ ފިއްޔަކަށް އަކުރަކަށް ބާރުލަމުންނެވެ. ދެން އަހަރެން ބަލައިލީ ސުނިލްއަށެވެ. އޭނާ އިސްޖަހައިލިއެވެ. އަހަރެން ސުނިލް ހުރި ދިމާއަށް މިސްރާބު ޖެހީމެވެ. އެ ދިޔަގޮތަށް ގޮސް ސުނިލްގެ އަތުގަ ހިފައިގެން ގެނައީމެވެ.\n“ސުނީލް! ދަރިފުޅާ، ރަންކޮޅާ، ކޮއެފުޅާ، ދެލޯފުޅާ!!!” ދަތްކުނޑިވިކާފައި ޖެއްސުމަށް ބުނާފަދަ ރާގެއްގައި ބުނެލަމުން އަހަރެން ސުނިލް ގެނެސް އަހަރުމެން ތިބި ތަނުގެ މެދަށްލީމެވެ. އަދި ސުނިލް ކައިރީ ހުއްޓިލަމުން ދެރަވާކަށް މޫނުމަތިން ދައްކާލަމުން އަނެއްކާވެސް ވާހަކަދެއްކީމެވެ.\n“ސުނިލް! މަންމައަށް ހީވަނީ މުދައްރިސަށް އެނގިއްޖެހެން މަންމައާ ބައްޕައާ ދެމެދުގަ މައްސަލަތަކެއް ޖެހިގެން އުޅޭކަން.” އަހަރެން އެ ވަގުތު މިލްދާންގެ މޫނަށް އަރައި ފޭބި ކުލަވަރެއް ނުދެކެމެވެ. ނަމަވެސް މި ވަގުތު އެންމެ އިސްކަމެއް ދިނީ އެ ތަނުން މިންޖުވެވޭނެ މަގެއް ހޯދާށެވެ.\n“މިސް އަށް މިހާރު އެނގޭތަ… މަންމަމެން ޒުވާބުކުރާތީކަން އަހަރެން ފިލާވަޅުތައް ނުނިންމެނީ؟” ސުނިލް އިހުނަށްވުރެން ތުން ބޮޑުކޮށްލަމުން ބުންޏެވެ.\n“ސުނިލް.. މިހާރު އެނގިއްޖެ މިސްއަށް” މުދައްރިސްވެސް ދެރަވާގޮތްވިއެވެ. މިހުރިހާ ކަމެއް ލޯ ކުރިމަތީ ހިނގައި ދިޔައިރުވެސް އެމީހާއަށް ކަމެއް ރޭކާ ނުލީތީ އަހަރެން އަޖައިބުވިއެވެ.\n“މުދައްރިސް.. އިހަށް މި ވަގުތު ދެން ވަކިވެލުން ކަންނޭނގެ އެންމެ ރަނގަޅުވާނީ. އަޅުގަނޑުމެން އެބަ ޖެހޭ ކުޑަ ވާހަކައެއް ދައްކާލަން. އަޅުގަނޑުމެންގެ … މިތިބަ.. ޚާއްސަ ރަހުމަތްތެރިންނާ އެކީ..” ޖެހިލުންވެ ހުރެ އަހަރެން ބުނެލީމެވެ.\n“އެންމެ ރަނގަޅު” ފާޑަކަށްހުރެ މިލްދާނާއި ޒާރާއަށް ބަލައިލަމުން މުދައްރިސް ބުނެލިއެވެ.\n“ސަލާމޭ މުދައްރިސް. ދިރިއުޅުމުގެ މި ދަތުރުގަ އަދިވެސް ދިމާވާނެ އިންޝާ ﷲ” ވަދާއީ ސަލާމަކަށް އަތް ހޫރުވާލަމުން ސަނީމް ބަރު އަޑަކުން ބުނެލިއެވެ.\n“ސަނީމް؟ ސަމާ، ސުނީލް؟ މިތާ ކީއް ތިކުރަނީ؟” އަހަރެންގެ ކަންފަތުގަ އެ ޖެހުނީ ރަނގަޅު އަޑެއް ނޫނެވެ. އަޑު އައީ އަހަރެންގެ ފަހަތުންނެވެ. އެކަމަކު އެ އަޑެއް އަހަންނަކަށް ނޯޅޭނެއެވެ.\nއަހަރެން ފަހަތް އެނބުރި ބަލައިލީމެވެ. އެއީ ހަމަ އެމީހުންނެވެ. މަރިޔަމް ވަހީދާއާއި ހަސަން ޝަރުމީލެވެ. އާދެ! އަހަރެންގެ ލޮބުވެތި މައިންބަފައިންނެވެ. މި ވަގުތު އަހަންނަށް އެ ދެމީހުންވެސް ފެނުނީ އަހަރެންގެ މަރު ފަދައިންނެވެ.\nއަހަރެން ގޮސް ވަނީ މިލްދާންގެ ފަހަތަށެވެ. ސަނީމް އެއްފަރާތަކަށް ޖެހިލިއެވެ. ސުނިލް މޫނު އަނެއް ފަރާތަށް އަނބުރައިލިއެވެ.\n” ކީއްހޭ އެންމެން މިތަނުގަ ތި ކުރަނީ؟” މަންމަގެ އަޑު އިހުނަށްވުރެ ބާރުވިއެވެ. ކުރިއަށް އޮތް ތަނުގަ އަދި އެއަށްވުރެން ބާރުވާނެކަން އަހަންނަށް އެއިރުވެސް އެނގުނެވެ.\n“މާމާ! ކާފާ!” އެއިވުނީ ސުނިލްގެ އަޑެވެ. އޭނާ ދުވެފައި ގޮސް މަންމައާއި ބައްޕަގެ ގައިގަ ބައްދާލިއެވެ. އާއެކެވެ. އަހަރެންގެ ކޮއްކޮގެ ބޮލަށް އެވަގުތު އައި އެންމެ “މޮޅު” ޚިޔާލަކީ އެއީއެވެ. އެ ސިކުނޑި ކިޔެވުމުގަވެސް ބޭނުންކުރާނެ ނަމަ ކޮންފަދަ ހެއްޔެވެ.\n“ކޮން ސަކަރާތެއް މިހާރު މި ޖަހަނީ؟” ސުނިލް ގަޔާ ދުރުކޮށްލަމުން ބައްޕަ ބުނެލިއެވެ.\n“މީ ކާކު؟” އަހަރެމެން ކައިރީ ހުރި މުދައްރިސަށް އިޝާރާތްކޮށްލަމުން މަންމަ އަހައިލިއެވެ. ދޭނެ ޖަވާބެއް އެކަކަށްވެސް ނޭނގިފަ ހުއްޓާ ވާހަކަ ދެއްކީ މުދައްރިސެވެ.\n“އައްސަލާމް އަލައިކުމް. އަޅުގަނޑު މީ ހާދިމާ. ސުނިލްގެ ކުލާސް މުދައްރިސް. ސުނިލްގެ ބައްޕަ މިތަނުން ފެނުނީމަ އަސްލު މި އައީ” އެމީހާގަނޑު އެހެން ބުނީ ސީދާ އަހަންނަށާއި ސަނީމަށް އިޝާރާތްކުރަމުންނެވެ. ފުރަތަމަ އެއްލި މަޅިގަނޑުން ހިތް ނުފުރުނީ ކަންނޭނގެއެވެ. އަހަރެން ވަގުތުން އެހެން ދިމާއަކަށް ބަލަން ފެށީމެވެ. ދެވަނަ ސިކުންތުގައި އަހަންނަށް ބަލައިލެވުނީ މަންމަގެ މޫނަށެވެ.\nއެއް ބުމަ އަރުވައިގެން ދެލޯ ފިކަޑިކޮށްގެން މަންމަ ހުރިގޮތުން ކަންކަން ވަމުންދާ ގޮތް މަންމައަށް ފަހުމްވެއްޖެކަން އަހަންނަށް ގައިމުވިއެވެ. އަހަރެންގެ އަޖަލުވެސް ޖެހެނީއެވެ.\n“އެކަމަކު ސުނިލްގެ މައިންބަފަ…” ބުނަން އުޅުނު ޖުމުލަ ފުރިހަމަ ނުވަނީސް މަންމަ ބައްޕަގެ އަތުގަ ހިފިއެވެ. އަދި މަޑުކޮށްލުމަށް އިޝާރާތްކޮށްލިއެވެ. އެއިރުވެސް މަންމަގެ ނަޒަރު އަމާޒުވެފަ ހުރީ ސީދާ އަހަރުމެންނަށެވެ.\n“އެހެންތޯ؟ ވަރަށް އުފާވެއްޖެ ބައްދަލުވީތީ. އެކަމަކު އަޅުގަނޑުމެންނަށް މިވަގުތު ނެތް ވާހަކަދައްކަން ހުރެވޭކަށް.” މުދައްރިސާ ދިމާއަށް ބަލައިލައި ހިނިތުން ވެލަމުން މަންމަ ބުނެލިއެވެ. އަހަރެން އަޖައިބެއް ނުވަމެވެ. މަންމަ ބެލީ މަންމަގެ އާއިލާގެ އަގު ހިފެހެއްޓޭތޯއެވެ. އަދި ރަސްފަންނުގަ މީހުން ގަނޑު ތެރޭގަ “ހަންގާމާ”އެއް ނުހިންގާވޭތޯއެވެ. ނަމަވެސް ފަހުން ރޯޅި އަންނާނީ އަހަރުމެނަށްކަން އެނގެއެވެ.\nއެންމެ ރަނގަޅު ކަމުގައި ބުނެފައި މުދައްރިސު ހިނގައިގަތެވެ. ކަންތައްގަނޑު ފެށުނީ ދެނެވެ. މަންމަ އަހަންނާއި ސުނިލްއާއި ސަނީމަށް ވަކި ވަކިން ނަޒަރު ހިންގައިލިއެވެ.\n“ގެޔަށް! ހަމަ މިހާރު!” އެ ޖުމުލައިގެ ކޮންމެ އަކުރަކާއި ފިއްޔެއްގައި ވަނީ ހޮނު ގުގުރިއެއްފަދަ ބާރުކަމެވެ. ދެވަނަ ފަހަރަށް އެއްޗެއް ބުނާކަށް މަންމަ ނުހަދައެވެ. ބައްޕައާއެކު ހިނގައިގަތެވެ.\nއަހަރެން މިލްދާނަށް ބަލައިލީމެވެ. އޭނާގެ މޫނުމަތިން ފެންނަމުން ދިޔައީ ފޫހިވެފައިވާ މަންޒަރެވެ.\n“މިލް. އައި ޕްރޮމިސް މިއީ ތި ހީކުރާ ކަހަލަ ކަމެއް ނޫން. އެއީ އަހަރެންގެ ކޮއްކޮ ސަނީމް.” އަހަރެން ކިޔައިދޭން މަސައްކަތްކުރީމެވެ.\n“ވަޓް!؟ ކޮއްކޮއާ ކިހިނެއް..” އަދި އަދަށް ދަންދެންވެސް އަހަންނަށް ނޭނގި އޮތީ އެއީ މިލްދާން ހަމަ ނޭނގިގެން ބުނި އެއްޗެއްކަމެވެ. ނުވަތަ އޭނާ ހަމަ އެހާ މޮޔައީކަމެވެ.\nއަހަރެންގެ ލޭ އިތުރަށް ކެކި ހާސްވާގޮތް ވިއެވެ. ފަހުން ކިޔައިދޭނަން ކަމަށް ބުނެ އަހަރެން ވަގުތުން އެތަނުން ދާން ހިނގައިގަތީމެވެ. އެއިރު ސަނީމްވެސް ޒާރާއާ ވާހަކަ ދެއްކުމަށްފަހު ގެޔަށް ދާން މިސްރާބު ޖެހީއެވެ.\nގެޔަށްގޮސް އަކުރުން އަކުރަށް ކަން ވީ ގޮތް އަހަރުމެން ކިޔައިދިނީމެވެ. ބޮޑަށް ކުށްވެރިވީ މިކަން ކުރުވަން އަހަރުމެނަށް މަޖުބޫރުކުރުވި އިބިލީހެއް ނޫނެވެ. އެ ކަމުގަ ބައިވެރިވި “ހޭ ބުއްދިޖެހޭ ދެ ބޮޑު މީހުންނެވެ”.\nއަދަބެއްގެ ގޮތުން އަހަރެންގެ ފޯނު އަހަރެން އަތުން އަތުލެވުނެވެ. ވައިފައި ފާސްބަސް ބަދަލުކުރިއެވެ. އެއް ހަފުތާގަ ގޭގައި ކެއްކިހާ ކެއްކުމެއް ކައްކަން ޖެހުނީ އަހަންނަށެވެ. ބޯ ހަލާކެވެ.\nމިހާ ތަނަށް ކިއި އެންމެ މަޖާ ??????\nMa heehee halaaku .hahahahaahahahahahahahaha\nV.v.v.v.v. majaa ???\nHeehee ma avadhi ma Boa halaaku ??????????????????????\n??????????????????????????????ވވވވވވވވވވ މަޖާ ވވވވވވބ ރީތި?\nVarah salhi mi vaahaka i laughed so much. U made my day…Heera\nSalhi I get advice eyni photo enme??? rythii\nThaffaath liyumei dhoo ????\nވަރަށް ވެސް ރީތި\nމި ވާހަކަ ކިޔަމުން ދިޔައިރު ހިނިތުންވެފައި ހުރެވުނީ.. ހަޤީގަތުގައި ވެސް މިއީ މަޖާ ވާހަކައެއް.. ސިފަކުރުން ވެސް ރަނގަޅު.. މައި ކެރެކްޓަރުންގެ ސިފަތައް އެކަކު އަނެކަކާއި ތަފާތުވުން އެއީ މިވާހަކައިގެ ފުރިހަމަކަން އިތުރުކޮށްދޭ ކަމެއް..\nކުރިޔަށް އޮތް ތާގައި ވެސް މިފަދަ ވާހަކަތައް މި ލިޔުންތެރިޔާގެ ފަރާތުން ފެންނާނެ ކަމަށް އުއްމީދުކުރަން..\nSorry life style aa ethaangaeehenehcheh liyevuny\nVr majaa hee hee halaala vehje vr lifesaving ves relate very thivaahaka author ah hama habeys vr fakka Vaahakaeh miee\nHee hee halaaku v majaa adhi mikahala vaahaka eh thibeyfulhaa he faraathun fennaane kamah unmeedhu kurann\nMagey kokko aa mashaa magey beybe aa lol\nAslu vs v fakkaa mi vaahaka. V relatable. Masha allah author ge molhukamah\nMeethi continue kuran feney…vrh reethi\nVarah reethi mi vaahaka. Adhi dhuvahakives mikahala vaahakaeh nukiyan. Hama habeys. Ma Shaa Allah\nވަރަށް ރީތި…. ހީހީ ހަލާކު ވެއްޖެ.


vnews - Mi kudakuda dhabahakee mihaaruge enme fahuge fashion\nމި ކުޑަކުޑަ ދަބަހަކީ މިހާރުގެ އެންމެ ފަހުގެ ފެޝަން\nއެންމެ ފަހުގެ ފެޝަންގެ ގޮތުގައި ބެލެވޭ މި ދަބަހަށް ދީފައިވާ ނަމަކީ "ލޫ މިނީ ޗިކީޓޯ" | ފޮޓޯ: އޭއެފްޕީ\nމިއީ ހަމައެކަނި "ޓިކް ޓެކް" އެއް ލެވޭ ވަރު ދަބަހެކެވެ. އެހާވެސް ކުޑަކުޑައެވެ. ނަމަވެސް މިއީ ޕެރިސް ފެޝަންވީކްގައި ފާހަގަވެގެން ދިޔަ އެންމެ ބޮޑު އެއް ފަރުމާއެވެ. އެންމެންގެ ލޯތައް ހުއްޓުނު ޑިޒައިނެވެ. "ލު މިނީ ޗިކީޓޯ" ގެ ނަމުން މަޝްހޫރުވި މި އާދަޔާ ޚިލާފު ކުޑަ ދަބަހަކީ މީސްމީޑީއާގައި އާންމުންގެ ސަމާލުކަން ދަމައިގެންފައިވާ ދަބަހެކެވެ.\nމި ދަބަހުގެ ބޮޑުމިނަކީ 5.2 ސެންޓިމީޓަރު (2 އިންޗި) އެވެ. ނަމަވެސް 500 އެމެރިކާ ޑޮލަރަށް ވިއްކާ މި ދަބަސް މިވަނީ ސެލެބްރިޓީންގެ މެދުގައި ވަރަށް ބޮޑު މަގުބޫލްކަމެއް ހޯދާފައެވެ. މަޝްހޫރު ލަވަކިޔުންތެރިޔާ ރިހާނާ އާއި މުނިފޫހިފިލުވުމުގެ ދާއިރާގައި އެންމެ އަލިގަދަ އެއް ތަރި ކަމަށްވާ، ކިމް ކާޑޭޝިއަން ވަނީ މިހާރު މިދަބަސް ބޭނުންކުރަން ފަށާފައެވެ.\nމި ދަބަހުގެ ބޮޑު މިނަކީ އެންމެ 5.2 ސެންޓިމީޓަރު | ފޮޓޯ: އޭއެފްޕީ\nފަރަންސޭސިވިލާތުގެ ބްރޭންޑް ޖަކޭމުސްއިން ބާޒާރަށް ނެރެފައިވާ މި ދަބަހުގެ ދިހަ ހާހަށްވުރެ ގިނަ އުފެއްދުން މިހާރުވެސް ވަނީ ވިކިފައެވެ. އަދި ކޮސްމޮޕޮލިޓަން މަޖައްލާއިން ބުނާ ގޮތުގައި މީގެ ދަބަހަށް އޯޑަރުކޮށްފައިވާ މީހުންގެ އަދަދު އެހާމެ ގިނައެވެ. އަދި ވަކި ކުލަތަކުގެ ފަރުމާތަކަށް އޯޑަރު ކޮށްފައިވާ މީހުންގެ ލިސްޓުތައް ވަކީން ދިގެވެ.\nއެލް މެގަޒިން އިން ބުނާގޮތުގައި މިއީ އެންމެ ފަހުގެ އެންމެ ސަޅި ދަބަހެވެ. އެންމެ ފަހުގެ ފެޝަނެވެ. ނަމަވެސް މީގެ ދަބަހަކަށް ލެވޭ އެންމެ ބޮޑު އެއްޗަކީވެސް އެއާޕޮޑް އިއަފޯނެކެވެ. މި ދަބަސް ބޭނުން ކުރެވިދާނެ ގޮތްތަކުގެ ލިސްޓެއް ވެސް މިހާރު ވަނީ މީސްމީޑިއާގައި އާންމުވެފައެވެ. ބައެއް މީހުން ބުނާ ގޮތުގައި މި ދަބަހަށް ލުމަށް އެންމެ އެކަށޭނަ އެއްޗަކީ ދަތްތަކުގެ ދޭތެރެތައް ސާފުކުރަން ބޭނުންކުރާ "ފްލޮސް" އެވެ. އަނެއް ބަޔަކު ބުނަނީ މިއީ ބޭސްގުޅައެއް ފަދަ އެއްޗެއް ލައިގެން ގެންގުޅުމަށް އެންމެ އެކަށޭނަ ދަބަސް ކަމަށެވެ. އެންމެ ފަހުގެ ފެޝަނަށް ލޯބިކުރާ ދިވެހި ޒުވާނުންގެ ތެރޭގައި މި ވައްތަރުގެ ދަބަސް ފެނިގެންދާނީ ކޮން ދުވަހަކުން ބާވައެވެ؟ ކޮންމެ އަކަސް މި އިންތިޒާރަކީ ދިގު އިންތިޒާރަކަށް ނުވާނެކަން ޔަގީނެވެ.


SunOnline: Raees Yameen ge verikan badhalukuran ulhevuneethee hithaamakuran: Ali Waheed\nރައީސް ޔާމީންގެ ވެރިކަން ބަދަލުކުރަން އުޅެވުނީތީ ހިތާމަކުރަން: އަލީ ވަހީދު\nމުޙައްމަދު ނާއިލް ހަފީޒް 21 Sep 2021, 10:00\nކުރީގެ މިނިސްޓަރު ބައިވެރިވެ ވަޑައިގަންނަވަނީ -- ފޮޓޯ/ ޓޫރިޒަމް މިނިސްޓްރީ\nކުރީގެ ރައީސް އަބްދުﷲ ޔާމީން އަބްދުލްގައްޔޫމުގެ ވެރިކަން ބަދަލުކުރަން މަސައްކަތްކުރެވުނީތީ މިއަދު އެކަމާ ހިތާމަކުރައްވާކަމަށް ކުރީގެ ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެއެވެ.\nރޭ ނޫސްވެރިންނާ ބައްދަލުކުރައްވާ އަލީ ވިދާޅުވީ ރައީސް ޔާމީންގެ ވެރިކަން ބަދަލުކުރުމުގައި އޭނާގެ ބައިވެރިވުން ވެސް އޮތްކަމަށް ވިދާޅުވެފައެވެ. ނަމަވެސް އެ ވެރިކަމުގައި ވެސް ގޯސްތަކެއް ހުރިކަމަށް އޭނާ ވިދާޅުވިއެވެ.\n"އަޅުގަނޑު މި ފުރުސަތުގައި ދަންނަވަން، އެ ވެރިކަމުގައި ވެސް ހުރި މައްސަލަތައް. އެކަމަކު މިހާރު އެބަ އެނގޭ ގައުމެއްގެ ރައީސަކާ ހިސާބަކުން ނޫންކަން މައްސަލަތައް މި އުފެދެނީ. އަޅުގަނޑު ރައީސް ޔާމީންގެ ވެރިކަން ރައްޔިތުންގެ އިންތިހާބަކުން ބަދަލުކުރަން މަސައްކަތްކުރިން. މިއަދު އެކަމާ ހިތާމަކުރަން،" އަލީ ވިދާޅުވިއެވެ.\nއޭނާ ވިދާޅުވީ މިއަދު އޮތް ވެރިކަން ގެނެވުނީ ރަނގަޅަކަށް ކަމަށްތޯ މިއަދު ހިތަށް އަރާވަޑައިގަންނަވާކަމަށެވެ.\n"އަޅުގަނޑު ދިވެހި ރައްޔިތުންގެ ކިބައިން މާފަށް ވެސް އެދެެން އެކަމަށް،" އަލީ ވިދާޅުވިއެވެ.\nހަމައެއާއެކު އޭނާ ވަނީ މިއަދުގެ ސަރުކާރު ގެނެސްގެން ކުރެވުނު ކަމެއް އެބައޮތްތޯ ސުވާލު އުފައްދަވާފައެވެ. އަދި ވެރިކަމަށް ތިން އަހަރު ފުރެން ގާތްވެެފައިވާއިރު އެއްވެސް މަޝްރޫއެއް ހިންގިފައިވޭތޯ ސުވާލު އުފައްދަވާފައެވެ.\n"މި ސަރުކާރު އައިސްގެން ހިންގި އެންމެ ބޮޑު މަޝްރޫއަކީ އަޅުގަނޑަށް ހީވަނީ، އަޅުގަނޑުމެންގެ ނައިބު ރައީސް [އިންދިރާ ގާންދީ މެމޯރިއަލް ހޮސްޕިޓަލް] އައިޖީއެމްއެޗް ކައިރީ ހުރި ޓެކްސީ ސްޓޭންޑެއް ހުޅުވުން. ތިން އަހަރު ތެރޭ. ވަރަށް ހިތާމައާއި ލަދުވެތިކަމާއެކު ދަންނަވަން ޖެހެނީ،" އޭނާ ވިދާޅުވިއެވެ.\nއަލީ ވިދާޅުވީ މި ސަރުކާރުން ވަރަށް ބައިވަރު ވާހަކަދައްކާކަމަށެވެ. ނަމަވެސް އަމަލުން އެކަން ނުފެންނަކަމަށް ވިދާޅުވިއެވެ. އަދި ވެރިކަން ގެނައުމަށްޓަކައި މަސައްކަތްކުރެއްވުމަކީ ހުރިހާކަމަކަށް އެއްބަސްވެގެން ހުރުން ނޫންކަމަށް ވެސް އޭނާ ވިދާޅުވިއެވެ.\nރޭ ނޫސްވެރިންނާ ބައްދަލުކުރައްވާ އަލީ ވަނީ ވަރަށް ގިނަ ވާހަކަތަކެއް ހިއްސާކުރައްވާފައެވެ. އެގޮތުން އޭނާގެ މައްޗަށް ކުރެވޭ ޖިންސީ ގޯނާގެ ކުށުގެ މައްސަލައާއި ގުޅޭގޮތުން ވެސް އޭނާ ވާހަކަދެއްކެވިއެވެ. އޭނާ ވިދާޅުވާ ގޮތުގައި އެ މައްސަލައަކީ އޭނާ މިނިސްޓަރުކަމުގެ މަގާމުން ދުރުކުރުމަށް ކުރި މަސައްކަތެކެވެ. އަދި އޭނާ ފްރޭމްކޮށްގެން ހިންގާ ޖަރީމާއެއްގެ ގޮތުގައި އެކަން ސިފަކުރެއްވިއެވެ.


Raees Maummon ge dhifaaugai dharikanbalun Yumna - vNews.mv\nރައީސް މައުމޫންގެ ދިފާއުގައި ދަރިކަނބަލުން ޔުމްނާ\nމަރްޔަމް ލީން 31 July 2021, 11:22\nކުރީގެ ރައީސް މައުމޫން އަބްދުލްގައްޔޫމް، ކޮއްކޯފުޅު ކުރީގެ ރައީސް ޔާމީން އަބްދުލްގައްޔޫމާ ދެކޮޅުވީ މައުމޫންގެ "ލެގަސީ" ގެއްލޭތީކަމަށް ދެއްކި ވާހަކަތައް މައުމޫންގެ ދަރިކަނބަލުން ޔުމްނާ މައުމޫން ދޮގުކުރައްވައިފިއެވެ.\nފީފީއެމްއިން ބޭއްވި ރަސްމިއްޔާތެއްގައި ވާހަކަ ދައްކަވަަމުން އިދިކޮޅު ކޯލިޝަންގެ ލީޑަރު އަބްދުﷲ އަބްދުއްރަހީމް ވަނީ ރައީސް މައުމޫނަށް ބޮޑެތި ތުހުމަތުތަކެއް ކުރައްވާފައެވެ.\nއެގޮތުން ރައީސް މައުމޫން، ރައީސް ޔާމީންގެ ސަރުކާރަށް ކުރަމުން ގެންދެވި ތާއީދު ގެންދެވީ ރަައީސް ޔާމީން ގެންނަވަމުން ގެންދެވި ތަރައްގީއަކީ އެމަނިކުފާނުގެ "ލެގަސީ" ދުއްވާލަން ކުރެއްވި ކަމެއްކަމަށް ވިދާޅުވުމަށް ފަހު ކަމަށް އަބްދުއްރަހީމް ވިދާޅުވިއެެވެ.\nއަދި ވިދާޅުވީ، ބްރިޖު އެޅުމާއި ހުޅުމާލޭގެ ދެވަނަ ފިޔަވަހި ހިއްކުމާއި، ސަލްމާން މިސްކިތް އެޅުންފަދަ ކަންކަމަކީ ރައީސް މައުމޫން، ރައީސް ޔާމީންއަށް ތާއީދު ނުކުރެއްވި ސަބަބުތައް ކަމަށެވެ.\nއަބްދުއްރަހީމްގެ މިވާހަކަތަކަށް ރައްދުދެއްވާ ރައީސް މައުމޫންގެ ދަރިކަނބަލުން އަދި މިސަރުކާރުގެ ހެރިޓޭޖް މިނިސްޓަރު ޔުމްނާ މައުމޫން ވިދާޅުވީ، އަބްދުއްރަހީމްގެ މި ވާހަކަތަކަކީ ކަނޑައެޅިގެން ދޮގެއް ކަމަށެވެ.\nފޭސް ދޭކާއި ބްރިޖަކީވެސް ރައީސް މައުމޫންގެ ތަސައްވުރެއްކަމަށް ޔުމްނާ ވިދާޅުވިއެވެ.\nޔުމްނާ ވިދާޅުވީ ރައީސް މައުމޫން، ރައީސް ޔާމީނަށް ކުރެއްވި ތާއީދު އަނބުރާ ގެންދެވީ ޕީޕީއެމްގެ ސަރުކާރު ޕީޕީއެމްގެ އުސޫލުތަކާއި ދުރަށްގޮސް ކޮރަޕްޝަނާ އަނިޔާވެރިކަމުގެ ތެރެއަށް ދިޔުމުން ކަމަށެވެ.\nއޭރު ކަން ހިނގާދިޔަ ގޮތް ހަނދާން ނެތޭހާ ދުވަހެއް ނުވާކަމަށްވެސް ޔުމްނާ ވިދާޅުވެފައި ވެއެވެ.\nރަސްމިއްޔާތުގައި ވާހަކަ ދައްކަވަމުން އަބްދުއްރަހީމް ވިދާޅުވީ، ގައުމުގެ ހައްގުގައި މަސައްކަތް ކުރައްވާކަަމަށް ވިދާޅުވާ ލީޑަރުންގެ ހަގީގަތް ރައްޔިތުންނަށް ސާފުވާންޖެހޭ ކަަމަށެވެ.\nމައުމޫން ވިދާޅުވި ވާހަކަފުޅު އާންމުންނާއި ހަމައަށް ގެންނަން ޖެހުނީ އެސަބަބާއި ގުޅިގެން ކަމަށްވެސް ވިދާޅުވިއެވެ.\nރާއްޖެ މައުމޫން އަބްދުލް ގައްޔޫމް މިނިސްޓަރު ޔުމްނާ މަޢުމޫނު ސިޔާސީ


Emmen Gaming: thin zuvaanehge thafaathu masakkatheh - AO News\nއެންމެން ގޭމިންގް: ތިން ޒުވާނެއްގެ ތަފާތު މަސައްކަތެއް\nކޮވިޑް19ގެ ބަލިމަޑުކަމުގައި މުޅި ދުނިޔެ ދަތި އުނދަގޫ ދުވަސްތަކެއް ހޭދަ ކުރަމުން އަންނަ އިރު ގޭގައި މަޑުކޮށްލަން ޖެހުމުން އެންމެ ގިނަ ބަޔަކު ކުރި ޝަކުވާއަކީ ފޫހިވުމެވެ. އެކި މަސައްކަތުގައި އެކި މީހުން ފޫހިފިލުވާލުމަށް ވަގުތު ހޭދަކުރަމުން އައި އިރު އެކަމަށްޓަކައި ބޮޑެތި ހޭދަތަކެއްވެސް ކުރިއެވެ. ދިވެހިރާއްޖޭގައި މަސްޓޭންކުތައް ހެދުމަށް އެއްބަޔަކު ބޮޑު ހޭދަތަކެއް ކުރިއިރު ވީޑިއޯ ގޭމުތަކަށް ކުރި ބާރުވެސް ކުޑައެކޭ ނުބުނެވޭނެއެވެ.\nވީޑިއޯ ގޭމުގެ ފޯރި ޒުވާނުންނާއި ކުޑަކުދިންގެ މެދުގައި ހިފާ ލައިފައިވާ އިރު އެއްބަޔަކަށް އެންމެ ދަތިވީ ގަންނަ ގޭމުތަކާއި ގުޅޭ އެކަށޭނެ ފާޑުކިޔުންތައް ފެންނަން ނެތުމެވެ. ދިވެހިރާއްޖޭގައި މިއީ ވަރަށް މަދުން ނޫނީ ނުފެންނަ ކަމެކެވެ. ވީޑިއޯ ގޭމު ކުޅެ އުޅޭ ތިން ރައްޓެހިންތަކެއް ވެގެން އުފެއްދި އެންމެން ގޭމިންގް އަކީ މިހާރު ގޭމު ކުޅެ އުޅޭ މީހުންނާއި ވަރަށް ގާތް ނަމަކަށް ވާނެއެވެ.\nއެންމެން ގޭމިންގް އާއި ބެހޭގޮތުން ވާހަކަ ދައްކަމުން އެކަމުގައި އިސްކޮށް އުޅޭ ފަރާތެއް ކަމުގައިވާ މޫނިސް މުނީޒް ބުނިގޮތުގައި އެންމެން ގޭމިންގްގެ ވިސްނުން އައީ އޭނާއާއި އެއްކޮށް ގޭމު ކުޅެ އުޅޭ އޭނާގެ2ރައްޓެހިން ކަމުގައިވާ ތަހުސީން އަލީ އަދި އަބްދުﷲ ޒުބައިރުގެ ޙިޔާލާއި މަޝްވަރާއާއި އެއްކޮށް ކަމަށެވެ. އެގޮތުން ރާއްޖޭގައި އަދި މިވަގުތު ގޭމު ކުޅުމާއި ގޭމާއި ގުޅޭ ވާހަކަ ދައްކާނެ މީޑިއާ އެއް ނެތުމުން ކުރަން ނިންމި ކަމެއްކަމަށްވެސް މޫނިސް ވަނީ ބުނެފައެވެ.\nއެގޮތުން އެންމެން ގޭމިންގް އިން ފޭސްބުކް، ޓުވިޓަރ، އިންސްޓަގްރާމް އަދި ޔޫޓިއުބް ގައި ވަނީ ގޭމު ކުޅޭ ދިވެހިންގެ މެދުގައި ވަރަށް މަގުބޫލުކަން ހޯދާފައެވެ. މީސްމީޑިއާގެ މި ވަސީލަތްތައް މެދުވެރިކޮށް އެންމެން ގޭމިންގް އިން އަންނަނީ އަލަށް ނިކުންނަ ގޭމުތަކާއި ގޭމު ކުޅުމުގައި ބޭނުންކުރާ ‘ގެޖެޓު’ ތަކާއި ބެހޭ މައުލޫމާތުގެ އިތުރުން ގޭމާއި، ގޭމު ކުޅުމާއި ގުޅުންހުރި ކަންތަކަށް ފާޑުވެސްކިޔަމުންނެވެ.\nއެންމެން ގޭމިންގްގެ އެންމެ ފާހަގަކޮށްލެވޭ އެއްކަމަކީ އެންމެން ގޭމިންގްގެ ޕޮޑްކާސްޓް ޗެކްޕޮއިންޓް ކޮފީއެވެ. ޔޫޓިއުބް މެދުވެރިކޮށް އެންމެން ގޭމިންގްގެ ޗެނަލް އިން ގެނެސްދޭ ޗެކްޕޮއިންޓް ކޮފީ އަކީ ހާއްސަކޮށް ދިވެހިރާއްޖޭގައި ގޭމު ކުޅޭ މީހުންނާއި ގުޅޭފަދަ ގޮތަކަށް ގެނެސްދޭ ޕޮޑްކާސްޓެކެވެ. އެގޮތުން މި ޕޮޑްކާސްޓުގައި ފޭސްބުކްގައި ދެވޭ މައުލޫމާތަށް ވުރެން ތަފްސީލުކޮށް ގޭމާއި ގުޅޭ މައުލޫމާތު ގެނެސްދެއެވެ.\n“އެންމެން ގޭމިންގް މި ފެއްޓީ ޕޮޑްކާސްޓުން، ވަރަށް ރަނގަޅު ފާޑުކިޔުންތައް އެބަ ލިބޭ، ހަމަ އެއާ އެއްކޮށް ވަރަށް ރަނގަޅު ޙިޔާލުތައްވެސް އެބަލިބޭ. މީގެ އިތުުރުން މިފެށޭ ހަފްތާ ނިމޭ ހިސާބުގައި ޕޮޑްކާސްޓަށް ބަލާ މީހުންނަށް ފާޑުކިޔޭނެ ފަދަ އިންތިޒާމުތަކެއްވެސް ހަމަޖެހިގެން ދާނެ” ތަހުސީން ބުންޏެވެ.\nއެންމެން ގޭމިންގް ފެއްޓިތާ އަދި އެންމެ ހަފްތާއެއް ވެފައިވާއިރު އެ ފަރާތުން ފާހަގަކުރި ގޮތުގައި އެ ފަރާތުން ބޭނުންވަނީ ރާއްޖޭގައި އެކަމުގައި ރާއްޖޭގައި ނަންހިނގާ ފަދަ ބަޔަކަށް ވެގެން ދިއުމެވެ. މީގެ އިތުރުން އެ ފަރާތުން ފާހަގަކުރި ގޮތުގައި ރާއްޖޭގައި ގޭމު ކުޅޭ މީހުންގެ އަދަދު ގިނަ އިރު ގޭމާއި ގުޅުންހުރި އެއްވެސް ކަމެއްގައި ވާހަކަ ދައްކާލަން ނުވަތަ ހިޔާލެއް ބޭނުންވާނަމަ އެފަރާތުން އޮތީ ތައްޔާރަށެވެ.\nވަޒީފާގައި އުޅެމުން ލިބޭ ހުސްވަގުތުގައި އެންމެން ގޭމިންގްގެ ތިން ޒުވާނުން މި ފެއްޓި މަސައްކަތަށް އޭއޯ ނިއުސްގެ ފަރާތުން އެދެނީ އަބަދުވެސް ކާމިޔާބީއެވެ.\nއެންމެން ގޭމިންގްޗެކްޕޮއިންޓް ކޮފީ


ހިތާދޫގައި ކިހާދޫ މިހުން އުޅުނޭ ބުނެފިނަމަ މިއަދު ގިނަ ޒުވާނުންނަށް އެއީ އާ ވާހަކައަކަށް ވެދާނެއެވެ. ނަމަވެސް އެއީ ޙަޤީޤަތެކެވެ. ކިހާދޫ މީހުންނަކީ އެއްދުވަސް ވަރެއްގައި ބ. ހިތާދޫގެ ރައްޔިތުންނެވެ. ކިހާދޫ މިޙުންނާއި ހިތާދޫ މީހުންނާ ދެމެ އުފެދިފައިވާ ޢާއިލީ ގުޅުމާ ބަދަހި އެކުވެރި ގުޅުމަކީ ދެރަށުގެ މީހުން އެއްފަސްގަނޑެއްގައި ދިރިއުޅެން\nކިހާދޫ މީހުން ހިތާދޫ ފޭބީ ކީއްވެ؟\nޢާމިރު ޢަބްދުއްލަތީފު | 28 ނޮވެންބަރ 2014\nހިތާދޫގައި ކިހާދޫ މިހުން އުޅުނޭ ބުނެފިނަމަ މިއަދު ގިނަ ޒުވާނުންނަށް އެއީ އާ ވާހަކައަކަށް ވެދާނެއެވެ. ނަމަވެސް އެއީ ޙަޤީޤަތެކެވެ. ކިހާދޫ މީހުންނަކީ އެއްދުވަސް ވަރެއްގައި ބ. ހިތާދޫގެ ރައްޔިތުންނެވެ. ކިހާދޫ މިޙުންނާއި ހިތާދޫ މީހުންނާ ދެމެ އުފެދިފައިވާ ޢާއިލީ ގުޅުމާ ބަދަހި އެކުވެރި ގުޅުމަކީ ދެރަށުގެ މީހުން އެއްފަސްގަނޑެއްގައި ދިރިއުޅެން ޖެހުމުން އުފެދިފައިވާ ގުޅުމެކެވެ. އެގުޅުން މިއަދުވެސް އެދުވަހެކޭ އެއްގޮތަށް ދެމިއެބައޮވެއެވެ.\nދެވަނަ ޖުމްހޫރިއްޔާގެ ފުރަތަމަ ރައީސް އިބްރާހިމް ނާސިރު ވެރިކަން ކުރައްވި ދުވަސްވަރު އެއްފަސްކުރުމުގެ ސިޔާސަތުގެ ދަށުން ހުކުރު ހަމަނުވާ ( ބާލިޣްވެފައިވާ 40 މީހުން ނޫޅޭ ) ރަށްރަށުގެ މީހުން އާބާދީ ބޮޑު ރަށްރަށް ބަދަލު ކުރުމުގެ މަޝްރޫޢުގެ ދަށުން ބ. އަތޮޅު ކިހާދޫ މީހުން ވަނީ ހިތާދުއަށް ބަދަލު ކޮށްފައެވެ. އެގޮތުން ހިތާދުއަށް ކިހާދޫ މީހުންގެ ފުރަތަމަ 12 އާއިލާ ބަދަލު ކޮށްފައިވަނީ 14 ޖޫން 1969 ގައެވެ. ބާކީ ތިބި 13 އާއިލާގެ މީޙުން ބަދަލުކުރީ 22 މާރޗު 1970 ގައެވެ. ޖުމްލަ 25 ގޭގައި ކިހާދޫ ރައްޔިތުން ހިތާދޫގައި ދިރިއުޅެފައިވެއެވެ.\nކިހާދޫ މީހުން ހިތާދޫގައި އުޅުނު ގެތަށް ހުރީ ހިތާދޫ ރަށްދެބައިމުގު ( އާމަގު ) ގެ ދެކުނުން ހިއްފަސޭހަމަގު ( އޮލިމަގު) ގެ އިރުން ސޯސަންމަގު ( ބޯޑަނޑު ކުރިމަތީ މަގު) އުތުރުން އިރުން ޔާސިމީންގޭގެ ހުޅަނގަށް ހުރި ގެތަކުގައެވެ. މިހާރުވެސް ހިތާދޫގެ ދުވަސްވީ މީހުން އެސަރަހައްދު ގޭތަކަށް ކިހާދޫ އަވަށޭވެސް ކިޔައި އުޅެއެވެ.\nކިހާދޫ މީހުންނަށް މަރުހަބާ ކިޔުމުގެ ގޮތުންނާއި އަލަށް އާބާދުވާ އެކުވެރިންގެ ބޯހިޔާވައިތައް ތައްޔާޜު ކުރުމުގެ ހިތާދޫ އެންމެހާ ރައްޔިތުން ފޯރިއާއެކު ރުއްގަސް ކަނޑައި ގެތައް އެޅުމުގެ މަސައްކަތް ކޮށްފައިވެއެވެ.\nކިހާދޫ މީހުން ހިތާދޫގައި ރައްވެހިވެ އުޅުނު6އަހަރުގެ ދުވަހުގެ ތެރޭގައި އެމީޙުންގެ ވިޔާފާރި ގާއިމުކޮށްފައިވެއެވެ. އެގޮތުން ހިތާދޫގައި ކިހާދޫން ހިޖުރަ ކުރި މީހުންގެ ދެ މަސްދޯނި އުފައްދައި ދުއްވާފަވެއެވެ. އަދި ގިނަ ކައިވެނިތަކެއް ހިތާދޫ މީހުންނާއި ކިހާދޫ މީހުންގެ ދެމެދު ކުރެވިފައެވެ. މިހާރުވެސް ކިހާދޫގެ ބޮޑެތި ގިނަ ޢާއިލާތަކަކީ ހިތާދޫ މީހަކާއި ކިހާދޫ މީހެއްގެ ޒަވާޖީ ޙަޔާތުގެ ފެށުމުން އުފެދިފައިވާ އާއިލާތަކެކެވެ. އަބަދުވެސް އެކުވެރި އާއިލީ ގުޅުމެއް އުފެދިފައިވާ ދެރަށުގެ މީހުން އޭރުވެސް ދެކެނީ އެއްބަނޑު އެއްބަފާ ބައެއްގެ ގޮތުގައެވެ. އަދި މިހާރުވެސް ދެކެނީ ދެފަސްގަނޑެއްގައި ދިރިއުޅޭ އެއްބަނޑު އެއްބަފާ ބައެއްގެ ގޮތުގައެވެ.\nކިހާދޫ މީހުން އެނބުރި ހިތާދޫ ފައިބައިގެން ދިޔައީ 18 މެއި 1975 ގައެވެ. ކިހާދޫ މީހުން ހިތާދޫ ފައިބައިގެން ދިޔުމާއި ގުޅިގެން ތަފާތު ވާހަކަތައް ދެކެވިފަވެއެވެ. ނަމަވެސް އެނގެން އޮތް އެންމެ ބޮޑު ޙަޤީޤަތަކީ ކިހާދޫ މީހުން އެނބުރި ދިޔައީ އޭރުގެ ސަރުކާރުން ކިހާދޫ މީޙުންނަކީ ހުކުރު ހަމަވާ ބައެއްކަމަށް ޤަބޫލުކޮށް ހުއްދަ ދެއްވީމައެވެ.\nބ. އަތޮޅު މީޑިއާ ސެންޓަރުން ގެނެސްދިން " މާރަނަ " ޕްރޮގްރާމުގައި ވާހަކަ ދައްކަވަމުން ކިހާދޫގެ ކުރީގެ ކަތީބު ޢްބްދުއްﷲ ނަސީމު ވިދާޅުވީ ކިހާދޫ މީހުން ހިތާދޫ ފައިބަން ޖެހުނީ ހިތާދޫ މީހުން އުނދަގޫކޮށް ހިތާދޫގައި ދިރިއުޅެން އުނދަގޫ ވުމުން ކަމަށެވެ.\nހިތާދޫ އޮންލައިން އަށް މައްލޫމަތު ދެމުން އުމުން 72 އަހަރު ވަފައިވާ ބ. ހިތާދޫ ގުލްދަސްތާގެ އަޙްމަދު ޢުމަރު ބުނީ ހިތާދޫގައި ކިހާދޫ މީހުން ދިރިއުޅުނު އިރު އެމީހުންނަށް އުނދަގޫ ކޮށްފައިވާކަމަށް ޤަބޫލު ނުކުރާކަމަވެ. އެމީހުން ކިހާދުއަށް އެބުރި ދިޔައީ އެމީހުންގެ އޭރުގެ ވެރިންގެ ނުފޫޒުން އެމީހުންގެ މަޤާމުގެ ދިފާއުގައި ކަމަށްވެސް އަޙަމްދު ޢުމަރު ބުންޏެވެ. ހިތާދޫން ވާހަކަ ދެއްކި އުމުރުން ދުވަސްވީ މީހުން ބުނީ ކިހާދޫ ކަތީބު ދެއްކި ވާހަކަތަކަކީ ކަނޑައެޅިގެން ދޮގު ވާހަކަ ތަކެއްކަމަށެވެ.\nކިހާދުން ހިތާދުއަށް ހިޖުރަކޮށް ހިތާދޫ އަންހެނަކާއި އެކު ޒަވާޖީ ޙަޔާތެއްފަށައި މިހާރު ކިހާދޫގައި ދިރިއުޅެމުންދާ ގިދަރިންތަކެއްގެ ބައްޕަ މޫސާ ބުނީ ކިހާދޫ މީހުން ހިތާދޫގައި އުޅުދުވަސްވަރު ހިތާދޫ މީހުންގެ ފަރާތުން ޖެއްސުން ކޮށްފައި ނުވާކަމަށެވެ. ކިހާދޫ މީހުން ހިތާދޫން ފައިބައިގެން ދިޔައީ އޭރުގެ ނުފޫޒު ގަދަ މީހުންގެ މީހުންގެ ސަބަބުން ކަމަށާއި އެމީހުންނަށް ވެރިކަމުގެ ބާރުތައް ލިބޭނީ ކިހާދޫއަށް ބަދަލުވުމުން ކަމަށްވަތީ ކަމަށް ގިނަ ދަރިންތަކެއްގެ ކާފަ މޫސާ ބުންޏެވެ.\nމިކަމާ ގުޅިގެން ހިތާދޫ ކައުންސިލުން ބުނީ ކިހާދޫ މީހުން ހިތާދޫން ފައިބައިގެން އެނބުރި ރަށައް ބަދަލުވީ ކިހާދޫ މީހުންގެ ތެރެއިން ނުފޫޒު ގަދަމީހުންނާއި ވެރިންގެ ނުފޫޒުން ކަމަށް ދެކިލައްވާކަމަށެވެ. އަދި އެދުވަސްވަރަކީ ތަދުމަޑުކަން އޮތް ދުވަސް ވަރެއްކަމުން ކިހާދުއަކީ ހިތާދޫއަށްވުރެ ވާ ބޮޑު ރަށެއްކަމުން ހިތާދޫއަށްވުރެ ވަލުކެއުން ތިޔާގި ރަށަކަށްވުމުން އޭގެ ސަބަބުން ބަދަލުވީ ކަމުގައި ވެދާނެކަމަށް ހިތާދޫ ކައުންސިލުން ބުނެއެވެ.\nކޮންމެ ގޮތަކަށްވަހަކަ ދެކެވުނު ނަމަވެސް ހިތާދޫ މީހުންނާއި ކިހާދޫ މިހުންނަކީ އެދުވަހުވެސް މިއަދުވެސް އެއްބަނޑު އެއްބަފާ ބައެއްގެ ގޮތުގައި ދެކަމުން އަންނަބައެކެވެ. 2010 ވަނަ އަހަރު ކިހާދޫން ހިތާދޫގައި ހުރި ޖަނަރޭޓަރެއް ވިއްކަން އެދުމުން ހިތާދޫ ރައްޔިތުންގެ މެދުގައި ވޯޓު ނެގުމުން ހިތާދޫ ރައްޔިތުން އިއްތިފާގުވީ ކިހާދޫ މީހުންނަކީ ހިތާދޫ ރައްޔިތުން ކަމުން އެޖަނަރޭޓަރު ކިހާދޫ ރައްޔިތުންނަށް އެއްވެސް އަގަކާ ނުލާ ހަދިޔާ ކުރުމަށެވެ. މިއީންވެސް އެނގެނީ ހިތާދުއާއި ކިހާދުއަކީ ދުވަހަކުވެސް ވަކިވުމެއް ނެއް ދުރުގައި ދިރިއުޅޭ އެއްބަނޑު އެއްބަފާ ދެބެންކަމެވެ. މިދެބެންގެ ގުޅުން އަބަދަށް މިގޮތުގައި ލަހައްޓަވާށި!\nHithaadhoo gai ulhunu meehegge haisiiyathun dhannavaanee Hithaadhoo meehunakee v ragalhu baekey.Dhaadhifahakaa jehendhen Hithaadhoo meehun nakee akhlaagee gothun faahaga kojlevey bae H. Adhi imuraanee gothun vez thraragee vamun ai baeh kamah gaboolu kuran. Namabes miadhuemanzaru badhalu vamun dhaathan eba feney.\nހިތާދޫ މީހުން ހުދުފޮށާ ބޭލީ ކީއްވެ؟\nހިތާދޫ މިޙުންނަކީ މީހުމަށް ނުބައިބައެއްނޫންކަމާއި މެހެމާންދާރީ ވަރަށް ރަނގަޅު ހިތްހެޔޮ ބައެއްކަމަށް ޙުދު ކިހާދޫ މީހުންވެސް ޤަބުލް ކުރެއެވެ.


Rajje Ge Mi Rashu Gai Ehme Bulhaleh Ves Noolhey! - Vaguthu\nރ. ވާދޫ - ވަގުތު އިމޭޖެސް: އަޝްހާދު އަބްދުﷲ\nރާއްޖޭ އަކީ މާގިނަ ޖަނަވާރުތަކެއް ދިރިއުޅޭ ގައުމެއް ނޫނެވެ. ބޭރު ގައުމުތަކުން ފެންނަ ނުރައްކާތެރި އެއްވެސް ޖަނަވާރެއް ރާއްޖޭގެ ޖަޒީރާ ރަށްތަކުން ނުފެނެއެވެ. ފެންނަނީ ބުޅާ ފަދަ ވަރަށްވެސް މަދު ޖަނަވާރުތަކެކެވެ. ނަމަވެސް ރާއްޖޭގެ މި ރަށުގައި އެންމެ ބުޅަލެއްވެސް ނޫޅޭތާ ވަނީ އެތައް ޒަމާނެއް ވެގެން ގޮސްފައެވެ.\nރ.އަތޮޅު ވާދޫ އަކީ އެރަށުގެ ރީތިކަމާއި ސާފުތާހިރު ކަމަށް މަޝްހޫރުވެފައިވާ ރަށެކެވެ. އަހަރުގެ ފަހުކޮޅު އެރަށުގެ އަތިރިމަތިން ފެންނަ ރެދަންތަކުގެ ސަބަބުން އެތައް ބަޔަކު އެރަށަށް ޒިޔާރަތް ކޮށްލުމަށް ބޭނުންވެއެވެ. ތިއީ ފަހަރުގައި އެރަށަށް ޒިޔާރަތް ކުރި މީހަކަށްވެސް ވެދާނެއެވެ. ނަމަވެސް އެރަށުން އެންމެ ބުޅަލެއްވެސް ނުފެންނަކަން ފާހަގަވި ހެއްޔެވެ؟\nރ.ވާދޫ/ ފޮޓޯ : ރ.ވާދޫ ފޭސްބުކް ޕޭޖް\nއާނއެކެވެ. ވާދޫގައި މިހާރު ދިރިއުޅޭ މީހުންވެސް އެރަށުގައި ބުޅާ ގެންގުޅުނު ހަނދާނެއް ނުވެއެވެ. އެރަށު ކައުންސިލްގެ ރައީސް ހުސައިން އަލީ "ވަގުތު" އަށް މައުލޫމާތު ދެއްވަމުން ވިދާޅުވެފައި ވަނީ ވާދޫގައި ބުޅާ އެންމެ ފަހުން ގެންގުޅެފައި ވަނީ 1980 އަހަރުތަކަށް ވުރެންވެސް ކުރީކޮޅުގައި ކަމަށެވެ.\n"ވާގޮތަކީ ކުރީ ޒަމާނުގެ ރަށްރަށުގެ ދިރިއުޅުން ބޮޑަށް ބިނާވެފައި އޮންނަނީ ރުށް ރުކުން ލިބޭ ކާއްޓާއި އެއްޗެހީގެ މައްޗައް. ބުޅާ އެރަށް ރަށުގައި އުޅޭ ކަމަށް ވަންޏާ، މީދާތައް ދެން އަރާނީ ރުށްރުކަށް. ބުޅާތައް ފެހުމުން ރުށްތަކަށް އަރާފައި ރުކުގައި މީދާ އުޅެންވީމަ ރުކުގައި ހުންނަ އެއްޗެހި ކައިފައި ރުށް ދަށަށް އަޅާނީ" ބުޅާ އެރަށުގައި ނޫޅޭ ސަބަބު ބަޔާން ކޮށްދެމުން ހުސައިން އަލީ ވިދާޅުވިއެވެ.\nމީގެ އިތުރުންވެސް ވާދޫގެ ވަލުތެރޭގައި މީގެ ކުރިން ގިނަ އަދަދެއްގެ މުސަޅު އުޅޭ ކަމަށް ވެއެވެ. އެ މުސަޅުތައް ހިިފުން ރަށުގެ ރައްޔިތުންނަށް އޭރުވެސް ހުއްދަ ކޮށްފައި ވާއިރު، ބުޅަލުގެ ސަބަބުން އެކަމަށްވެސް ހުރަސް އެޅެއެވެ. ހުސައިން އަލީ މައުލޫމާތު ދެއްވި ގޮތުގައި އިހު ޒަމާނުގައި ރާއްޖޭގެ ރަށްރަށުގައި ކަތީބުން ތިބި ހިސާބުން ފެށިގެން ވާދޫގައި ބުޅަލެއް ނުގެންގުޅެއެވެ.\n"އެހެން ރަށްރަށުން ބައެއް މީހުން ޖެއްސުމަށް ބުޅާ ގެނެސް ދޫވެސް ކޮށްލާނެ މިރަށަށް. އެއްފަހަރަކު މާބަނޑު ބުޅަލެއް ރަށުތެރެއަށް ދޫކޮށްލި. ނަމަވެސް ރަށުގެ ރައްޔިތުން ވަނީ އެ ބުޅާ ކައިރި އެހެން ރަށަކަށް ފޮނުވާލާފައި"\nވާދޫ ބީޗުގައި ރެދަން ލާފައި / ފޮޓޯ : އިއްބޭސް ފޮޓޯގްރަފީ\nހުސައިން އަލީ އިތުރަށް ވިދާޅުވެފައި ވަނީ ވާދޫގައި ބުޅާ ގެންގުޅުން ރަސްމީކޮށް މަނާ ކޮށްފައި ނުވި ނަމަވެސް، އެރަށުގެ ރައްޔިތުން ބުޅާ ގެންގުޅެން ބޭނުން ނުވާ ކަމަށާއި، ބުޅަލުގެ ފަރާތުން ޖެހޭ ބަލިތައްވެސް ވަރަށް ގިނަ ކަމަށެވެ.\nވާދޫގެ އަކީ ގުދުރަތީ ރީތިކަން ލިބިފައިވާ ރަށެއް ކަމުގައި ވާއިރު، އެ ރަށުގެ ހިތްގައިމު ތުނޑީގައި މޫދަށް އެރި މަޖާ ކޮށްލުމަށް ކައިރި ރަށްރަށުންވެސް މީހުން އާދެއެވެ. އަދި ސަރުކާރުން ވަނީ އެރަށުގައި ލޯކަލް ޓޫރިޒަމްގެ ވިޔަފާރި ކުރުމަށް3ހެކްޓަރުގެ ބިމެއްވެސް ދީފައިކަން ފާހަގަކޮށްލެވެއެވެ. އެރަށުގެ ގޮނޑުދަށުގައި ލާ ރެދަންތަކަށް ވަނީ މީގެ ކުރިން ބައިނަލްއަޤުވާމީ ސަމާލުކަންވެސް ލިބިފައެވެ.\nނޮވެމްބަރު 30, 2019 19:16\nތިޔައީ ވަރަށް ދެރަވަރުގެ އަމަލެއް. ބުޅާ ހާލުގައި ޖައްސައި ބުޅާ ބެރުމަކީ ނުވަތަށް ބުޅަލަށް ގޯނާ ކުރުމަކީ ނުރަގަޅު ކަމެއް. އެއީ ބުޅަލުގެ ސަބަބުން ނޭގޭ އެތައްކަމެއް އެ ސޮރު އުޅުމުން ރަނގަޅުވެގެން އަންނާނެ. ބުޅަލަށް އަނިޔާ ކުރުމުގައި ދެމި ނުތިބެމާ\nކާކުތަ ބުޅަލަށް އަނިޔާކޮށްގެން އުޅެނީ؟\nޑިސެމްބަރު 1, 2019 05:50\nވާދޫ މީހުން ބުޅަލެއް ރަށަށް އަރައިފި ނަމަ މަރާލާކަމަށް ތިރަށު މީހުންގެ ފަރާތުންވަނީ ކަށަވަރުވެފަ.....\nނޮވެމްބަރު 30, 2019 20:06\nބުޅާނޫޅޭތީ އަނިޔާކުރިހަނދާނެއްވެސް ވާދޫމީހުން ނުވޭ\nނޮވެމްބަރު 30, 2019 23:35\nތިޔަ ކަހަލަ ކަންކަމަކީ މިއުޅޭ ބައެއް ހަޖަމު ކުރަން ދަތި މީހުންނަށް އަޑު އަހަން ފަސޭހަ ކަންތައްތަކެއް ނޫން. މި ބައިގަނޑު މީހުން ތެރޭގަ މިފަދަ ވާހަކަތައް ދެއްކުމަކީ އެއީ ނާތަހުޒީބު ކަމެއް. ކޮންމެ ކަމެއްގަ ސިޔާސީ ވެގެން ކޮންމެ ކަމެއް ސިޔާސީ ކުރަން ޑިމޮކްރަޓިސްޓުންނަށް ވެގެން އުޅެނީ މިމީހުންގެ ތެރޭގަ އިންސާނީ ހައްގެއް އެހެން އެއްޗެއްގެ ހައްގެއް ނޯންނާނެ. މިއާ އިދި ކޮޅަށް އެއްޗެއް ބުނާ މީހާ އަކީ އެމީހުންގެ އިދިކޮޅު ޕާޓީ ގެ މެމްބަރަކަށް މިވަނީ. އެކަމަކު މިތާނގަ ކާކު އިދިކޮޅަށް އުޅޭނީ.؟ ކާކު ބޭނުންވަނީ ސިޔާސީ ވާން؟، ހަމަ ބުޅާ ދެކެ ރުޅި އަންނަ މީހުން މީ ހުސް ނޫނީ އަނިޔާ ކުރާ މީހުން.\nނޮވެމްބަރު 30, 2019 19:29\nމީދަލުގެ އުނދަގޫ ކިހިނެއްވަނީ😂\nނޮވެމްބަރު 30, 2019 19:39\nއިދުރީސް ކަލޭ ހަމަތަ؟ މީދާވިއްޔާ މީދަލުގެ އުނދަގޫ އެކަނިދޯވަނީ.؟ ކަލޭ ބޭނުމީ ބުޅަލާ މީދަލާ ދޭތީގެ އުނދަގޫވާންތަ؟ ބުޅާ ކައިފަހުރި މީދަލުގެ ބައިތަކާ، މީދަލުގެ ނަޖިހުގެ އިތުރުން ބުޅަލުގެ ވަސްގަދަ ނަޖިސް ކަލޭގޭ ފުރާޅުތައް މުޑުދާރުކުރަން ކަލޭ ބޭނުންވޭތަ؟ އެގޮތްތަ ބޭނުންވަނީ؟\nޑިސެމްބަރު 1, 2019 13:54\nމީގަ ކަލޭ ކަންނޭނގެ ހަމަ ނޫނީ. އެއީ ބުޅަލުގެ ނަޖިހަކުން އިންސާނުންނަށް ގެއްލުންވާ ކަމަކަށް މިހާތަނަށް އެއްވެސް ދިރާސާތަކަކުން ނުދައްކާ. އެކަމަކު މީދަލަކީ އޭގެ ނަޖިހުގަ އިންސާނުންގެ ފުރާނަ އަށް ނުރައްކާ ވާ ވިހަ މާއްދާތައް ހުންނަ އެއްޗެއް. އޭތި ހިމާޔަތް ނުކުރެވިގެން ތިހާ ތެޅި ބާލަނީ ތިޔޮތް.\nޑިސެމްބަރު 1, 2019 18:40\nތިކަހަލަ ގަމާރުން ހަދާ ދިރާސާއިން އެއްޗެއް ނުދައްކަފާނެ.\nނޮވެމްބަރު 30, 2019 21:55\nއިދުރީސް އަނގައޮތީމަ ތަޅުވަނީ\nނޮވެމްބަރު 30, 2019 23:26\nއިދުރީސް މީދާއޮންނާނެ. ބަލައިބިލަ\nނޮވެމްބަރު 30, 2019 19:36\nތިރަށުމީހުން މީދާދޯ ގެންގުޅެނީ.. މީދަލުންވެސް ނުރައްކާތެރި ބަލި ފެތުރޭ...\nނޮވެމްބަރު 30, 2019 19:45\nބުޅަލަކީ ކޮންމެހެން ގެންގުޅެންވާ އެއްޗެއްނޫން\nނޮވެމްބަރު 30, 2019 19:49\nއެހާ ރުއްގިނަ ވިއްޔަ ގެއްލުން ވާން🙄\nބުޅާ ނެތިއްޔާމު ނުނީ ބުޅާ ނުޅެންޔާމު ކިހާ ސަޅި ދޯ\nނޮވެމްބަރު 30, 2019 20:05\nއެރަށުގައި ބުޅާ މަރާ ވާހައެއްނެތްދެއްތޯ ދެރަވަރުކަމަކަށް އެކަން ވާކަށް.\nތިޔ ރަށުގެ ވަޒަންްވެރިޔަކަށްް ވެވޭނެ ނަމަ ދޯ\nމާމޮޅުކަމެއްތަ ކަލޭމެންނަށް ތިކުރެވިފަ ތިއޮތީ؟\nނޮވެމްބަރު 30, 2019 20:15\n1980 ގެ ވާހަކަ ކިޔަން ހުސެެއިން އަލީ މީ ކާކު؟ މީނާގެ ބަފަޔަ ކީ ވަރަަށް ވަރުގަދަ މީހެެެއް އެކަމަކު މީހަމަ ސުމެއްގެ މީހެއް.އަރިބެ ހަހަހަހަ\nނޮވެމްބަރު 30, 2019 20:24\nMarosheega ves bulhaleh noolheyne\nނޮވެމްބަރު 30, 2019 20:32\nނޮވެމްބަރު 30, 2019 20:33\nމާމިގިލީގައި ވެސް ނޫޅޭނެ ބުޅަލެއް.\nނޮވެމްބަރު 30, 2019 20:48\nތިރަށް ނަމޫނާއަކަށް ބަލަމާ ވަރަށް ފައްކާރަށެއް ހުރިހާބުޅާތައް ޖަޕާނަން ފޮނުވާަންވީ މި ގައުމަކީ ބުޅާ ފުރީ ގައުމަކަށް ހަދަމާ😅\nނޮވެމްބަރު 30, 2019 21:23\nދިވެހިން އެކަނި ބުޅާތައް ދެކެ މިކަހަލަ ފިކުރު ހުންނަނީ. އެހެން ބަޔަކު ނޫޅޭ. މިރާއްޖޭ ނުން އެހެނިހެން ގައުމުތަކުގަ ބުޅަލަށް ހުންނަނީ ހިމާޔަތް ދީފަ. އަނިޔާ ކޮށް މަރާ މީހުންނަށް ހަރުކަށި އަދަބު ދޭ. ހާލުގަ ޖެހިފަ ތިބޭ ބުޅާތަކަށް އެހީވާ ކޮމިއުނިޓީޒް ތައް ހުރޭ. އެއެއްޗެސް ބަލާ ބޮޑުކޮށް މުޅި އުމުރު ދުވަހަށް ގެންގުޅޭ މީހުން ތިބޭ. ވިސްނާލީމަ ވެސް އިނގޭ ކަމަކީ އަޅާ ނުލާ އެއްޗެއްސް މަގުމައްޗަށް ދޫކޮށްފަ ހުންނައިރު އެސޮރުމެންވެސް ޖެހުނު އެއްޗެއް ކާނެ ބޯނެ އަމިއްލަ ފުރާނަ އާ ދަރީންނަށް ޓަކައި. އަހަރުމެން އިންސާނުން ފަދައިން. މިހެން ވާނީ މިތަނެއްގަ މިތަކެއްޗައް އަޅާލާ ބަޔަކު ނުތިބޭތީ އަދި ހިމާޔަތް ލިބިފަ ނުހުންނާތީ. ލަދު ގަންނަން ޖެހޭ ކަމަކީ މިއީ ﷲ ތައާލާ ހެއްދެވި މަހުލޫގެއްކަން ހަނދާނުގަ ނުހުންނާތީ. އަދި ބުޅަލަށް ގޯނާކޮށް ހެދުމަކީ ކީރިތި ރަސޫލާ މަނާ ކުރައްވާފަވާތީ. އަހަރެމެން އުޅޭ ތަނެއްގަ އުޅޭ އެހެނިހެން ދިރޭ ތަކެއްޗައް އަޅާލާ އޯގާތެރި ވާން ޖެހޭ. މިކަހަލަ ވާހަކަ ތަކަކީ މާކަ މޮޅެތި ވާހަކަ ތަކެއް ނޫން، މިއީ ހަމަ އެބައެއްގެ ކުލުނެއް ހަމްދަރުދީއެއް ނެތްކަން މުޅި ދުނިޔެއަށް އަމިއްލައަށް ފަޞީހަތް ވުން ނޫން އެހެން ކަމެއް ނޫން. އަދި ބުޅާފަދަ އެއްޗެއްސަށް އަނިޔާ ކުރާ ބަޔަކު އުޅޭ މުޖްތަމައަކަށް ދޭނެ ވަރަށް ގޯސް މެސެޖެއް.\nނޮވެމްބަރު 30, 2019 22:03\nއެކޮއެ އަނގަ ތެޅިޔަސް ކަމަކުނުދާނެ. ވާދޫގަ ބުޅާނޫޅެ މުޖުތަމާގެ އެންމެން ގަބޫލުކުރާހަމައެއްވިމާ ބުޅާ ނުވެސްގެނޭ ރަށަކަށް. ދެން ވާދޫމީހުން ބުޅަލަށް އަނިޔާކުރާނެ ގޮތެއް ކަލޭބުނެބަލަ. ވަދޫމީހުންނަކީ ބުޅަލަށް އަނިޔާކުރާނެބައެއް ނޫން. ވަދޫގެ އަގުވަށްޓަން ނޫޅޭ.\nނޮވެމްބަރު 30, 2019 23:11\nތިމީހުން ނޫނަސް ބުޅަލަށް އަނިޔާ ކުރާ މީހުން އުޅޭ. މިދައްކަނީ ބުޅަލަށް އަދި މިގައުމުގަ އުޅޭ އެހެނިހެން ޖަނަވާރު ތަކަށް މި ރާއްޖޭގެ ކަމާ ބެހޭ ފަރާތް ތަކުން ހިމާޔަތް ނުދޭ ވާހަކަ. އެކަކުވެސް ނޫޅޭ ކަލޭމެންނަށް އުނދަގޫ ކުރަން ތިރަށުގަ މީހުން ގެންގުޅޭ މީދާ މަރަން ބުޅާ ފޮނުވާކަށް. ދެން ކިޔާބަލަ ތިކިޔާ އެއްޗެއް.\nޑިސެމްބަރު 1, 2019 07:54\nހާދަ ވަރެއް ވެފައޭ މިއޮތީ ހަމަހަމައަށް\nޑިސެމްބަރު 1, 2019 09:40\nކަލޭމެންގެ މީދާ ހިމާޔަތް ކުރާކަށް ނޫޅޭ އެކަކުވެސް\nޑިސެމްބަރު 1, 2019 07:53\nހާދަ ބުލަލޭ ދޯ ހަމަހަމަ. އެކަމަކު ދެއްކި ވާހަކައަކާ މި އާޓިކަލްގައި ލިޔެފަ އޮތް އެއްޗަކާ ނުއެއް ގުޅޭ. އަނެއްކާ ހަމަތަ؟ ބުޅަލުގެ ލޯތްބަކީ މީހާގެ ލޯވެސް އަނދިރިކޮށް ސިކުނޑިއާ ކުޅެލާ ވަރުގެ އެއްޗެއްކަން މިއަދު އެނގިއްޖެ\nޑިސެމްބަރު 1, 2019 09:45\nހަމަ ހަމަ ވާނީ ހަމަހަމަ އަށް. ކަލޭގެ އެކަނި ސިކުނޑި އާ ކުޅެވިގެން ތިއުޅެނީ ހުންނަ ނުތާހިރު ކަމުން. ވަރަށް ސަލާމް.\nޑިސެމްބަރު 1, 2019 10:36\nބުޅަލޭ ކިޔައިގެ ން ނަފްރަތު އުފައްދަ ނީ ޑޮކްޓަރު ން. އެވެއާ ނަސް އޭ ކިޔާފަ ދެ ނީ ފުރިހަމަ މައުލޫމާތެއް ނޫ ން. އެމީހު ން ބޭ ނު ން ބައި އަ ންގާފަ އަ ނެއްބައި ގެ ވާހަކަ ނުވެސް ދައްކާ ނެ. ނުރައްކާތެރި ބަލި ބަލި އަރާ އި ންސާ ނު ން ގައި ންވެސް. ދެ ން ހުރިހާ އި ންސާ ނު ން ވެސް ނެރެލަ ންވީ؟ ނޫ ނީ ނައްތާލަ ންވީ؟\nމީހުންވެސް އެހާމަދުދޯ..ސޯ ބޮލަކަށް މީދަލެއް ހަދަމާ ހެހެ. ބުޅާ އެއީ ހަމަ ސަޅިއެއްޗެއް ވ ލޯބި އެއްޗެއް\nމާތް ވެގެންވާ ހަރަމް ފުޅުތެރޭގަ ވެސް ހުސް ބުޅާ އުޅޭ... އެތައް މިލިއަން މީހުން އަޅުކަން ކުރަން ވެސް ދޭ ދުވަހަކުވެސް ގޯނާ އެއް ކުރާ އެއްޗެއްސް އިގްނޯ ކުރާ އަޑެއް ނާހަން. .. މިއީ އޭގެ އަނެއްކޮޅު ދޯ..\nނޮވެމްބަރު 30, 2019 22:37\nގ.ކެނެރީގެ ބުއްޅަބެއަށް ތަބާވާބަޔަކު ކޮންމެ ރަށަކަށް ފާވެގެންވޭ. މިބާގައިގެ މީހަކަށް ކެނެރީގޭ ފަސާދަ ކަލޭގެ ނޫން އެއްކަމެއްވެސް ރަނގަޅެއް ނުވާނެ.\nނޮވެމްބަރު 30, 2019 23:13\nދެން ތިކިޔަނީ ބުޅަލަކީ ސިޔާސޕީ އެއްޗެކޭތަ. ތިކަމެއް ނުވާނެ\nނޮވެމްބަރު 30, 2019 23:32\nސިޔާސީ ނުކޮއްލާ ނުވޭ ދޯ ހަމަ. ގޮރޯ އަޕް.\nނޮވެމްބަރު 30, 2019 23:31\nއާނ ހުސް މީދާ އުޅޭ ރަށެއް ތީ. ގޭ ގޭ ގަވެސް ބޮޑެތި ގެރި ވަރުގެ މީދާ. ލޮލް.\nއަސްލުވެސް ހީވަނީ ތިރަށުގަ ވަރައްމީދާގިނަވާނެހެން ހަމަގައިމުވެސް އެނގޭއެއްޗަކީ މީދަލުންދުވާ ވަސް ބުޅަލެއްގެ ގައިންނުދުވާނެކަން އަނެއްކާ އެންމެ ފަހުގެ ހޯދުންތަކުންވެސްދައްކާ ބުޅާގެންގުޅޭމީހުންގެ ސިކުނޑިތަނަވަސްކަމައް\nޑިސެމްބަރު 1, 2019 01:29\nކ.ގާފަރުގަ ބުޅަލެއް ނޫޅޭ!\nޑިސެމްބަރު 1, 2019 18:43\nއެއްގޮތަކަށްވެސް ނޫޅޭ. ތެދެެއް ހެދޭތޯބަލާބަލަ.\nބުޅާ ނޫޅޭތީ ސާފުތާހިރު ޥާން ވީ ކީއްވެ؟ މީދަލަކީ ބުޅަލަށް ވުރެ މުޑޫދާރު އެއްޗެއް. ބުޅާ ނޫޅެންޏާ މީދާ ގިނަވާނެ\nޑިސެމްބަރު 1, 2019 01:58\nވާދޫ އަކީ ވަރަށް ރީތި ރަށެއް. މީހުން މަދު އެކަމަކު ވަރަށް ސާފުތާހިރު. ހިތްގައިމު ތުނޑިއެއް އޮވޭ. އެރަށަށް މަވެސް ދިޔައިން. މީހުންވެސް ގޯހެއް ނޫން. ޗުއްޓީ ހަދާލަން ރަނގަޅު ރަށެއް. އެއީ ހަމަ ރެދަން ވާދޫ. ވަރަށް ޗާލު ރެދަން ލާފައި އޮންނަގަޑީގައި. ބުޅާ ނޫޅޭކަމީ ނަސީބެއް. ގައިމުވެސް ބުޅަލުގެ ނަޖިހުން ސަލާމަތްވާނެތާ.\nޑިސެމްބަރު 1, 2019 12:47\nއެރަށައް ޕާރޓީ ކުރަންދޯ ކައެ ދިޔައީ\nޑިސެމްބަރު 1, 2019 15:08\nކަލޭމެން ކިތަންމެ މަތި އޮމާން ކުރިޔަސް ކުށެއް ނެތް ދިރޭ އެއްޗެހިންގެ ހައްގު ތަކަށް އަރައިގަންނަން މަށެއް އެއްބަހެއް ނުވާނަން. މި ގައުމުގަ އުޅޭ ބުޅާ ތަކަށާ އެހެނިހެން ދިރޭ އެއްޗެއްސަށް ހިމާޔަތް ދޭން އެއީ މި ގައުމު ގެ އެންމެންގެ ވާޖިބެއް. ގާނޫނު އަސާސީން ތަން ވެސް ދޭން ޖެހޭ ކަމެއް. ހަމަ އެކަނި އަނިޔާ ކުރީމަ ތިން މަސް ދުވަހަށް ޖަހަށް ލުމަކުން އަދި ނުފުދޭ. އެއްޗެއްސަށް ހިމާޔަތް ދޭން ޖެހޭ އަދި އެއެއްޗެސް އަށް އަޅާލާ އޯގާ ތެރި ވާން ޖެހޭ. އުޅޭނެ ތަން ތަން ވެސް ހަމަ ޖައްސަ ދޭން ޖެހޭ. ބުޅާ ފްރީ ގައުމަކަށް ހަދައިގެން އަހަރެމެން ވީ ބުޅަލަށް އަނިޔާ ކުރަން ހިއްވަރު ދޭން ތަ؟. އަނިޔާ އެއީ ހަމަ އެކަނި ޖަހައިގެން ވާ އަނިޔާ އަކަށް ވެގެން ވެސް ނުވާނެ. އަނިޔާ ވާނެ އޭތި ވަށައިގެން އުޅޭ މީސް މީހުން ގެ ފަރާތުން އަޅާލުން ނުލިބޭތީ ވެސް. ކަމާ ބެހޭ ފަރާތްތަކުން މިކަމަށް ސަމާލުކަން ދިނުމަށް އެދި ގޮވާލަން އަދި މި ރާއްޖޭގަ ބުޅަލަށް ހިމާޔަތް ކަން ދޭނެ. އެހެނިހެން ޖަނަވާރުތަކަށް ވެސް ހިމާޔަތް ކަން ދީ މިތަކެތި ކެއާ ފްރީ ކޮށް ގެންގުޅޭނެ ދުވަސް އަދި އަންނާނެ އިންޝާﷲ. މިތަނަކީ ތިހާ ހަރުކަށި މީހުން އުޅޭ ތަނެއް ނޫން.\nޑިސެމްބަރު 1, 2019 06:18\nމީހުން އުޅޭ އަދަދު ޖަހާލަންވާނެ.\nޑިސެމްބަރު 1, 2019 09:43\nމިރަށުގަ ހާދަ ވަރަކަށް މީދާ އޮންނާނެއޭ ދޯ. ދެން ފެންނަ ފެނުމުން ކިތަންމެ ރީއްޗަސް ގޮސް އެނދު ތަން ދޮށާ ބަދިގެ ބަލާލީމަ އިނގޭނީ ކިހާވަރަކަށް ކަން ތާހިރީ. ލޮލް\nޑިސެމްބަރު 1, 2019 09:48\nރޯ ގަމާރުން. މީދާތައް ގިނަވާވަރުން ބުޅަލޯ ނުގެންގުޅެނީ. އެކަމަކު މީދާ އެބަ ގެންގުޅޭޔޯ ލޮލް. ތިރަށު މީހުންނަކީ މީދާ ގެންގުޅޭ ބައެއް . އެހެން ކިޔަން ނުކެރިގެން އެއުޅެނީ.\nޑިސެމްބަރު 1, 2019 15:49\nބުޅާއުޅޭ ބައެއް ރަށްރަށުގަ މީދަލުގެ އުނދަގޫ ވެސް ވަރަށް ބޮޑު. ކީއްވެތަ ބުޅަލާ މީދަލާ އެންމެން މި އަޅާކިޔަނީ ؟ ބުޅާ ފުރިފަ އޮންނަ ރަށަކަށް ދިޔައިން .. އެރަށު ގޭގޭގެ ކާގެ މޭޒުމައްޗަށް ވެސް މީދާ އަރައިގެން އުޅެނިކޮށް ކިތަންމެ ދުވަހަކު ދެކުނިން.. ވާދޫގައި މީދާ ގިނަވާކަމަށް ފާހަގަވީމަ އޮފީހުގެ ފަރާތުން މީދާ މަދުކުރުމުގެ ޕްރޮގްރާމްތަށްވެސް ހިންގާ.. އޮފީހުގެ ފަރާތުން ގޭގެއަށް ބޭސްލާދީ ހަދަނީވެސް.. އަދި ވަރަށް ގިނަ ގޭގޭގައި މީދާ ހިފާ ކޮށި ވެސް ގެންގުޅޭ.. މިދާ ގިނަ ރަށެއްކަމަށް ފާހަގައެއް ނުކުރެވޭ.. ބުޅަލެއް އެރަށުގައި މެރިކަމެއް އެނގިފައެއް ނެތް... ކޮމެންޓްކުރުމުގެ ކުރިން އެކްސްޕީރިއެސް ކޮށްލަން ގޮސްލުން ރަނގަޅުކަމަށް ދެކެން..\nޑިސެމްބަރު 1, 2019 19:39\nއެކްސްޕީރިއަންސް ތިއޮތި ވަރަށް ރަނގަޅަށް ކިޔައިދީފައެއް ނުން. . މީދާ މަދު ކަމުން ތިރަށު އޮފީހުގެ ފަރާތުން މީދާ މަދު ކުރުމުގެ ޕްރޮގްރާމްތައް ބާއްވަނީ ލޮލް. ދެން ތިވަރަކަށް ކިޔައި ނުދިނަސް ހެޔޮ.\nޑިސެމްބަރު 1, 2019 16:06\nވަގުތުން މިކަހަލަ ތާކުން ތާކު ނުޖެހޭ އާޓިކަލްތައް ނުލިޔުން ރަނގަޅު. މީގެ ހެޑް ލައިން ވެސް ގޯސް. މީގަ ޖަހަންވީ ހެޑްލައިނަކީ ރާއްޖޭގެ މިރަށުގަ އެންމެ ބުޅަލެއް ވެސް ނޯވޭ! އެކަމަކު މީދާ އުޅޭ !،\nޑިސެމްބަރު 1, 2019 16:18\nށ.ކޮމަންޑޫ ގަވެސް ބުޅަލެއް ނޫޅޭ.\nޑިސެމްބަރު 1, 2019 19:23\nމުސްލިމުންނަކީ އާންމުކޮށް ޖަނަވާރުންނަށާއި އަންހެނުންނަށް އިހާނާތްތެރިކޮށް ހިތާ ބައެއް.\nޑިސެމްބަރު 1, 2019 21:38\nކަލޭ ކޯންޗެއް ބޮއެގެން މުސްލިމުންގެ ނަން މިތަނަށް ގެންނަން ޖެހުނީ.. ކަލޭ ހަމަތަ މުރުތައްދު ތަ؟؟.. މުސްލިމުންގެ ނަން ކިލަނބު ކުރަން ނޫޅޭ ތީހަމަ ކަލޭ އެކަނި ކުރާ ކަމެއް ވީމަ ތިބުނެލީ ދޯ...\nޑިސެމްބަރު 1, 2019 21:39\nލާދީނީ އެއް މިއޮތީ އައިސް\nޑިސެމްބަރު 1, 2019 19:41\nމި ރަށު ރައްޔިތުން މީދާ ހިމާޔަތް ކުރުމުގަ ހާދަ ކުރި އަރާފައޭދޯ އެތިބީ. ސާބަސް.\nހުރިހާ ބުޅާތަކުގެ ބޮޑު ބުޅާ\nޑިސެމްބަރު 1, 2019 23:12\nބުޅާ އެއްލާލީމަ ބުޅާ ވަރަށް ދެރަވޭ.. ):\nޑިސެމްބަރު 2, 2019 07:57\nކޮބާ ހަމަހަމަ އަނގަ މައިތިރިވީތަ. ކޮންމެ ކަމަކަށް ހަސަދަލާ ތި ބައިގަނޑަށް ރަށަށް ރީތި ނަމެއް ލިބުނަސް އޭގެ އަގުވައްޓަން އުޅޭބައެއް. ރެދަން ނުލާކަމަށް އެންމެ އަޑު ފެތުރީވެސް ކަލޭމެން. އެކަމަކު ރެދަންލީމާ ލޮލަށްނިދިނައިސް އަތިރިމަތިގަ އެނބުރުނުތަން ދެކުނިން.\nކަލޭގެ ހަސީލަތް ރަނގަޅުވާނީ ތިމުނާފިގު ތުނބުޅިގަނޑު ބާލާ މަގު ހިނގާފަ ދާއިރު މީހަކަށް އިސް އުފުލާ ބަލާލެވުނު ދުވަހަކުން. ކްރރރ. ކްރރރ\nޑިސެމްބަރު 2, 2019 11:16\nނޫނެކެ ހަސަދަ ލައިގެން އަނގަ މައިތިރި ނުވެވޭ މީހުން މިހާރު އެބަ ފެނޭ. ! ކަލޭމެންގެ މީހުން މަދު ރަށަކާ އަޅައިގެން އަހަންނެއް އެއްފަހަރަކުވެސް އެއްޗެއް ނުކިޔަން. !، އަމިއްލަ އަށއ ތިމާ ވަރު މީހަކު ނެތިގެން އަދި ވެސް ތިއުޅެނީ. އަހަރެން ބުނީ މި ރާއްޖޭގަ ބުޅާ ފަދަ ޖަނަވާރު ތަކަށް ހިމާޔަތް ކަމާ ބެހޭ ފަރާތް ތަކުން ދޭން ޖެހޭނެ ވާހަކަ. ކަލޭމެން ނުޖެހޭ މީގެ ތެރެއަށް އަނގަ ބާނާކަށް. ބުޅާގެ ވާހަކަ ދެއްކީމަ ކަލޭމެންގެ ރީތި ރަށަށް ނަން ހުތުރު ވާކަށް ނުޖެހޭނެ . އަމިއްލައަށް އަނގަ ބާނާކަށް ވެސް ނުޖެހޭނެ. އަހަރެން ދެއްކީ އަހަރެން ބުނަން ބޭނުން ވާ އެއްޗެއް. މިހެން ބުނީމާ ކަލޭމެން ހީކުރަނީ އަހަރެން އަދި ޖަނަވާރުތައް ހިމާޔަތް ކުރަން ގޮވާލާ ބަޔަކު އެބަ އުޅޭ ކަމަށް ތިމީހުން ގެ ރަށް ހަޑި ކުރަން ތިމީހުން ގެ ރަށުގަ އުޅޭ މީދާ މަރަން ބުޅާ ފޮނުވަން. ކަލޭމެން ކަހަލަ މީހުން ގެ ކިބައިން އެއްޗެސް ސަށް އަނިޔާ ލިބޭ ވާހަކަ އަޑު އެހީމަ އެކި ގޮތް ގޮތަށް ކޮމެންޓް ކުރާނެ މީހުން އުޅޭނެ.. ދެން ތިމީހުން ނުޖެހޭ ތިމީހުން އަމިއްލަ އަށް ހިމާޔަތް ހޯދަން މިތާނގަ ނުބެހޭ ވާހަކަ އެއް ދެއްކީމަ އޭގެ ތެރެއަށް އަނގަ ބާނަން ދޯ. މި ރާއްއްޖޭގަ ތިނޫނަސް ރީތި ރަށް ރަށް ވެސް އެބަހުރި. ދެން ތިމީހުން ތިމީހުންގެ އަމިއްލަ މޮޅުކަން ފެނި ބޮޑާ ވެގަތަސް އާ ކަމެއް ނޫން ތީކީ. ޒުވާބު ކުރަން އުޅޭ މީހުންވެސް އެބަ ފެނޭ. ދެން އުޅެބަލަ ބޮޑާކަން މަތީ އަބަދަށް\nދެން ބުނަން އޮތީ ޒުވާބު ކުރަން ބޭނުމިއްޔާ މަ ދީފާނަމޭ ރަނގަޅެ ޖަވާބެއް. އެއއީ މަގޭ ތުނބުއްޅަ އެއް ހުރި ތޯ ނެތްތޯ އާ ހުނއނަ އެއްޗެސް ބަލަން ބޭނުމިޔާމު ތިހާ ދުރުގަ އޮވެ މާ ދުރުދުރުން އަހާނެ ކަމެއް ނެތޭ އެއަށް ވުރެން މާ ރަނގަޅު ކަންނޭގެ ނަންބަރު ކޮބާހޭ އެހިޔަސް ލޮލް\nޑިސެމްބަރު 5, 2019 23:25\nނަންބަރު އަހާކަށްނުޖެހޭ. ހަމަހަމަ މަހަމަހަ މަހާ ކަހަލަ ކިބުރުވެރި ހަސީލަތް ނުބައިމީހުން ވާދޫ ސްކޫލްގެ ތައުލިމީ ދާއިރާގަ އުނގަންނައިދޭންތިބީމަ މައްސަލައަކީ\nޑިސެމްބަރު 5, 2019 23:47\nތިރަށު މީހުން މީހުން ހީކުރަނީ ތިނޫން ރަށްރަށުގެ މީހުންނަކީވެސް ބޮޑާ ކިބުރު ވެރި ބައެއް ކަމަށް ދޯ.. މަހާ ކިޔަސް މަޙާ ވަރުގެ އަނގަ އޮވޭ. ތިރަށު މީހުން ބުޅާ މަރާކަން މަހާ މެން ކަހަލަ ގަމާރުންގެ އަނގަތަކުން ބުނެ އެއްބަސް ވެއްޖެ..\nޑިސެމްބަރު 2, 2019 14:12\nހުސް މީދާ ހުންނަނީ ބަދިގޭގަ ހުންނަ ބަތްތެލި ތެރޭގަ ވެސް ރިހަ ތެލި ތެރޭގަ ވެސް. އެނދުތަން ދޮށުގަ ވެސް މީދާ ހާލި. ފާހާނަ ތަށި ތެރޭގަ ވެސް. ގޮސް ބަލައިލަ.\nޑިސެމްބަރު 3, 2019 20:22\nމަރޮށި ގަވެސް ބުޅަލެއް ނޫޅޭ\nޑިސެމްބަރު 4, 2019 10:12\nތިރަށުގަ އެންމެ ފަހުން ގިނަ އަދަދަކަށް ބުޅާ ގެންގުޅުނީ 1990 ގެ ކުރީކޮޅު. އެފަހަރު ބުޅާ ގެންގުޅުން މީހާ އަތުން ބުޅާތައް ރަށު ތެރެއަށް ދޫވުމުން ބުޅާތައް ރަށުން ބޭރު ނުކޮށްފިއްޔާ ރަށުން ބޭރަށް އަރުވާލާނެ ކަމަށް ބުނެ ބިރު ދައްކައިގެން ވަލުތެރޭ ދާޖަހައިގެން ބުޅާތައް ހިފާ ބޭރުކުރީ. މޮޅެތި ވާހަކަ ދައްކާނެ ވެރިން. އަޅާލާ އެއްޗެއްނޫން. 😂\nޑިސެމްބަރު 5, 2019 09:00\nސަލީ މިރަށުން ކުއްޖަކު ހޯދަންވީނު\nވާދޫ މީހުންނަކީ ޖަނަވާރުންނަށް އަނިޔާކުރާ ކައްޕަޅި ބައެއް......................\nޑިސެމްބަރު 5, 2019 23:12\nބުޅާ ނޫޅުމަކީ އުފާވާންޖެހޭކަމެއް ނޫން. ބުޅަލަކީ އަހަރެމެންގެ ރަސޫލާވެސް ލޯބިކުރެއްވި ޖަނަވާރެއް. މުޅިދުނިޔޭގަވެސް ޕެޓްގެގޮތުގަ އެންމެ ގިނައިންގެންގުޅޭ އެއްޖަނަވާރު. ފަލަސްތީނުގެ އަޤްސާމިސްކުތުގަވެސް ބުޅާވަރައްގިނަ. އަދި އެޔަށް ކާންދޭންވެސް އަޅުކަން ނިމުމަށްފަހުތިބޭ. އެއީ ވަރަށް ހިތްގައިމު މަންޒަރެއް. ރަގަޅަށް ވެކޮސިނޭޓްކޮށްގެން ސާފުކޮށްފިއްޔާ ގޭތެރޭގަވެސް ތިބާގެ ފޫހިފުލުވާ އުފާވެރިކަންގެނެސްދޭނެ ބައިވެރިއެއް. ބުޅާ ނޫޅެނީ ހުރި ބުޅަލެއްވިއްޔާ މަރާހުސްކޮށްގެންކަމަށް ބެލެވެނީ. އެއީ ވަރަށް ނުބައިކަމެއް ހައްޤަކާނުލާ ދިރިހުރި ފުރާނައެއް ދުއްވާލުން. ދެރަވޭ ބުޅާ ނޫޅޭތީ.\nޑިސެމްބަރު 5, 2019 23:16\nރަށް ކިތަންމެ ރީތިވިޔަސް ތަށުގެ އަހުލުވެރިންގެ ހިތް ނުބައިއްޔާ ރަށުގެ ރީތިކަމަކުން ކުރާނެ ކަމެއްނެތް. ބުޅާ ކަހަލަ ޑޮމެސްޓިކް އެނިމަލްއެއް ރަށަށް އެރިޔަނުދީ މަރާލުން ބަލައެއްނުގަނެވޭ. ތިއީ އިބްތިހާލް މަރާލި ރަށެއްނު. އަވައްޓެރިންވެސް އަޅާނުލި އެކުއްޖާފަކީރު އުޅުނު ހާލަށް. ތިވަރު ރަށެއްގަ ރަހުމްކުރާ މީހުން މަދުވާނެ. ބުޅާކަހަލަ އެއްޗަކަށްވެސް ރަހުމެއް ނުކުރާނެ.\nޑިސެމްބަރު 6, 2019 08:44\nޖަނަވާރުންނަށް އިހާނެތިކޮށް ހިތާ މީހުންނަށް ﷲ ގެ ވޭން ދެނިވި އަޒާބު އޮންނާނެކަމަށް އެކަލާނގެ އަނގަވާފަވޭ. އިންސާނުން ވެސް.


Male' thereyge Taxi dahthuruthah nunaganee bridge 'Ranbis' alhaatheetha!? - vNews.mv\nސޯސަން މަގު --- ފޮޓޯ: ޒިދާން މުހައްމަދު (ވީފޮޓޯ)\nމާލެ ތެރޭގެ ޓެކްސީ ދަތުރުތައް ނުނަގަނީ ބުރިޖު ރަންބިސް އަޅާތީތަ!؟\nޒިދާން މުޙައްމަދު Male' | 08 January 2022, 11:03\nތޮއްޖެހިފައިވާ މާލޭ ސަރަހައްދަުގައި ދިމާވެފައި އޮތް އެންމެ ބޮޑު މައްސަލައަކީ އާބާދީއަށް ބޭނުންވާ ވަރަށް ޓެކްސީގެ ޚިދުމަތް ފޯރުކޮށް ނުދެވުމެވެ. މިއީ އިއްޔެއަކު މިއަދަކު ކުރިމަތިވެގެން އުޅޭ ކަމެއް ނޫނެވެ. ފުރަ މާލެއަށް މި ޚިދުމަތް ތައާރަފުވީންސުރެ މިއީ ހުއްޓާނުލައި ދައްކާ ވާހަކައެވެ. ޓެކްސީގެ ޚިދުމަތަކީ ގިނަ ބަޔަކު ބަރޯސާވާ ޚިދުމަތަކަށް ވާއިރު، ޓެކްސީ ނުލިބުމުގެ މައްސަލައިގެ ތެރެއަށް މި ވަނީ އާ ބޮޅެއް އިތުރުވެފައެވެ.\nމިހާރު ދިމާވެގެން މިއުޅޭ މައްސަލައަކީ 2018 ވަނަ އަހަރު ސިނަމާލެ ބުރިޖު ހުޅުވުމާއެކު މާލޭން ހުޅުލެ އާއި ހުޅުމާލެ އަށް ކުރާ ޓެކްސީ ދަތުރުތައް ތައާރަފުވުމުން ދިމާވި ކަމެކެވެ. ސިނާމާލެ ބުރިޖު ވީ ބައެއް ޓެކްސީ ޑްރައިވަރުންނަށް 'ރަންބިސް އަޅާ ކުކުޅަކަށެވެ.' ބުރިޖު ހުރަސްކޮށް ކުރާ ޓެކްސީ ދަތުރުތަކުގެ އަގުތައް ކަނޑައަޅައި ޓްރާންސްޕޯޓު އޮތޯރިޓީން އަގުތައް ކޮންޓްރޯލްކުރުމުގެ ކުރިން ޑްރައިވަރުން ނަގަމުން އައީ އެ މީހުން ހިތަށް އެރި އަގެކެވެ. 'ލިބޭތާ ލިބިގަންނާށޭ' ބުނާ ބީދައިން ލިބުނު ފުރުސަތުގެ ބޭނުން ހިފާލީ އަނެކާގެ ޖީބު ހުލި ވިޔަސް ވަރިހަމަ ކަމަށެވެ. މާލޭގައި ފުޅާ ދާއިރާއެއްގައި ޓެކްސީގެ ޚިދުމަތް ދޭ ރަސަލް ޓެކްސީން ވާހަކަ ދެއްކި މީހަކު 'ވީނިއުސް' އަށް ބުނެފައި ވަނީ ޓްރާންސްޕޯޓް އޮތޯރިޓީން ހުޅުމާލެއަށް ކުރާ ދަތުރުތަކަށް އަގު ކަނޑައަޅާފައި ނުވާތީ، އޭރު ޑްރައިވަރުން އަމިއްލައަށް 200ރ. ނަގަމުންދިޔަ ކަމަށެވެ.\nބޭނުންހާ އަގެއްގައި ބުރިޖު ހުރަސްކޮށް ޓެކްސީ ކުރާތީ ކަންބޮޑުވެ އާންމުން ނުރުހުން ފާޅުކުރުމުން ދަތުރުތަކުގެ އަގުތައް ކަނޑައަޅައި އޭރުގެ ޓްރާންސްޕޯޓު އޮތޯރިޓީން އަގުތައް ކޮންޓްރޯލްކުރީ އާންމުންގެ ޝަކުވާތަކަށް ރިއާޔަތްކޮށް ޓެކްސީ ޑްރައިވަރުންނާ ވެސް މަޝްވަރާކުރިވެގެންނެވެ.\nކޮންޓްރޯލްކުރެވިފައިވާ ގޮތުން މިހާރު މާލޭން ހުޅުމާލެއަށް ދަތުރެއް ކުރެވޭނީ 75 ރުފިޔާއަށެވެ. އަދި ހުޅުލެއަށް ނަމަ 60 ރުފިޔާއެވެ. މާލޭން ހުޅުމާލޭގެ އުތުރު އަވަށަށް ނަމަ 90 ރުފިޔާއެވެ. މާލެ ތެރޭގައި ޓެކްސީ ދަތުރެއް ކުރަނީ 25 ރުފިޔާއަށެވެ. ހުޅުމާލޭގެ ދެ އަވަށުގެ ދެމެދުގައި 40 ރުފިޔާއަށެވެ. މި އަގުތަކަކީ ޓެކްސީ ޑްރައިވަރުންނަށް ވެސް ގެއްލުން ނުވެ ޚިދުމަތް ދެވޭނެ އަގުތަކެކެވެ. މިކަމާ މެދު 'ވީނިއުސް'އާ ވާހަކަދެއްކި ހުރިހާ ޑްރައިވަރުން އިއްތިފާގުވެއެވެ.\nދެން ދައްކަންޖެހިފައި މި ވަނީ އަނެއްކާ ވެސް ބުރިޖާއެކު ދިމާވި މައްސަލައެއްގެ ވާހަކައެވެ. ދިމާވެގެން މިއުޅެނީ މީގެ ކުރިން ވެސް ޓެކްސީ ހޯދުން ދަތި ފުރަމާލޭގައި ޓެކްސީ ހޯދުމަށް އިތުރު ތަކުލީފަކަށް ވީ މައްސަލައެވެ. ތުންތުންމަތިން ވީނިއުސްރޯމްގެ ނޫސްވެރިންނާ ހަމައަށް ވެސް މި ވާހަކަ އައުމުން ވެގެން މިއުޅޭ ގޮތް ބަލާލުމަށް ނުކުތީމެވެ. ހަފުތާއެއްގެ މަތިން ވީމީޑިއާގެ ނޫސްވެރިން ކުރި ތަޖުރިބާ ދަތުރުތަކުން ވާނުވާ ސާފުވިއެވެ. ދޮގެއްވާ ނޫނެވެ. މިހާރު މާލެ ތެރޭން ދަތުރެއް ހޯދުމަކީ މާވަހަރެއް ހޯދުންހާ އުނދަގޫ ކަމެކެވެ. ފަސޭހައަކަށް ކަމަށް ބުނެ އުފެއްދި ޓެކްސީ އެޕްލިކެޝަންތަކުން ވެސް ކާރެއް އަތުވާ ގޮތް ވަނީ ހާލަކުން ފަހަރުއެވެ. ގިނައީ ނުލިބޭ ފަހަރެވެ. މަގުމަތިން ކީއްކުރަން މޯބައިލް އެޕްލިކެޝަަނަކުން ޖަހައިގެން ވިޔަސް މާލެ ތެރޭން ވިއްޔާ ރައިޑެއް ހަމަ ނުލިބެނީއެވެ.\nއެކަމަކު މާލޭން ހުޅުމާލެއަށް ނޫނީ ހުޅުލެއަށް ނަމަ ދަތުރު ލިބުން އަވަހެވެ. އެޕްލިކޭޝަނުން ވެސް ފަސޭހައިން ލިބެއެވެ. ބުނާތީ އިވެއެވެ. ފެހި ބޯޑު ދިއްލައިގެން މާލެ ތެރޭ ދުއްވާ ގިނަ ކާރުތައް ހަގީގަތުގައި ހުސްވެފައި ވަނީ ހަމަ ބުރިޖު ހުރަސްކުރާ ދަތުރުތަކަށެވެ. އެއީ ތެދަކަށް ވެސް ވެދާނެއެވެ. ތެދެއް ނަމަ ދެން އޮތީ މި ކަމުގެ ސަބަބެވެ. އާންމުންގެ ތެރޭން ގިނަ ބަޔަކު ތުހުމަތުކުރާ ގޮތުގައި ޑްރައިވަރުން މާލެ ތެރޭގެ ދަތުރުތައް ނުނަގަނީ އެއް ފަހަރާ ލިބޭވަރު މަދުވީމައެވެ. ބުރިޖު ހުރަސްކުރީމާ ގައިމު ބޮޑު އެއްޗެއް ލިބޭނެތާއެވެ. މާލޭން ހުޅުމާލެއަށް ދަތުރެއްކޮށްގެން އެއް ފަހަރާ މާލެ ތެރޭގައި ކުރާ ތިން ދަތުރުގެ އަގު ލިބުނީއެވެ. ފަންސަވީސް ގުނަ ތިނެއް ވީމާ ހަތްދިހަފަހެކެވެ.\nޚިދުމަތް ލިބިގަންނަ އާންމުންގެ ވާހަކަތަކާއި ޑްރައިވަރުންގެ ވާހަކަތައް މުޅިން ޚިލާފެވެ. 'ވީނިއުސް'އާ ވާހަކަދެއްކި ގިނަ ޓެކްސީ ޑްރައިވަރުން ބުނާ ގޮތުގައި މިއުޅެނީ އަގާ ގުޅުން ހުރި މައްސަލައެއް ނޫނެވެ. ތޮއްޖެހިފައިވާ މާލޭގެ މަގުތަކުގައި ދުއްވުމަކީ އަބަދުވެސް ބޮޑު ވޭނެކެވެ. މާލެ ތެރޭގެ ދަތުރުތައް ނުނަގާ އަސްލު ސަބަބަކީ އެއީއެވެ. ބުރިޖުގައި ދަތުރުކުރުމުން މާލޭގެ މަގުތަކުގައި ދަތުކުރުމަށް ވުރެ ހައްޓަށް ލުއިވެފައި ކާރަށް ލިބޭ ގެއްލުން ކުޑަވާނެތީއެވެ. ޑްރައިވަރުން ބުނާ ގޮތުގައި ހުޅުމާލެ އާއި ހުޅުލެއަށް ކުރާ ބައެއް ދަތުރުތައް ނިންމާ މާލެއަށް އަންނަ އިރު ދަތުރެއް ނުލިބި ހުސްކޮށް އަންނަންޖެހޭ ފަހަރު ދިމާވެއެވެ. އެހެންވާ ކޮންމެ ފަހަރަކު އެ ލިބެނީ ހަމަ ބޮޑު ގެއްލުމެކެވެ.\nމި ވާހަކަތަކަށް އާންމުން ދޭ ރައްދެއް ވެސް އެބަ އޮތެވެ. ވެލާނާ އިންޓަނޭޝަނަލް އެއާޕޯޓް ހިންގާ ހުޅުލޭގައި އަބަދު ޓެކްސީ ކިޔޫތައް އޮންނަ އިރު އަދި ހުޅުމާލޭގައި މާލެއަށް އަންނަ ބޭނުންވެގެން އެތައް ބަޔަކު ކާރު ހޯދަން އަބަދު ވެސް މަގުތަކުގައި ތިބޭއިރު، ދަތުރެއް ނުލިބި އެނބުރި މާލެ އަންނަންޖެހޭނެ ކަމަކަށް ގަބޫލެއް ނުކުރެވެއެވެ. މިއީ އާންމުންގެ ރައްދެވެ.\nދެ ފަރާތުގެ ވާހަކަވެސް އަހައިފީމުއެވެ. އިންސާފުވެރި ނަަޒަރަކުން ބަލާއިރު މިކަމުގައި ޖެހޭ ބުރަދަނެއް ހުރި ވާހަކައެއް މި ދައްކަނީ ޚިދުމަތް ލިބިގަންނަ އާންމު ފަރުދުންނެވެ. އެ ދައްކާ ވާހަކައިގެ ހަގީގަތެއް ވާކަން ފެނުނު މަންޒަރުތަކުންނާއި އިވުނު އަޑުތަކުން އަދި ޚުދު އަމިއްލަ ތަޖުރިބާއިން ވެސް ސާފުކޮށް އެނގި ގައިމުވެއްޖެއެވެ.\nރާއްޖެ ރިޕޯޓް ޓެކްސީ ޓްރާސްޕޯޓް މިނިސްޓްރީ\nމި ލިޔުމުގައި މައްސަލަ ގެނެސްދީފައިވާ ގޮތް ވަރަށް ރަނގަޅު، ވަރަށް އިންސާފުވެރި. ލިޔުންތެރިޔާ އަށް ތަޙުނިޔާ. ލިޔުމުގައި ކުޅަދާނަކަން އެބަ ހުރި. މި ފަދަ މައްސަލަތަކަށް ގިނައިން ރިޕޯޓްތައް ގެނެސްދެއްވާނެ ކަމަށް ހީކުރަން.\nމުޅިން ރަނގަޅު ވާހަކައެއް ކޮންމެ މީހަކު ބުނި ނަމަވެސް ތެދެއް ވިއްޔާ ވާނީ ތެދަކަށް


Maniku Umurun Dhoshivumun Shifa Malaamaiy Kohffi - Vaguthu\nމަނިކު އުމުރުން ދޮށިވުމުން ޝިފާ މަލާމަތްކޮށްފި\nރާއްޖޭގެެ ފިލްމީ ދާއިރާގެ ގިނަދުވަސްވީ މުހައްމަދު މަނިކު އުމުރުން ދޮށީވުމުން ޓިކްޓޮކްގެ ތަރި މަރިޔަމް ޝިފާ މަލާާމަތްކޮށްފިއެވެ.\n"ސެލެބްރެޓީ ރޭސް"ގެ ނަމުގައި "ރާއްޖެެ ޓީވީ" އިން ގެނެސްދެމުން އަންނަ ޕްރޮގްރާމްގައި ހިނގި ދެބަސްވުމެއްގެ ތެރޭގައި ޝިފާ ވަނީ މަނިކު އުމުރުން ދޮށީވުމުން މަލާމަތްކޮށްފައެވެ. މި ޝޯވް ކުރިއަށް ގެންދަނީ ފަޅު ރަށެއްގައި ބައިވެރިންނަށް ހާއްސަ ޓާސްކުތަކެއް ހަވާލުކުރާ ގޮތަަށެވެ.\nމި ޝޯވްގައި އާނަންދު އަކީ ޝިފާގެެ ޕާޓްނަރެވެ. މަނިކުގެ ޕާޓްނަރަކީ އާޝާއެވެެެ. ޝިފާ އާއި މަނިކުއާ ދެމެދު ޒުވާބެއް ފެެށުނީ ދުވާލު ގަޑީގައި ކުރިއަށް ގެންދިޔަ ޓާސްކުތަކުގެ ތެރެއިން މަނިކުގެެ ފަޔަށް އަނިޔާވުމާ ގުޅިގެން ޝިފާގެ ޕާޓްނަރު އާނަންދު މަނިކު އާއި އާޝާގެ ގްރޫޕަށް ކާނެ އެެއްޗިހި ދޭން ފެށި ހިސާބުންނެވެ.\nކާ އެއްޗެހި ހޯދަން ޖެހެނީ އަމިއްލައަށް ނަމަވެެސް އާނަންދު މަނިކުގެ ގްރޫޕަށް އެހީވާން ފެށުމުން ޝިފާ އެކަމާ ރުޅިގަދަވިއެވެ. އަދި "ނުކައިތިބެ ބަނޑަށް މަރުވިޔަސް" އާނަންދު އެެމީހުންނަށް ކާންދޭން ނުޖެހޭނެެ ކަމަށް އޭނާ ބުންޏެވެ. މިހިސާބުން ފެށުނު ޒުވާބުގެ ތެރެެއިން ޝިފާ މަނިކުގެ އުމުރަށް މަލާމަތް ކުރިއެވެ. މަނިކު ވަނީ ހޫނު ބަސްތަކަކުން ޝިފާއަށް ރައްދު ދީފައެވެ.\n"ދެެން ވާނީވެސް ތިހެެންދޯ ތަންކޮޅެއް އުމުރުންވެސް މަތިވީމަ" ޝިފާ ވަނީ ޝޯގެ ތެރެެއިން މަނިކުއާ ދިމާލަށް ބުނެެފައެވެެ.\nރައްދުގައި މަނިކު ބުނެެފައި ވަނީ ޝިފާ ދުވަހަކުވެސްް އުމުރުން ދުވަސް ނުވާނެެ ކަމަށާއި، ޝިފާގެ ދުނިޔެެ އޮންނަނީ ހަތަރެސް ކަނަށް ކަމަށެެވެ. އެެ ދުނިޔެެ ތޮށަލިބުރަކަށް ނުއެނބުރޭނެ ކަމަށް މަނިކު ވަނީ ބުނެެފައެެވެ.\nމި ޝޯވް ފެެށުން ފަހުން ޝިފާ އުޅެނީ ފެންވަރު އޮޅިގެން ކަމަށް ޝޯގެ ބައިވެރިން ފާހަގަކުރާ ކަން މަނިކު ބުނުމާ އެކު ޝިފާ އެކަމަށް ވެސް ރައްދު ދިނެވެ. ޝިފާ ބުނީ ފެންވަރު އޮޅިގެން އުޅެވެން އެބައޮތް ކަމަށެވެ.\n"އަހަރެންނަކީ ލައްކައެެއް، ލައްކައަކުން އެެކަތި" ޝިފާ ބުންޏެވެ.\nމި ޝޯވްގެ ތެރެއިން މަނިކުއަށް އަނިޔާ ލިބުމުންވެސްް އާޝާ ކުރަމުންދާ ހިތްވަރަށް ގިނަ ބަޔަކު އަންނަނީ ތައުރީފްކުރަމުންނެވެ. ގިނަ ބަޔަކު ގަބޫލުކުރާ ގޮތުގައި ޝޯގެ ތެރެއިން ޝިފާގެ ހަގީގީ ސިފަ އަންނަނީ ފެންނަމުންނެވެ. އޭނާ ފެނިގެން ދަނީ ވަރަށް އަވަހަށް ރުޅިގަދަވާ ގިނަގިނައިން ޒުވާބު ކުރާ މީހެއްގެ ގޮތުގައެވެެ.\nމެއި 1, 2021 12:59\nޗީޑި.. ތި ޝިފާ ތިދެން ކާކު މަނިކަށް ޖައްސާލަން.. އުޅުމެއް އަހުލާގެއް ނެތް.. އިލްމެއް ނެތް.. އަތުންފައިން ކަމެއް ކުރަން އިނގެނީއެއްނޫން.. ފާޑުފާޑުގެ ވީޑިއޯތައް ލީކުވީމަވެސް ލަދެއް ގަންނަން ނޭނގުނު ބޮޑު ފޫއްސެއް..\nމެއި 1, 2021 13:03\nނައިފަރު ކޮންމެ މީހަކުކާރި އަހާލިޔަސް އިނގޭނެ ވ ރަނގަޅަށް\nމެއި 1, 2021 21:25\nމަރިޔަމް ނިޟާ ޝިރާނީ މެން ކަހަލަ މީހުނަށްވެސް ހިއެއް ނުވޭ މަނިކުއާ ދިމާލަށް އެފާޑަށް ވާހަކަ ދައްކަން ކެރޭނެ ހެނެއް... އެމީހުން އެކަކު އަނެކަށް އިޙްތިރާމް ކުރޭވިއްޔަ ތިކިޔާ ފިލްމީ ދާއިރާއެއް މިއަދު ތިހިސާބު ގަ ތިއޮތީ މަނިކުމެން ކަަހަލަ މީހުންގެ މިންނެތް މަސައްކަތުން ކަން ކޮންމެ ދިވެހިރައްޔިތަކަށްވެސް އިންގޭނެ...އެކަމު މިމަންޖެ މިހުރީ އުސް ތަނަކުން ވެއްޓިފަ ތޯއްޗެ\nމަނިކު އާއި އާޝާ ފޭން\nރާއްޖޭގެ ފިލްމީ ދާއިރާގައި ޝިފާކަހަލަ މީހުން ގެންގުޅުނު އެއީ މިހާރު ވެސް އަގުވެޓިފަ އޮއް ދާއިރާ އައް ހެދޭ ވަރަށް ބޮޑު ގޯހެއް\nމެއި 1, 2021 13:49\nމެއި 1, 2021 13:58\nލައްކައަކުން އެކައްޗޭ😂😂😂😂😂ވަރަށް ރަނގަޅަށްވެސް ތި ހިރީ ތިމާފެނިފަ\nމެއި 1, 2021 14:10\nމިހާރުވެސް “ ޝިފާ” އަށްވުރެ މަނިކް މާޒުވާން ހެން ހީވަނީ !! ތަފާތކީ ޖިންސްގެ ތަފާތު !! !\nމެއި 1, 2021 14:19\nޝިފާ އަށް ވުރެ ދޮނެެއްނު މަނިކު.\nމެއި 1, 2021 14:21\nމީނަ މީ ކާކު...\nމެއި 1, 2021 14:32\nތި ޝޯވ ނިމޭއިރު މަގޭ ސިފާޒާގެ އަސްލުސޫރަ ކަލޭމެންނަށް ފެންނާނެ ބަލާންތިބޭތި . އަދި ޗަފެނުނީ ވަރަށް ކުޑަ ވަރެއް ހެހެހެ\nމެއި 1, 2021 15:11\nޔަޤީނުންވެސް މަނިކުއޭ ބުނީމަ ރާއްޖޭގެ ގިނަ ރައްޔިތުންނަށް އެނގޭނެ. ދެން ޝިފާ މީ ކާކުތަ. ނުވެސް ދަންނަން...\nލޯ އޮފް ދަ ޖަންގަލް\nމެއި 1, 2021 15:33\nކޮރެއަން ރިއަލިޓީ ޝޯ ލޯ އޮފް ދަ ޖަންގަލް ކޮޕީ ރާއްޖެއަށް އައިދޯ. ބޮލީވުޑު ކުޑަކޮށްފަ ދެން ކޮރެއާ އަށް މިސްރާބު ޖެހީ. ކީކޭ ދެން ބުނާނީ\nމެއި 1, 2021 15:50\nމެއި 1, 2021 16:02\nމަނިކު އަށް ފިލްމީ ދާއިރާއަށް އަލަށް އަންނަ ކުދިން އިޙްތިރާމް ކުރަންޖެ ހޭ. ތިޔަ ޝިފާ ގެ އަގު ވެއްޓުން ނޫންކަމެއް ނުވާނެ. ޝޯވއަކަށް ވިޔަސް ބަލާމީ ހުންނަށް ޝިފާގެ އަޙްލާގީ ފެންވަރު އެނގިއްޖެ. ކެރިއަރއަށް ވަރަށް ބޮޑު އasaru ކުރާނެ.\nމެއި 1, 2021 17:16\nމަނިކު އެއީ މީހުން އިހުތިރާމް ހޯދާފަ ހުރި ބޭފުޅެއް. ކޮންމެ އިންސާނަކީވެސް ދުނިޔޭގައި ޒުވާން ދުވަސްތައް ދެކި މުސްކުޅިވެ ބަލި ދުވަސް ތަކާ ކުރިމަތިވެސް ލާނެ މީހުން. އެކަކު އަނެކަކާ ދިމާލަށް އެފަދަ އެއްޗެހި ބުނާކަށް ނުވާނެ. ދުލުން ބޭރު ކުރެވޭ ކޮންމެ ބަހަކީވެސް ހިސާބު ކުރެވޭނެ އެއްޗެއް. ދުލުން ހެޔޮ ބަހެެއް ނޫނީ ނުބުނާށެވެ.ރީތިބަހުން ވާހަކަ ދައްކާ ބަޔަކު ކަމުގައި ވާށެވެ. މި ދުނިޔެއަކީ ވަގުތީ ތަނެއް. ނިޔުމަތެއް ދެއްވީމަ ޝުކުރު ކުރާ ބަޔަކު ކަމުގައި ވާށެވެ. ބޮޑާވާ ބަޔަކު ކަމުގައި ނުވާށެވެ. އެއީ އަޅުގަނޑު ނަސޭހަތަކީ.\nމެއި 1, 2021 18:09\nމެއި 1, 2021 18:10\nމެއި 1, 2021 18:42\nދަރި އެއްލާލާފަ ކުރީގެ ފިރިމީހާ ބޮލަށް ޖަހާ ޓިކްޓޮކް ކުޅުނީމަ މަވަރު މީހެއް ނެތިފަ ތިހުންނަނީ\nމެއި 2, 2021 11:30\nދަ ރި އެއްލާލާފައި. އެކަމް ފި ރިމީހާ ގޭ މީހުން ގާތު. ފި ރިމީހާ ވަނީ ނިޔާވެފައި.\nއެކަމް ތިބުނި ވާހަކައައް ތާއީދު\nމެއި 1, 2021 18:50\nހިތުން މީ ރާކީ ސާވަންތު\nމެއި 1, 2021 18:55\nމޮޔަ މީހެއް ތީ\nމެއި 1, 2021 20:22\nރީތި ކަމެއް ލިބުނަސް އަދި މިކުދިންކަށް އުޅެން ދަސްކޮށްދޭން އެބަޖެހޭ. އަނެކާ އަށް ގަދަރު ނުކުރާ ބަޔަކަށް އަހަރެން ސްޕޮންސަރ ނުދޭނެ. އެއީ ފެންނާން ހުރި ހަގީގަތެއް\nމެއި 1, 2021 20:59\nރާއްޖޭގަ ވެސް ބިގް ބޮސް ފެށީތަ؟ ޒުވާބު ކޮއްކޮއްފަ\nމެއި 1, 2021 21:10\nޝީފާ އުޅޭ ފާޑެއް.. ސިކު ވެގެން އުޅޭހެން ހީވަނީ..\nމެއި 2, 2021 14:07\nއުޅޭ ހެނެއް ނޫން. ހަމަ އެހެން އެ ވަނީ. އެތަނަށް ދިޔައިމަ ސްޓަފް ކޮޅު ނުލިބުނީ ކަންނޭގެ 😏😏\nމެއި 1, 2021 21:23\nއަދަބަކީ މީހާ ކުރާ ކުށްތަކާއި ބުނާ ބަސްތަށް ކުށުން ސަލާމަތްކުރުން...(އުސްތާޒުލް ޖީލް މުޙައްމަދު ޖަމީލް ދީދީ)\nއަދަބުވެރިކަން ނެތުނުމީހާ ދެދުނިޔޭން ގެއްލި ނިމިދާނޭ\nމަދަރުވެރިކަން ނެތީވިއްޔާ ޤަދަރުނެތިގެން ހިނގައިދާނޭ......\nމިތާމިތިބެ ދުވަސްކޮޅުގާ ސަވާރުވެގެން ހަވާނަފްސަށް\nހިތާހަށި އެދުނުހާ މަގަކުން ތެދޭ މަކޮޔާ ދުވެދިދާނޭ\nމެއި 2, 2021 05:48\nސިފާ ކޮއެ ވ.ސަލާން\nމެއި 2, 2021 09:23\nބަޔަކު ކަމެއް ކިރިއްޔާ ބަލަންތހިބެފަ މުދިއޭކިޔާފަ އެކަމެއްކުރަން ދިވެހިން ވަރައް ފަރިތަވާނެ އާަނ ދެންއޮތީ ތިޔަބުނާ ޓިކްޓޮކްގެ ތަރި މަރިޔަމް ޝިފާ ތިޔަކަހަލަ އަންހެނުން ގޮނޑުންވެސް ހޮވިދާނެ\nމެއި 2, 2021 10:59\nއަދި ޝިފާޒާ ސޯވ ނިމޭއިރު ވެލައަކަށް ބަދަލްވާނެ..\nމެއި 2, 2021 11:01\n(1) ކާކު ކަން ދޮށީ އިނގޭނީ ހިތުގެ ޓެސްޓް ކަމަށްވާ އެކޯ ކުރީމާ. ޝިފާ އަކީ ސިނގިރޭޓް ބޯ މީހެއް. މަނިކު އަކީ ސިނގިރޭޓް ބޯ މީހެއް ނޫން. ހިތު ގެ ޒުވާން ކަން ހުރިވަރެއް އެކޯ އިން ދައްކާނެ. (2) ސިނގިރޭޓް ބޯ މީހުން ގެ ހިތް އޮންނާނީ ޑެމޭޖް ވެފައި. ވީމާ ޙަޤީޤަތުގައި ތިޔަ ތަނުން ޅަ މީހަކީ މަނިކު. އެކޯ އަކީ ޓީ.ވީ އިން ހިތް ބަލާލެވޭ، އެއްވެސް ތައްޔާރެއް ނުވެހުރެ 10 މިނެޓުން ކޮށްލެވޭ ޓެސްޓެއް. (3) ހިތް މުސްކުޅި ނުވަންޏާ މުސްކުޅި އެއް ނުވާނެއޭ މަނިކު ބުނިނަމަ. (4) ހިތް މުސްކުޅި ނުވަންޏާ މުސްކުޅި ނުވާނޭ ކަމަށް ފުރަތަމަ ވިދާޅުވީ މުޙައްމަދު ޖަމީލް ދީދީ.\nމެއި 2, 2021 11:22\nމީ ހަމަ ބެލުންތެރިންގެ ސަމާލުކަން ހޯދަން ކުޅެފަ ކަމަށް ބެލެވެނީ\nމެއި 2, 2021 16:48\nއަހަރެން ތިކަމާއި ހައިރާންއެއްނުވޭ. ޝިފާ ތިއީ ހަމަ ރަތްލާޖެހި ދިވެއްސެއް. " ނުކައިތިބެ ބަނޑަށް މަރުވިއަސް އެމީހުންނަށް ކާންދޭން ނުޖެހޭނެއޭ ބުނުމަކީ ވަރަށް ލާއިންސާނީ ރަހުމްކުޑަ އަމަލެއް. މީހުން ބުނެ އުޅޭ ދިވެހިން ގެ އަސްލަކީ ޕައިރޭޓުންނޭވެސް. ޕައިރޭޓުން ކަނޑު ފޭރުމުގެ މަސައްކަތުގައި އުޅެމުން ރާއްޖެ ސަރަހައްދައް އައިސް ބޯފެން ހޯދުމަށް ރާއްޖޭގެ ރައްތަކަށް އައިސް ރާއްޖޭގެ މާހައުލާއި ގަޔާވެ ރާއްޖޭގެ ރައްތަކުގައި އެންމެ ފުރަތަމަ އާބާދުވީ އެމީހުން ކަމަށް ބުނެވޭ. ޕައިޜޭޓުންނަކީ އެމީހުން ގެ މީހަކަށް އެހެން ބަޔަކު އަނިޔާކުރަ މަންޒަރު ފެނިއްޖެނަމަ އޭނަ ސަލަމަތްކުރަންނޫޅެ އަޅާނުލާ ދުރުގައި ކުޅިބަލަން ތިބޭ ބައެއް. ވީމާ ޝިފާގެ ތިހިރީ ޕައިރޭޓުން ގެ ވިސްނުން.\nމެއި 3, 2021 12:56\nމިހާރުވެސް ތިސިފާގެ މައްސަލަތައް އެބަހުރި ކޯޓްގަ ފުނިޖެހިފަ ލަދުކޮބާ\nމެއި 3, 2021 13:53\nށިފާ ވެސް އެއި ކާޅެއް މަނިކުވެސް އެއީ ގޮތެއްފޮތެއް ނެތް ރައުޑީއެއް\nމެއި 3, 2021 22:03\nގޮތެއް ފޮތެއް ނެތް މީހުން ރާއްޖޭގެ ފިލްމީދާއިރާގަވެސް ތިމާއަށް ވުރެ ބޮޑެތި އަދި އެކްސްޕީރިއެންސް އެކްޓަރުންނަށް އިހުތިރާމް ކުރަން ނޭންގޭ މީހުން\nމެއި 10, 2021 19:58\nމަނިކު އާއި އާޝާ އަށް އެއްކޮށް ތާއީދު، ޝިފާ ދެކެ ވަރަށް ފޫހިވާން ފަށައިފި! ހަމަ ބުނެލީ😊!\nޖުލައި 2, 2021 22:19\nޗަކޮއި އަމިއްލަ ނަފްސަށްވެސް މަލާމާތް ކުރާނެ ގަދަ ކަލޭ


Zeena ge massala majileehu ge committee in balan fashaifi\nޒީނާގެ މައްސަލަ ކޮމިޓީން ބަލަން ފަށައިފި\nބްރޯޑްކާސްޓިން ކޮމިޝަންގެ މެންބަރު ޒީނާ ޒާހިރު -- ފޮޓޯ: ރައީސް އޮފީސް\nބްރޯޑްކާސްޓިން ކޮމިޝަން (ބްރޯޑްކޮމް) ގެ މެންބަރު ޒީނާ ޒާހިރުގެ މަގާމުގެ މަސްއޫލިއްޔަތު އަދާ ކުރުމުގައި އިހުމާލު ވެފައިވާ މައްސަލަ ދިރާސާ ކުރުމުގެ މަސައްކަތް މަޖިލީހުގެ މިނިވަން މުއައްސަސާތަކުގެ ކޮމިޓީގެ ސަބް ކޮމިޓީއަކުން ބަލަން ފަށައިފި އެވެ.\nނަވާރަވަނަ މަޖިލިސް ފެށިއިރު ބްރޯޑްކޮމްގައި ތިއްބެވި ވަކިވަކި މެންބަރުންގެ މައްސަލަތައް މިނިވަން މުއައްސަސާތަކުގެ ކޮމިޓީން ބަލަން ފެށި އެވެ. އެކަމަށް ސަބް ކޮމިޓީއެއް ވެސް ނެގި އެވެ. އެ ކޮމިޓީގައި ތިއްބަވަނީ ވެލިދޫ ދާއިރާގެ މެންބަރު މުހައްމަދު އަބްދުﷲ ޝަފީގާއި، ގަމު ދާއިރާގެ މެންބަރު މުހައްމަދު ވިސާމާއި، ވިލިމާލެ ދާއިރާގެ މެންބަރު އަހުމަދު އުޝާމާއި، ތިނަދޫ ދެކުނު ދާއިރާގެ މެންބަރު އަބްދުﷲ ސަނީފެވެ.\nސަބް ކޮމިޓީން ބްރޯޑްކޮމްގެ ވަކިވަކި މެންބަރުންގެ މައްސަލަތައް ބަލަން ފެށުމާއެކު އޭރު ކޮމިޝަންގައި ތިއްބެވި އިސްމާއީލް ސޮފްވާން އާއި ހަސަން ނަބާހް ކޮމިޝަނުން އިސްތިއުފާ ދެއްވި އެވެ. ބްރޯޑްކޮމްގެ އޭރު ރައީސް މުހައްމަދު ޝަހީބް ވަކި ކުރަން ތަޅުމަށް ފޮނުވުމާއެކު އޭނާ ވެސް އިސްތިއުފާ ދެއްވީ އެވެ. ފާތުމަތު ޒައިނާ ވަކިކުރަން މަޖިލީހުގެ ތަޅުމުން ފާސްކުރީ އެވެ.\nދުވަސްތަކަކަށް ފަހު މިއަދު އެ ސަބް ކޮމިޓީގެ ބައްދަލުވުމެއް ބޭއްވި އެވެ. އެ ބައްދަލުވުމުގެ އެޖެންޑާގައި ވަނީ ކޮމިޓީން ބަލަން ފެށި މައްސަލަތަކުގައި ހިމެނޭ ބްރޯޑްކޮމްގެ މެންބަރު ޒީނާ ޒާހިރުގެ މައްސަލަ ދިރާސާ ކުރުމެވެ. ކުރިން ޒީނާ ކޮމިޓީއަށް ހާޒިރު ނުކުރެވުނީ އޭނާ މެޓާނިޓީ ލީވްއެއްގައި ހުރުމުންނެވެ.\nކޮމިޓީގައި އިންނަވާ މެންބަރު ވިސާމު "އަވަސް" އަށް ވިދާޅުވީ، ކުރިން ޒީނާ ހާޒިރު ނުކުރެވިފައިވާތީ މިއަދު ސަބް ކޮމިޓީގެ ބައްދަލުވުމެއް ބާއްވައި އެ މައްސަލަ އެޖެންޑާ ކުރީ ކަމަށެވެ. އަދި ޒީނާ ހާޒިރުވުމަށް، މަޖިލީހުގެ ގަވާއިދުގައި ބުނާ ގޮތުގެ މަތިން ފަސް ދުވަހުގެ ނޯޓިސްއެއް ފޮނުވަން ކޮމިޓީން ނިންމާފައިވާ ކަމަށް ވިސާމް ވިދާޅުވި އެވެ.\n"ކޮމިޓީން ނިންމީ ޒީނާއަށް ޖަވާބުދާރީވުމުގެ ފުރުސަތު ދިނުމުގެ ގޮތުން ގަވާއިދު ބުނާ ގޮތަށް ފަސް ދުވަސް ފަހުން ކޮމިޓީއަށް ހާޒިރުވާން އަންގަން،" ވިސާމް ވިދާޅުވި އެވެ.\nބްރޯޑްކޮމްގެ ވަކިވަކި މެންބަރުންގެ މައްސަލަތަކެއް ސަބް ކޮމިޓީން ބަލަން ފެށިއިރު، އެ މެންބަރުންގެ ތެރެއިން ކޮމިޝަންގައި މިހާރު ތިއްބެވީ ޒީނާގެ އިތުރުން މެންބަރު އައިމިނަތު ސަހާރަތު އިއްޒަތާއި، މެންބަރު އަމްޖަދު ވަހީދެވެ.\nބްރޯޑްކޮމްގެ އެ މެންބަރުންތައް ވަކިކުރަން ކޮމިޓީގެ ގިނަ މެންބަރުން ތާއީދު ކުރެއްވި ނަމަވެސް ހުރިހާ މެންބަރުން އެއް ފަހަރާ ވަކިކުރަން ކޮމިޓީން އޭރު ނުނިންމި ސަބަބަކީ ގާނޫނީ ހުސްކަމަށް ކޮމިޝަން ގޮސްދާނެތީ އެވެ. އެހެންކަމުން އާ މެންބަރުންތަކެއް ކޮމިޝަނަށް ލަމުން ކުރިން ތިބި މެންބަރުންގެ މައްސަލަތައް ބަލަން އޭރު ނިންމީ އެވެ.\nއެގޭ ފަހުން ބްރޯޑްކޮމަށް އައްޔަން ކުރަން ހަތަރު މީހަކަށް މި މަޖިލީހުން ރުހުން ދިނެވެ. އެއީ، ބްރޯކޮމްގެ ރައީސް ކަމުގައި މިހާރު ހުންނެވި މަރިޔަމް ވަހީދާ އާއި، ކޮމިޝަންގެ ނައިބު ރައީސް އަހުމަދު ގައިސް އާއި، މެންބަރު އަލީ ޔޫސުފުގެ އިތުރުން މަޖިލީހުގެ އިއްޔެގެ ޖަލްސާގައި ރުހުން ދިން އައިމިނަތު އަމީނާ އެވެ.\nރައްޔިތުންގެ މަޖިލިސް މޯލްޑިވސް ބްރޯޑްކާސްޓިން ކޮމިޝަން މުހައްމަދު ވިސާމް\nޝިފްލާއަށް މަޖިލީހުން ރުހުން ދީފި\nކޮމިޓީން ނިންމީ ބްރޯޑްކޮމްއަށް ޝިފްލާ އައްޔަނުކުރަން\nބްރޯޑްކޮމްއަށް އަނެއްކާވެސް ޝިފްލާގެ ނަން


އުހުދު ހަނގުރާމަ – Esfiya\nހަޤީޤީ ދީނީ2mins ago\nހަނގުރާމަ އަކީ މުސްލިމުން ކުރި އެންމެ ބޮޑު އެއް ހަނގުރާމައެވެ. އެހަނގުރާމާގައި މުސްލިމުންގެ އެތައް ހަނގުރާމަ ވެރިންނެއް ޝަހީދުވިއެވެ. އޭގެ ތެރޭގައި މުސްލިމުންގެ އެންމެ މޮޅު އެއް ހަނގުރާމަ ވެރިއެއް ކަމަށްވާ حمزة رضي الله عنه ޝަހީދު ވެގެން ދިޔައެވެ. މީގެ އިތުރުން مصعب بن عمير رضي الله عنه އާއި حنظله رضي الله عنه ވެސް ޝަހީދު ވެގެން ދިޔައެވެ. މުޅި ޖުމްލަ ހަތްދިހަ ބޭކަލުން ޝަހީދު ވެގެން ދިޔައެވެ.\nއުޙުދު ހަނގުރާމާގައި މުސްލިމުން ބަލިވުމަށް ދިމާވި މައިގަނޑު އެއް ސަބަބަކީ ކީރިތި ރަސޫލާގެ އަމުރަށް ނުކިޔަމަންތެރިވުމެވެ. އެގޮތުން ކީރިތި ރަސޫލާ އުހުދު ފަރުބަދަ ކައިރީގައި ހުންނަ ފަރުބަދައެއް މަތީ ތީރު ޖަހާ ސާޅީސް ބޭކަލުން ބޭތިއްބުމަށް އެންގެވިއެވެ. އަދި އެތަނުން އެއްވެސް ބޭކަލެއް ފަރުބަދަ މަތިން ރަސޫލާ ނާންގަވަނީސް ނުފޭބުމަށް އެންގިއެވެ.\nހަނގުރާމައިން މުސްލިމުން ކާމިޔާބުވެ، މުޝްރިކުންގެ އެތައް ބަޔަކު ޝަހީދު ވުމުން މުޝްރިކުން އުއްމީދު ކަނޑައިލާ އެސަރަހައްދު ދޫކޮށް ދާންފެށިއެވެ. މިތަން ފަރުބަދަ މަތީގައި ތީރުޖަހާ ބޭކަލުންނަށް ފެނުނެވެ. އަދި ޤަނީމާ މުދާތަކަށް އެމީހުން ދަހިވެތިވެ، ފަރުބަދަ މަތިން ފޭބިއެވެ. ނަތީޖާ އަކަށްވީ މުޝްރިކުންގެ ހަނގުރާމަ ވެރިއަކަށް މިތަން ފެނުމެވެ.\nމުޝްރިކުންގެ ލަޝްކަރުގެ މީހުންނަށް މިތަން ފެނުމުން އެނބުރި އައިކޮޅަށްއައެވެ. މުޝްރިކުންގެ ލަޝްކަރު އައިސް މުސްލިމުންގެ ތީރު ޖަހާ ބޭކަލުންތައް ޝަހީދު ކޮށްލިއެވެ. އަދި ފަރުބަދަ މައްޗަށް އަރައި ފަރުބަދަ މަތީގައި ތިއްބެވި ބޭކަލުންތައް ވެސް ޝަހީދު ކޮށްލިއެވެ.\nނަތީޖާ އަކަށްވީ ކީރިތި ރަސޫލާގެ ހަށިކޮޅަށް އެތަކެއް ޒަހަމްތަކެއް ލިބުމެވެ. އަދި މުސްލިމުންގެ އެތައް ބަޔަކު ޝަހީދު ވެގެން ދިޔުމެވެ. މިކަންތައް މިގޮތަށް ވެދިޔުމުން މުޝްރިކުން ނަށް އައު ހިއްވަރެއް ލިބިގެން ދިޔައެވެ. މުސްލިމުންގެ އެތަކެއް ބަޔަކު އެހަނގުރާމާގައި ޝަހީދު ކޮށްލުމަށްފަހު މުޝްރިކުން އަނބުރާ މައްކާއަށް ދިޔައެވެ.\nހަނގުރާމައިގެ ފުރަތަމަ ކޮޅު މުސްލިމުން ނަޞްރު ހޯދިއެވެ. ނަމަވެސް ކީރިތި ރަސޫލާގެ އެންގެވުމަށް ތަބާނުވުމުން ފަހުން ނާކާމިޔާބުވީއެވެ.\nކުރުވާހަކަ މުބާރާތް ދީނީ June 2, 2017\nއަހަރެން3ވަނަބައި\nހަޤީޤީ February 23, 2020


Fehendhoo dharivarunge School Ferry beynun kuran fashaifi | Mihaaru\nފެހެންދޫ ދަރިވަރުންގެ "ސްކޫލު ފެރީ" ބޭނުންކުރަން ފަށައިފި\nފެހެންދޫ ސްކޫލު ދަރިވަރުން ސްކޫލު ފެރީގައި، ގޮއިދުއަށް ދަނީ-- ޓްވިޓާ ފޮޓޯ: ޑރ. އައިޝަތު އަލީ\n02 ނޮވެމްބަރ 2020 - 18:23\nބ. ފެހެންދޫ ދަރިވަރުންނަށް އިންޑިއާއިން ހަދިޔާކުރި ލޯންޗު ބޭނުންކުރަން މިއަދު ފަށައިފި އެވެ.\nއާބާދީ ކުޑަކަމުން ފެހެންދޫ ސްކޫލު 2008 ވަނަ އަހަރު ވަނީ ބަންދުކޮށްފަ އެވެ. އޭރުން ފެށިގެން ފެހެންދޫ ދަރިވަރުން، ހިޔާނުކޮށް އޮތް ޑިންގީއެއްގައި ކިޔަވަން ދަނީ އެ ރަށާ އެއް ފަޅެއްގައި އޮންނަ ގޮއިދޫއަށެވެ.\nއެ ލޯންޗު އޮޕަރޭޓްކުރާ ގޮއިދޫ ސްކޫލުގެ ޕްރިންސިޕަލް މުހައްމަދު ނިޒާމް ވިދާޅުވީ، މިދިޔަ ޖުލައި މަހު ހަދިޔާކުރި ލޯންޗު ބޭނުންކުރަން ފެށުން ލަސްވީ ފެހެންދޫގެ ބަނދަރު ނުނިމޭތީ ކަމަށެވެ.\nއެމްޓީސީސީން ހަދަމުން އަންނަ ބަނދަރުގެ މަސައްކަތުގެ 50 ޕަސެންޓަށްވުރެ ބޮޑުބައި ވަނީ ނިންމައިފަ އެވެ. އެހެންވެ ލޯންޗު ކައިރި ކުރަނީ، މީގެ ކުރިން ބޭނުންކުރި ފާލަމަށެވެ.\nލޯންޗު ބަނދެފައިވަނީ، މިދިޔަ އަހަރު އިންޑިއާ އިން ރާއްޖެ އަށް ހަދިޔާ ކުރި 106 މިލިއަން ރުފިޔާ ގްރާންޓުން، 2.5 މިލިއަން ރުފިޔާ ހޭދަކޮށްގެންނެވެ.\nReally happy to see the students of Fehendhoo School going to school in B Fehendhoo Ferry. Thank you @HCIMaldives for making this possible. @goidhooschool @hisaanhussain pic.twitter.com/oozWMJ17M3\n— Aishath Ali (@aisthly) November 2, 2020\nނިޒާމް ވިދާޅުވީ ހެނދުނު 8:00 ގައި ފަށާ ކްލާހަށް ފެހެންދޫ އިން 30 ދަރިވަރުންނާއެކު 7:40 ގައި ނައްޓާލައި 3-4 މިނެޓު ތެރޭގައި ގޮއިދުއަށް ދެވޭނެ ކަމަށެވެ. އެ ލޯންޗު ބޭނުންކުރަން ފެށުމުން ދަރިވަރުންނަށް ފަސޭހަވާނެ ކަމަށް ވެސް ވިދާޅުވި އެވެ.\nފެހެންދޫ އިން ލޯންޗަށް އެރުމުގެ ކުރިން، ފ ދަރިވަރުންގެ ހުން ބަލައި އަތް ދޮންނާނެ އިންތިޒާމު ހަމަޖައްސާފައި ވެ އެވެ.\nމީގެ ކުރިން ދުއްވި ކުޑަ ޑިންގީ ވެސް އޮޕަރޭޓްކުރީ ގޮއިދޫ ސްކޫލުންނެވެ. އޭރު އެ ޑިންގީ ހިންގީ، 24 ދަރިވަރުންގެ ތެރެއިން ކޮންމެ ކުއްޖެއްގެ ބޮލަކަށް ސަރުކާރުން ދޭ 1،000ރ. ގެ ސަބްސިޑީންނެވެ. އެ ސަބްސިޑީން، ޑިންގީ ދުއްވި ކައްޕިގެ މުސާރަ ހަމަޖައްސައި ތެޔޮ ގަނެވޭ ކަމަށާއި އެކަމަކު ބޮޑު ލޯންޗުގެ ކަންކަން، 24،000ރ. އިން ހަމަ ނުޖެއްސޭނެ ކަމަށް އޭނާ ވިދާޅުވި އެވެ. އެހެންވެ އިތުރަށް ހިނގާ ހަރަދުތަކުގެ ތަފްސީލު މިނިސްޓްރީއާ ހިއްސާކުރަން އެދިފައި ވެ އެވެ.\nބޮޑު ލޯންޗުގައި ކެޕްޓަނާއި ދެ ފަޅުވެރިން ތިބެ އެވެ.\nޕްރީ ސްކޫލުން ފެށިގެން ގްރޭޑު 10 އަށް ކިޔަވައިދޭ ގޮއިދޫ ސްކޫލުގައި މިވަގުތު 160 ދަރިވަރުން އެބަތިއްބެވެ.\nސްކޫލް ތައުލީމް އެޑިއުކޭޝަން މިނިސްޓްރީ ކިޔަވާކުދިން ރާއްޖެ-އިންޑިއާ ބ. ގޮއިދޫ ބ.ފެހެންދޫ ޑރ. އާއިޝަތު އަލީ، އެޑިއުކޭޝަން މިނިސްޓަރު\n14 ކޮމެންޓް, 26 ރިއެކްޝަންސް\nއެންމެ 30 ދަރިވަރުންނަށްޓަކައި ދުނިޔޭގެ އެއްވެސް ސަރުކާރަކުން މިފަދަ ޚަރަދެއް ނުކުރާނެ. މި ނަމޫނާ ފެންނާނީ ދިވެހިރާއްޖެއިން. ޚުދު ތިކަމަށްއެހީވި އިންޑިއާވެސް އެގައުމުގައި ތިވަރުކަމެއް ނުކުރާނެ. މިއީ މިސަރުކާރަށް ކުރިތައުރީފެއްނޫން. ދިވެހިރާއްޖެއަށް ކުރި ތައުރީފެއް. މިހެން ނުބުނެ ހުއްޓާލައިފިއްޔާ ކޮމެންޓް ބޮން އަޅާނެ ބަޔަކު ތިބޭނެކަން ކަށަވަރު.\nކެޕްޓަނުންނާއި ފަޅުވެރިންނަށް ތިބެނީ ދިވެހިންތަ؟ އެހެން މި ބުނީ ހެލިކޮޕްޓަރުވެސް ދުއްވަން ނޭގިގެން އިންޑިޔާ ސިފައިން ތިބޭތީ.\nދާއިމީ ހައްލެއް ލިބޭނީ ފެހެންދޫ މީހުންނަށް ގޯތި ދީ ގޮއިދޫ އަށް ބަދަލު ކޮށް ގެންނެވެ .\nމީހުން މިކަމުގައިވެސް ސަރުކާރަށް މި ބަވަނީ. ބައްލަވާ ރަށުގައި ތިބި ވާނުވާ އަދި އަމިއްލަ އެދުމާއިގެން އުޅޭމީހުން ބޭނުމެއްނުވޭ ބޮޑު ރަށަކަށް ބަދަލުވާން. އެމީހުންނަށް ނޭނގެނީތަ ރަށުގައި ތިބި ކިޔަވާކުދިން، ބަލި މީހުން އަދި ގައުމުގައި ދެން ތިބި ޓެކްސް ދައްކާ ރައްޔިތުންނަށް ކިހާ ބޮޑު އަނިޔާއެއްކަން މި ދެވެނީ؟ އަހަރަކު މި ދެ ރަށް ހިންގަން މިހާރުވެސް ސަރުކާރުން ހަރަދުކުރާ އެތަށް މިލިއަނެއް މީ މަތިން ފައިބާއެއްޗެއް ނޫނޭ.\nއެއްފަސް ކުރުމުގެ ސިޔާސަތަކީ ގައުމަށް އެންމެ ފައިދާ ހުރިގޮތްކަން އެގުމުން މިހާރު މިވަނީ ޖަޒީރާ ދިރިއުޅުމަށް އާއެކޭބުނެފަ ދެން ދުނިޔެ އުމުރު ތިޔަގޮތަށް މަރުފަލި ޖަހަން ޖަޒީރާގަ ތިބޭ\nދިވެހި ސަރުކާރުގާ ނެތީތަ ފެރީގެ ހިދުމަތް ދޭނެ ފެންވަރު؟؟ ހޫމް އަތޮޅު ތެރޭ ރަށެއް ވީމަ ވާނީ މިހެން މާލޭގެ ބޮޑުންގެ ދަރިންނެ ނޫން ވީމަ ވާގޮތް،،،\nމިޤައުމުގައި ނެތީތަ ފެރީއެއް ހަދިޔާ ކުރާނެ ފެންވަރުވެސް. ދިވެއްސަކަށް ވީތީ ދެރަވެ ލަދު ގަނޭ. ޤައުމުގެ ބަޖެޓުގައި ފައިސާ ނެތަސް މި ޤައުމުގައި އެއްތައް މަހުޖަނުން އުޅޭ. ކޮންމެ މީހެއް އަތުގައި އެތައް ލޯންޗެއް ހުރޭ. މަސްދަތުރު ދާން ލޯންޗެއް، ރިސޯޓަށް ޕިކުނު ދާން ލޯންޗެއް، ޕާޓީ ޖަލްސާއަށް ކުދިން ގެންނަން ލޯންޗެއް. މިހެންގޮސް އެތައް ލޯންޗެއް. އެކަމަކު ކުދިން ސްކޫލަށް ފޮނުވަން ފެރީގަނޑެއްވެސް ހޯދަން ޖެހެނީ އިންޑިއާއިން ސަލާން ޖަހައިގެން. މަހުޖަނުންގެ ލަދުކޮބާ؟\nދޭތެރެއަކުން ގޮވާލާނެ އިންޑިއާ އައުޓޭ ވެސް\nމިވަރުގެ ބޮޑު އެހީއެއް އެންމެ ރަސްމިއްޔާތަކުން ނިންމާލާކަށް ނުވާނެ. ގައިމު ތިޔައީ ދުވަހަކުވެސް މިވަރުގެ ޤައުމަކަށް ކުރެވޭވަރުގެ ކަމެއް ނޫން. ޝުކުރިއްޔާ އިންޑިއާ\nމިވަރު ކަމެއް ކޮށްލަ ދޭނެ ވިޔަފާރި ވެރިޔަކު، ނޫނީ ކުންފުނިއެއް މިޤައުމުގަ ނެތީ މަ ދެރަވަރު\nތިއީ ދާއިމީ ހައްލެއްތޯ؟ މީގެ5ދިގައެއް ނޫނީ 20 އަހަރު ފަހުން ދެން ކަންކަން ވާނީ ކިހިނެއްތޯ އާއި ދަތުރު ކުރާނެ ލާންޗް ގަނޑެއް ދީގެން ފުއްދާލާނީތޯ ވިސްނާލަމާ. # ތިޔަރަށް އެމްޓީޑީސީގާއި ޙަވާލުކޮށް ރިސޯޓް ތަރައްޤީ ކުރާން އެންމެ ބޮޑު އިކުޒިޝަން ފީއެއް ދީފައި ނަގާ ފަރާތަކަށް 35 އަހަރަށް ވިއްކާލާފައި ލިބޭ ފައިސާއިން ރަށުގައި މިހާރު ގޯތިއޮތް ކޮންމެ މީހަކަށް 2000 އކފ ބިމެއް ފިއްލަދޫ، ލ.ގުަޅިފައިވާ ރަށްރަށުން ނޫނީ އައްޑޫސިޓީން ގަނެދީފަ ގެ އަޅާދިނަސް ތިއަށްވުރެންރަނގަޅުވާނެ.


UN ge insaanee haggu thakaa behey council ah Raajjein anekkaa ves vaadha kuranee | Mihaaru\nއދ. ގެ އިންސާނީ ހައްގުތަކާ ބެހޭ ކައުންސިލަށް ރާއްޖެ އިން އަނެއްކާ ވެސް ވާދަކުރަނީ\nއދ. ގެ އިންސާނީ ހައްގުތަކާ ބެހޭ ކައުންސިލްގެ 43 ވަނަ ސެޝަންގެ ހަވާސާގައި، ކޮންޓެކްޓް ގްރޫޕް އޮން ކައުންސިލް މެމްބަޝިޕް ބައްދަލުވުމުގައި ފޮރިން މިނިސްޓަރު ޝާހިދު (ވ-2) ބައިވެރިވެވަޑައިގަންނަވަނީ: އެ ޖަމާއަތުގެ އިންސާނީ ހައްގާ ބެހޭ ކައުންސިލަށް ވާދަކުރަން ރާއްޖެއިން ވަނީ ނިންމާފައި.-- ފޮޓޯ: ފޮރިން މިނިސްޓްރީ\n25 ފެބުރުއަރީ 2020 - 17:44\nއެ ގޮނޑިއަށް ވާދަކުރާނެކަން ފޮރިން މިނިސްޓަރު އަބްދުﷲ ޝާހިދު އިއުލާނު ކުރެއްވީ، އދ. ގެ އިންސާނީ ހައްގުތަކާ ބެހޭ ކައުންސިލްގެ 43 ވަނަ ސެޝަންގެ ހަވާސާގައި މިއަދު ބޭއްވި ބައްދަލުވުމެއްގެ ތެރޭގައި ކަމަށް ފޮރިން މިނިސްޓްރީން ބުންޏެވެ.\nރާއްޖެ އިން ކުރިމަތިިލާން ނިންމީ 2023-2025 އަށް ދެމިގެންދާ ދައުރަށެވެ. އެ އިންތިޚާބު އޮންނާނީ 2022 ގަ އެވެ.\nމީގެ ކުރިން 2011-2016 އާ ހަމައަށް ވެސް ރާއްޖެ އިން ވަނީ އިންސާނީ ހައްގުތަކާ ބެހޭ ކައުންސިލްގެ މެމްބަރުކަން ޖެހިޖެހިގެން ދެ ދައުރު އަދާކޮށްފަ އެވެ.\nމިއަދުގެ ބައްދަލުވުމުގައި ފޮރިން މިނިސްޓަރު ޝާހިދު ވަނީ އިންސާނީ ހައްގުތައް ހިމާޔަތްކޮށް، ކުރިއެރުވުމަށް ރާއްޖެ އިން މަސައްކަތް ކުރުމާއި މެމްބަރު ގައުމުތަކުގެ އަޑު އުފުލައިދޭނެ ކަމުގެ ޔަގީންކަން ދެއްވާފައި ކަމަށް ފޮރިން މިނިސްޓްރީން ބުނެ އެވެ.\nއެ ކައުންސިލްގެ މެމްބަރެއްގެ ގޮތުގައި ރާއްޖެ އޮތް މުއްދަތުގައި، މޫސުމީ ބަދަލުތަކާއި އިންސާނީ ހައްގުތަކާ ބެހޭ ކަންކަން ބައިނަލްއަގުވާމީ މުޖުތަމައަށް ހާމަކޮށް، ގިނަ މަސައްކަތްތަކެއް ކޮށްފައި ވެ އެވެ. ވޮލަންޓަރީ ޓްރަސްޓް ފަންޑު ފޯ ސްމޯލް އައިލެންޑް ޑިވެލޮޕިން ސްޓޭޓްސް އުފެދިގެން ދިޔައީ އޭގެ ނަތީޖާއެއްގެ ގޮތުންނެވެ.\nއދ. ގެ އެންމެ ބާރު ގަދަ ކައުންސިލް ކަމަށްވާ، ސެކިއުރިޓީ ކައުންސިލަށް ވެސް ރާއްޖެ އިން، ކުރީގެ ރައީސް އަބްދުﷲ ޔާމީންގެ ސަރުކާރުގައި 2018 ވަނަ އަހަރު ވާދަކުރި އެވެ. ވޯޓުގައި ބައިވެރިވި 190 ގައުމުގެ ތެރެއިން ރާއްޖެ އަށް ލިބުނީ 46 ގައުމެއްގެ ވޯޓެވެ.\nއަބްދުﷲ ޝާހިދު، ފޮރިން މިނިސްޓަރު އދ ހިއުމަން ރައިޓްސް ކައުންސިލް ފޮރިން މިނިސްޓްރީ ރާއްޖެ-އ.ދ ޑިޕްލޮމެޓިކް ގުޅުން ހިއުމަން ރައިޓްސް ފޮރިން މިނިސްޓަރު\nކޮރޮޕްޝަނަށް ވާދަކޮށް ބަލަ އެއީ ޓީޔަބޭފުޅުން މޮޅުވާނެ ހަމަ އެކަނީ ކަމަކީ.. އަނެއްކާ ދައުލަތުން ބަޔަކަށް ލާރިތަކެއްދޭން.. ދަތުރު ތަކެއް ކުރަން ދޯ ތިވިސްނީ މޮޅު ވާހަކައެއް ދައްކާފަ.. މިހާރު ދައުލަތުން ޓެކްސްޕޭޔަރުންގެ ފައިސާ ޚަރަދު ކުރަންވާނީ ޒަރޫރީ ކަންކަމަށް އެކަނި.. ވޯލްޑު ބޭންކް އިން އެބުނަނީ ރާއްޖެއޭ އެންމެ ހާލުގަ ޖެހޭނީ.. ސޯ ތިޔަކަހަލަ ކަންކަމަށް ޓެކްސް ޕޭޔަރުންގެ ފައިސާ ޚަރަދު ކުރުމާއި ރައިޔަތުން ދެކޮޅު..\nބައެއް މީހުންނަން ހީވަނީ ޑިމޮކްރަސީ އަކީ މިނިވަންކަމޭ ޑިމޮކްރަސީއަކީ މަކަރާހީލަތާ ހިޔާނާތާފަސާދަ ވިސްނަވާ މިހާރުތިޔަ ޑިމޮކްރަސީ އައިފަހުން ކޯއްޗެއްތޯ ހިލޭ ލިބެނީ ރައްޔަތުން އަތުން އަތުން ޖިޒީނަގައިގެން ރައްޔަތުން އަޅުވެތިކޮއް ވެރިން އެފައިސާއިން މުސާރަޔާ އިނާޔަތާ ހިމާޔަތާ ބޭސްފަރުވާޔާ ދަތުރު ފަތުރާއި ދެންވެސް ބޭނުންވާ ހުރިހާ ހިދުމަތެއް ހޯދައިގެން ރައްޔަތުން ބަޑައް އެވިދާޅުވާ އިނގިރޭސި ވިލާތުގަވެސް ހިނގަނީ މިޑިމޮކްރަސީއޯ ހުރިހާކަމެއް ރާނީޔައް އޮވ\nކޮބާތަ ތިކިޔާ އިންސާނީ ޙައްގުތަކަކީ؟ މި ފަހަކަށް އައިސް، އަމިއްލަ ފަރުދުންނަށް ދަންދެން ޙައްގުތަކަށް އަރައިގެންފައިވާ ގައުމެއް މި ރާއްޖެ ނޫނީ އޮތް ހެނެއް ހިއެއް ނުވޭ! 1. ގެއެއް ހަދަންވެސް ލޯނުގަނޑެއް ލިބެނީ އިކުއިޓީ ކަނޑާ 15 ވަރަކަށް އަހަރަށް 12 ޕަސެންޓް ކޮންޕައުންޑް އިންޓްރަސްޓުގައި! ނެގި ޢަދަދުގެ 116 ޕަސެންޓް އިތުރަށް! 2. ވިޔަފާރި އަކަށް ޓީޓީ ހައްދަން 85 ޕަސެންޓް ޑޮލަރު ބޮޑު އަގުގައި ގަނެފައި ފޮނުވާއިރު ބޭންކު ޗާޖުތައް އިންތިހާ! ހިތަށް އަރާވަރަކަށް އިންވޮއިސް ބޮޑުކޮށްލަނީ! ކަސްޓަމް ޑިޔުޓީ! ބީޕީޓީ! އަދި ކޮބާ، 3. މި ހުރިހާ ކަމަކަށް ފަހުވެސް މީހަކު ބރ ބިދެންދެން މަސައްކަތް ކޮށްގެން އާމްދަނީ 60000ރ މަހަކަށް އެރީ، ސަރުކާރަށް އެއްބައި ދައްކަން ޖެހުނީ! މީ ކޮން އިންސާފެއް؟ 4. ޕާޓޭންގެ ދުއްޕާން އެހާ ބޮޑު! 5. ބަންގާޅިންނާ ހެދި އެވަރު!ވީމާ، އިންސާނީ ހައްގު ގައުމު ތެރޭގައިވެސް ފުރާ ފުރިހަމަ ވެފައެއްނުން!\nފޮރިން މިނިސްޓަރު ދަތުރެއް އަޅާލަން މޮޅުކަ މެއް ރާވާލީ.\nމި އުޅެނީ ލިބޭ މުސާރައެއްކޮއް ކުއްޔައްދައްކާގެން 20 އަހަރު މިވަނީ ..... ކޮން ހައްޤެއްގެ ވާހަކަތޯ ތި ދައްކަވަނީ .....؟\nއަސްލު މާ މޮޅު ކާމިޔާބެއް ނޫން ތިޔައީ. ތިޔައީ ބާރުގަދަ ގައުމު ތަކުން ކިދި ގައުމުތަކުގެ ދާހިލީ ކަންކަމަށް ބޭނިގަންނަންވެގެން އެގައުމުތަށް ވައްދާ އެކިއެކި ޖަމާއަތްތައް.\n2013 އިން 2016 އަށް އެއީ ރައީސް ޔާމީން ގެ ދައުރެއް ނޫންތަ ؟؟ ހަމަ އެކަނި ނުހޮވޭފަހަރުގަ ރައީސް އާމީން ޖަހަން\nތީ ދެން ކިޔެއް ކުރަން ކުރާ ކަމެއްތޯ؟ މާ ދެން ޙާއްޤުތައް ހިމާޔަތް ކުރާ ސަރުކާރަކަށް ވެގެން! ހުސް ފޮނި އަގައޭ ތަޅަނީ! އަމަލަކުން އެއްވެސް ކަމެއް ނުފެނޭ! ބަހާއި އަަމަލެއް ދިމަލެއްނުވޭ! މިސަރުކާރުގެ ބައެއް ބޭފުޅުން ވަރަށް ފަރިތަވާނެ މިކަމަށް! މިއީ ވާހަކަ ގިނަ އަމަލު ޒީރޯ ގެ ސަރުކާރެެއް، މި މީހުން ހޮވައިގެން އަހެން ބޯހަލާކުވެއްޖެ! އިންސާނީ ޙައްޤު، ޑިމޮކްރަސީ، އިންސާނީ ޙައްޤު، ޑިމޮކްރަސީ އިންސާނީ ޙައްޤު، ޑިމޮކްރަސީ އިންސާނީ ޙައްޤު، އަރަތަކަށްވެއްޖެ!


SunOnline: Cambodia ge majilihuge hurihaa gon'dieh verikan kuraa party ah\nކެމްބޯޑިއާގެ މަޖިލީހުގެ ހުރިހާ ގޮނޑިއެއް ވެރިކަން ކުރާ ޕާޓީއަށް\nރުގިއްޔާ މުހައްމަދު މޫސާ 16 Aug 2018, 11:42\nކެމްބޯޑިއާގެ ބޮޑުވަޒީރު ހުން ސެންގެ ޕީޕަލްސް ޕާޓީން ވަނީ މަޖިލީހުގެ ހުރިހާ ގޮނޑިއެއް ކާމިޔާބުކޮށްފަ -- ފޮޓޯ: އޭޕީ\nނޮމް ޕެން (އޮގަސްޓު 16): ކެމްބޯޑިއާގެ ގާނޫނު ހަދާ މަޖިލީހުގެ ތިރީގޭގެ ހުރިހާ ގޮނޑިއެއް އެގައުމުގެ ވެރިކަން ކުރާ ޕީޕަލްސް ޕާޓީ (ސީޕީޕީ)އިން ކާމިޔާބުކޮށްފިއެވެ.\nކެމްބޯޑިއާގެ ނެޝަނަލް އިލެކްޝަން ކޮމިޓީ (އެންއީސީ)އިން ބުނި ގޮތުގައި މިދިޔަ މަހުގެ 29ގައި ބޭއްވި އިންތިހާބުގައި ސީޕީޕީން ވަނީ މަޖިލީހުގެ 125 ގޮނޑި ކާމިޔާބުކޮށްފައެވެ.\nއެ އިންތިހާބު ބޭއްވުމުގެ ކުރިން ކެމްބޯޑިއާގެ ސުޕްރީމް ކޯޓުން ވަނީ އެގައުމުގެ މައި އިދިކޮޅު ޕާޓީ، ނެޝަނަލް ރެސްކިއު ޕާޓީ (ސީއެންއާރުޕީ) އުވާލާފައެވެ. އެ ޕާޓީ އުވާލީ ސަރުކާރު ވައްޓާލަން މަސައްކަތްކުރުމުގެ ތުހުމަތުގައެވެ.\nއަދި އެ ޕާޓީގެ ލީޑަރު ކެމް ސޯކާގެ މައްޗަށް ވަނީ މިދިޔަ އަހަރުގެ ސެޕްޓެމްބަރު މަހު ގައުމަށް ގައްދާރުވުމުގެ ދައުވާކޮށް ޖަލަށްލާފައެވެ.\nއެހެންކަމުން ބޮޑުވަޒީރު ހުން ސެންގެ ސަރުކާރަށް ފާޑު ކިޔާ ފަރާތްތަކުން ވަނީ އެއީ އިންސާފުވެރި އަދި ހަމަހަމަ އިންތިހާބެއް ނޫން ކަމަށް ބުނެފައެވެ. އަދި އިދިކޮޅު ފަރާތްތަކުން އެ އިންތިހާބު ބޯއިކޮޓްކުރިއެވެ.\nނަމަވެސް ސީޕީޕީން ވަނީ އިންތިހާބުގައި ވޯޓުލުމުގެ ހައްގު ލިބިގެންވާ 83 ޕަސެންޓު މީހުން ވޯޓު ދިން ކަމަށާއި އޭގެއިން އެނގިގެން ދަނީ ކެމްބޯޑިއާގެ ސަރުކާރަށް ރައްޔިތުންގެ ތާއިދު އޮތްކަން ކަމަށް ބުނެފައެވެ.\nއަދި ސީޕީޕީއަށް ރައްދު ދެމުން އިދިކޮޅު ފަރާތްތަކުން ވަނީ ވޯޓުލާ މީހުންނަށް ސަރުކާރުން ބިރުދެއްކިކަމަށް ތުހުމަތުކޮށްފައެވެ. އަދި ބާތިލު ވޯޓުގެ އަދަދު 600،000 އަށް އަރާކަން ފާހަގަކުރިއެވެ.\nމަޖިލީހުގެ އިންތިހާބުން ލިބުނު ކާމިޔާބީއާއެކު ކެމްބޯޑިއާގެ ބޮޑުވަޒީރުކަމުގެ ހުވާ އަނެއްކާވެސް ކުރައްވާނީ ހުން ސެންއެވެ. އޭނާ އެގައުމުގައި ވެރިކަން ކުރައްވާތާ މިހާރު 33 އަހަރުވެއްޖެއެވެ.\n107 މީހުން ތިބި ޕާކިސްތާނު ފްލައިޓެއް ވެއްޓިއްޖެ\nތޫފާން އަމްފާން ކެޓެގަރީ ފަހަކަށް ވަރުގަދަވެއްޖެ\nލޮކްޑައުން އިތުރުކުރުމަށް އިންޑިޔާއިން ނިންމައިފި


New York Ge College Akun 700 Dharivarun Covid-19 Ah Fassi! - Vaguthu\nނިއު ޔޯކްގެ ކޮލެޖަކުން 700 ދަރިވަރުން ކޮވިޑް-19 އަށް ފައްސި!\nއެމެރިކާގެ ނިއު ޔޯކްގެ ކޮލެޖް ސަނީ އޮނިއޮންޓާ ގައި ތައުލީމް ހާސިލް ކުރަމުން އަންނަ 700 ދަރިވަރުން ކޮވިޑް-19 އަށް ފައްސިވުމާ އެކު، އެ ކޮލެޖްގެ ރައީސް ޑރ. ބަރްބަރަ ޖިން މޯރިސް އިސްތިއުފާ ދެއްވައިފިއެވެ.\nއެ ކޮލެޖްގެ ވަގުތީ ރައީސް އަދި ޗާންސެލަރު ޖިމް މަލަޓްރަސް ވިދާޅުވީ މޯރިސް މަގާމުން އެކަހެރިވެވަޑައިގެންފައި ވަނީ އެހެން ފުރުސަތެއް ހޯއްދެވުމުގެ ބޭނުމުގައި ކަމަށެވެ. އެ ކޮލެޖުން ބަޔަކު ކޮވިޑް-19 އަށް ފައްސިވީ ސެމިސްޓާ ފެށުނު ފަހުން ކަމަށްވެއެވެ.\nރިޕޯޓުތައް ބުނާ ގޮތުގައި މިދިޔަ އޮގަސްޓް 17 ވަނަ ދުވަހު ކޮލެޖް އަލުން ހުޅުވި ފަހުން، މިހާތަނަށް 712 ދަރިވަރަކު ވަނީ ކޮވިޑް-19 އަށް ފައްސިވެފައެވެ.\nރިޕޯޓުތައް ބުނާ ގޮތުގައި 61 ކެމްޕަސް އަކުން މިހާތަނަށް 1،167 މީހަކު ކޮވިޑް-19 އަށް ފައްސިވިއެވެ.\nސަނީ އޮނިއޮންޓާ އިން ގިނަ ބަޔަކު ފައްސިވުމާ ގުޅިގެން އޮގަސްޓް މަހުގެ ފަހުކޮޅުން ފެށިގެން ދަރިވަރުންނަށް ކިޔަވައި ދެނީ އޮންލައިންކޮށެވެ. މިހާ ގިނަ ބަޔަކު އެ ކޮލެޖުން ފައްސިވީ ކަރަންޓީން އުސޫލަށް އަމަލު ކުރުން ހުއްޓާލި ފަހުން ކަމަށްވެއެވެ.\nމި ކޮލެޖްގައި 6،700 އަށް ވުރެ ގިނަ ކުދިން ތައުލީމް ހާސިލް ކުރަމުން އެބަދެއެވެ.\nދުނިޔޭގެ ގައުމުތަކުގެ ތެރެއިން ކޮވިޑް-19 އަށް އެންމެ ހަލުވިކަމާ އެކު ފެތުރެމުން އަންނަ އެއް ގައުމަކީ ވެސް އެމެރިކާއެވެ. އެގޮތުން އެ ގައުމުން އަށް މިލިއަނަށް ވުރެ ގިނަ މީހުންނަށް ބަލި ޖެހި، ދެ ލައްކަ އަށް ވުރެ ގިނަ މީހުން ވަނީ މަރުވެފައެވެ.


Myanmar ge amaluthah kuvverikoh, bainalaguvaamee halhuthaalakah Raajje isnagan Jameel govaalavvaifi | Mihaaru\nމިއަންމާގެ ރަކީން ސްޓޭޓުގެ ހަމަނުޖެހުންތަކުން ސަލާމަތްވާން ބައެއް މީހުން އެ ސްޓޭޓް ދޫކޮށް ދަނީ.\nމިއަންމާގެ އަމަލުތައް ކުށްވެރިކޮށް، ބައިނަލްއަގުވާމީ ހަޅުތާލަކަށް ރާއްޖެ އިސްނެގުމަށް ޖަމީލް ގޮވާލައްވައިފި\n06 ސެޕްޓެމްބަރ 2017 - 18:377comments\nމިއަންމާގެ ރޮހިންޖާ ދަރިކޮޅުގެ މުސްލިމުންނާ ދެކޮޅަށް އެ ގައުމުގެ ސިފައިން ހިންގަމުން ދާ ޖަރީމާތައް ކުށްވެރިކޮށް، ރާއްޖެއިން އިސްވެ ބައިނަލްއަގްވާމީ ހަޅުތާލެއް ފަށަން ކުރީގެ ނައިބު ރައީސް މުހައްމަދު ޖަމީލު އަހުމަދު މިއަދު ގޮވާލައްވައިފި އެވެ.\nރޮހިންޖާގެ މުސްލިމުންގެ އިންސާނީ ހައްގުތަކަށް އަރައިގަންނަމުން ދާތީ ކަންބޮޑުވުން ފާޅުކުރައްވައި އެމަނިކުފާނު ކުރެއްވި ޓްވީޓެއްގައި ދިވެހި ސަރުކާރަށް ގޮވާލެއްވީ އެ މީހުންނަށް އެހީވުމަށެވެ.\nރޮހިންޖާ މުސްލިމުންނާ މެދު އެ ގައުމުގެ ސިފައިން އަނިޔާވެރިވާން ފެށީ މިދިޔަ މަހުގެ 25 ގައި ރޮހިންޖާގެ ބަޔަކު ފުލުހުންގެ ޕޯސްޓަކަށް ހަމަލާ ދީފައިވާ ކަމަށް ބުނެ އެވެ. އޭގެ ރައްދުގައި ސިފައިން ދޭން ފެށި ހަމަލާތަކުގައި 400 އަށް ވުރެ ގިނަ މީހުން ވަނީ މަރުވެފަ އެވެ. އަދި ބައެއް ވިލެޖްތަކުގައި ހުޅު ޖަހައި އަންދާފައިވެ އެވެ.\nI urge the Govt of Maldives to assist people of Rohingya & lead an international protest against the Myanmar regime condemning their actions\n— Mohamed Jameel Ahmed (@MJameelAhmed) September 6, 2017\nރޮހިންޖާގައި ހިންގާ އިންސާނިއްޔަތާ ޚިލާފު އަމަލުތަކާ ގުޅިގެން، ރާއްޖެ އިން ވަނީ މިޔަންމާއާ އެކު އޮންނަ ވިޔަފާރީގެ ގުޅުން ކަނޑާލާފަ އެވެ.\nކުރީގެ ދެ ރައީސުން ކަމަށް ވާ މައުމޫން އަބްދުލްގައްޔޫމާއި މުހައްމަދު ނަޝީދު ވެސް ވަނީ އެ ޖަރީމާތައް ކުށްވެރިކުރައްވައިފަ އެވެ.\nއިސްލާމިކް މިނިސްޓްރީން މިހާރު ހަމަޖައްސާފައިވަނީ މި ދުވަސްވަރު ރާއްޖޭގެ ހުރިހާ ރަށެއްގައި ގުނޫތު ނާޒިލާ ކިޔުމަށެވެ.\nމިއަންމާގެ އަނިޔާވެރި އަމަލުތަކާ ގުޅިގެން އެތައް ހާސް ބަޔަކު މިހާރު ވެސް ބަންގްލަދޭޝް އަށް އެތެރެވެއްޖެ އެވެ. ނަމަވެސް އެ މީހުންނަށް އެހީވުމުގައި ދުނިޔޭގެ ވެރިންނާއި ޖަމާއަތްތައް ފަސްޖެހިފައި ވާތީ އާންމުންގެ ވަރަށް ބޮޑަށް ފާޑުކިޔުންތަކެއް ވަނީ އަމާޒުވެފަ އެވެ.\nއިތުރު ލިޔުންތައް މުސްލިމުން ޑރ. މުހައްމަދު ޖަމީލް އަހުމަދު މިއަންމާ ރާއްޖެ-މިއަންމާ ރޮހިންޖާ\nމިއަންމާގެ ހަމަނުޖެހުމާ ގުޅިގެން ގުނޫތުކިޔަން އަންގައިފި\nރޮހިންޖާގައި ހިންގާ ޖަރީމާތައް ހުއްޓުވަންޖެހޭ: މައުމޫން


Maabandu dhivehi anhenehge oavary in2kiloge cyst eh – Iru\nމާބަނޑު ދިވެހި އަންހެނެއްގެ އޯވަރީން2ކިލޯގެ ސިސްޓެއް\nކުޅުދުށްފުށީ ރީޖަނަލް ހޮސްޕިޓަލަށް ވިހަން ގެންދިޔަ ރ. އަތޮޅު އަންހެނެއްގެ އޯވަރީން 2.4 ކިލޯގެ ސިސްޓެއް ނަގައިފިއެވެ.\nއެ ހޮސްޕިޓަލުން ވިދާޅުވީ މި އަންހެން މީހާއަކީ ރ އަތޮޅުން އެ ހޮސްޕިޓަލަށް ވިހެއުމަށް ގެނައި މީހެއްކަމަށެވެ.\nކުޅުދުއްފުށީ ރީޖަލަން ހޮސްޕިޓަލް ވިދާޅުވީ މިމިހާ ސްކޭން ކުރުމުން ވާތު ފަރާތު އޯވަރީގައި ބޮޑު ސިސްޓެއްް އިންކަން ފާހަގަކުރެވިގެން ބޮޑު އޮޕަރޭޝަނެއް ކޮށްފައިވާކަމަށެވެ.2ގަޑިއިރަށް ދެމިގެންދިޔަ މި އޮޕަރޭޝަން ކޮށްފައިވަނީ އެ ހޮސްޕިޓަލުގައި މަސައްކަތް ކުރާ އަންހެނުންގެ ބަލިތަކާއި ބެހޭ ހާއްސަ ޑޮކްޓަރު ލުތުފީ ބާޝާއެވެ.\nމި އަންހެން މީހާގެ އޯވަރީން ނެގި ސިސްޓްގެ ދިގުމިނުގައި 24 ސެންޓި މީޓަރު އަދި ފުޅާމިނުގައި 20 ސެންޓި މީޓަރު ހުރިކަމަށެވެ. އަދި ބަރުދަނުގައި 2.4 ކިލޯ ހުރިކަމަށް ކުޅުދުށްފުށީ ރީޖަނަލް ހޮސްޕިޓަލުން ވިދާޅުވެއެވެ.\nރާއްޖޭގެ ގައުމީ އަންހެން ފުޓްބޯޅަ ޓީމު ތަޖިކިސްތާނަށް ފުރައިފި\nއޯވަރީ ނެގި އޮޕަރޭޝަނަށް ފަހު މި އަންހެން މީހާގެ ގަޔަށް3ޕައިންޓް ލޭ އަޅަންޖެހުނުކަމަށް ހޮސްޕިޓަލުން ވިދާޅުވެއެވެ. އަދި ފަރުވާއަށް ފަހު މަންމައާއި ދަރިފުޅު ހޮސްޕިޓަލުން ދޫކޮށްލާފައިވާކަމަށާއި ދެ މައިންގެ ހާލު ރަނގަޅުކަމަށްވެސް ކުޅުދުށްފުށީ ރީޖަނަލް ހޮސްޕިޓަލުން ވިދާޅުވެއެވެ. މީ މާލެ ނޫން ރަށެއްގައި މި ފަދަ ބޮޑު އޮޕަރޭޝަނެއް ކުރެވުނު ފުރަތަމަ ފަހަރުކަމަށް ކުޅުދުށްފުށީ ރީޖަނަލް ހޮސްޕިޓަލުން ވިދާޅުވެއެވެ.


MDN Mahsalaigai Mifaharu Faadukiyun Amaazvee Iyaz Ah - Vaguthu\nއެމްޑީއެންގެ މައްސަލައިގައި މިފަހަރު ފާޑުކިޔުން އަމާޒުވީ އިޔާޒަށް!\nދީނީ އިލްމުވެރިޔާ ޑރ.މުހައްމަދު އިޔާޒް\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ތައްޔާރުކުރި ރިޕޯޓްގެ މައްސަލައިގައި އެޖަމިއްޔާ އުވާލަން އެންމެ ވަރުގަދައަށް ގޮވާލަމުން ގެންދާ ޑރ.މުހައްމަދު އިޔާޒަށް ފާޑުކިޔުން އަމާޒުވެއްޖެއެވެ.\nއިޔާޒަށް ފާޑުކިޔުން އަމާޒުވީ ކުރީގެ ރައީސް، އަބްދުﷲ ޔާމީންގެ ވެރިކަމުގައި އެމްޑީއެން އާއި މެދު ފިޔަވަޅު ނޭޅީ ކީއްވެތޯ ސުވާލުކޮށް އިޔާޒް ކުރި ޓްވީޓަކާއި ގުޅިގެން މީހަކު އޭނާ އާއި ކުރިމަތިކުރި އިތުރު ސުވާކަށް ދިން ޖަވާބެއްގެ ސަބަބުންނެވެ.\nއިއްޔެ އިޔާޒް ފުރަތަމަ ވިދަޅުވީ "ޔާމީންގެ ވެރިކަމުގައި ލާދީނީ ޓެރެރިސްޓް އެމްޑީއެން އާއި މެދު ފިޔަވަޅެއް ނޭޅުއްވީ ކީއްވެބާ؟ ދެވަނަ ދައުރަކަށް ހޮވައިދީފިނަމަ ފިޔަވަޅު އަޅަންތޯ؟އެވެ."\nއެވާހަކަތަކާއި ގުޅިގެން މީހަކު އިޔާޒާއި ކުރިމަތިކުރި ކުރި ސުވާލަކީ އެމްޑީއެންގެ ރިޕޯޓް މާކުރިން ނެރެފައިވާ ރިޕޯޓަކަށް ވާނަމަ އެމްޑީއެން އުވާލުން އެދި އިޔާޒް އަޑުނުއުފުލީ ރައީސް ޞާލިހް ވެރިކަމަށް އައުމުން އަޑުއުފުލަންތޯއެވެ.\nޖަވާބުގައި އިޔާޒް ވިދާޅުވީ އޭރު އަޑުނުއުފުލީ އޭރު ރަސޫލާއަށް ފުރައްސާރަކުރި ބައި ނުނެރޭތީ ކަމަށެވެ.\nއިޔާޒް އެހެން ވިދާޅުވުމުން ޔާމީންގެ ސަރުކާރު ކުއްވެރި ކުރެވެން އޮތީ ކޮން ހަމައަކުންތޯ އިޔާޒް އާއި އާއްމުން ވަނީ ސުވާލުކޮށްފައެވެ. އަދި އިޔާޒް ގެންދަނީ އެމްޑީއެންގެ މައްސަލައިގައި "ދެ އަނގައިން ވާހަކަދައްކަމުން" ކަމަށް ބައެއް މީހުން ވަނީ ތުހުމަތު ކޮށްފައެވެ.\nއިޔާޒަށް ފާޑުކިޔާފައިވާ ގިނަ މީހުން ބުނެފައި ވަނީ މިމައްސަލަ ފެންމަތިވީ ޔާމީންގެ ވެރިކަމުގައި ނަމަ މިސަރުކާރުން މައްސަލަ ދިގު ދައްމަމުންގެންދާ ގޮތައް ދިގު ދައްމަމުން ނުގެންދާނެ ކަމުގެ ޔަގީންކަން އެބައޮތް ކަމަށެވެ.\nEyru Rasoola ah furassaara kuri bai nunereythy\n— Dr Mohamed Iyaz (@dr_iyaz) October 12, 2019\nއެމްޑީއެން އިން ރިޕޯޓް ނެރުނީ 2016 ވަނަ އަހަރު ކަމަށް އެޖަމިއްޔާ އިން ބުނި ނަމަވެސް އިންޓަނެޓުން ލިބެން ހުރި މައުލޫމާތައް ބަލާއިރު ބަދަލުތައް ގެނައުމަށް ފަހު އެމްޑީއެން އިން އެެރިޕޯޓް އެންމެ ފަހުން އާއްމު ކުރީ މިއަހަރުގެ ފެބްރުއަރީ މަހު އެވެ.\nއެމްޑީއެން އުވާލަން ގިނަ އާއްމުންނާއި އިލްމުވެރިން ގޮވާލަމުން ގެންދިޔަ ނަމަވެސް ސަރުކާރުން ނިންމާފައި ވަނީ މައްސަލަ ތަޙްޤީޤުކޮށް ނިމެންދެން އެމްޑީއެން ސަސްޕެންޑް ކުރާށެވެ.\nއޮކްޓޯބަރ 13, 2019 09:14\nރައީސް ޔާމީނު ކަމުނުގޮސްގެންނޫންތަ ޔާމީނު ބޭރުކޮށް، ދުޢާގައި އައިސްފައިވާކަހަލަ ރައީސަކާ، ބޮޑުވަޒީރެއް ރައްޔިތުން ހޮވީ.. ރިޔާސީ އިންތިޚާބުގައި އިބޫއަށް، އަދި މަޖިލީސް އިންތިޚާބުގައި ރޫޙާނީ ލީޑާރުގެ އެމްޑީޕީއަށް ސުޕަރމެޖޯރިޓީ ދިނީ ޔާމީނު ކަމުނުގޮސްގެންނޫންތަ؟؟؟ ޔާމީނަކީ މިހާރު މާޒީ.. ފުރިހަމަ ބާރުލިބިގެން ހުރިހާ ބާރެއް މުށުތެރެއަށް ލައިގެން މިއަދު ވެރިކަންކުރާ ބާރުގަދަ ވެރިންނާ މިއަދު ސުވާލުކޮށްބަލަ.. އިސްލާމް ދީނާ ﷲއާ ރަސޫލާއަށް ފުރައްސާރަކޮށް ރިޕޯޓު ނެރުނުމީހުންނަށް ފިޔަވަޅުއެޅިއްޖެތޯ؟؟؟ ނޭޭޅެންޏާ ނޭޅެނީ ކީއްތޯ.. ޔާމީނު ވެރިކަމަށް ރައްޔިތުން ހޮވިނަމަ މަވެސް ޔާމީނާ ތިސުވާލު ކުރާނަން..\nއޮކްޓޯބަރ 13, 2019 09:33\nތިބުނާ އިޔާޒް ކިބައިގައި މުނާފިގެއްގެ ސިފަ ހުރިކަމުގައި ބުނެވިދާނެތޯ؟؟؟ އަޅުގަނޑަށް ޝައްކު ކުރެވޭތީ ހަމަ އާންމު ފަރުދުންނާއި ކޮށްލި ސުވާލެއް\nއޭނަގެންގުޅޭ ވައިބަރ ގުރޫޕުގައި ނިކަން އަހާލަބަލަ.\nއޮކްޓޯބަރ 13, 2019 14:10\nއޮކްޓޯބަރ 13, 2019 09:57\nމިއީ ސިޔާސީ ކުރަން ޖެހޭ މައްސަލަ އެއް.ނޫނެވެ.\nއޮކްޓޯބަރ 13, 2019 09:58\nއަދިވެސް ދީނީ އިލްމުވެރިންގެ ބައެއް މީހުންބަލަނީ ސިޔާސީ ފައިދާ ނެގޭތޯ. އިޔާޒުމެންނަށް ނުކެރޭ ސީދާ މިހާރުގެ ރައީސަށް އެއްޗެއް ބުނާކަށް އަބަދުވެސް ޔާމީން. މަސްހޫރު މީހެއްގެ ނަންދޯ ކިޔާނީ\nއޮކްޓޯބަރ 13, 2019 10:14\nޔާމީނުގެ ވާހަކަ ދެން ނުދައްކާށޭ. ރައީސް ޔާމީން މިހާރުމިހިނގާ ކަންކަމާ ނުގުޅުވޭނެ ދެއްތޯ. މިހާރު ހުރިހާ ބާރެއް ރީނދޫ ބައިގަނޑުގަ އޮތްއިރު އަދިވެސް ކަމެއްވާއިރްށް ކޮން ޔާމީނެކޭ ކިޔާކަށްތޯ؟ މިހާރު އަސްލަށްވެސް ތިބޭބޭފުޅުންނަށް އަލިފް އަދި ބާ، ވެސް ނޭނގޭކަން އެނގި ޔަގީނަވެއްޖެ. ތިޔަބޭބޭ ފުޅުންގެ ފަރާތުން ފައިދާއެއް ރައްޔިތުންނަށް ވަނީ ތިބޭފުޅުން މަގުމަތީ ތިބުމުން. އޭރުން ސަރުކާރުތައް ޖަވާބުދާރީކުރަން އެއްވަނަ. އެކަމު މަގާމުތަކަށް ހޮވުނީމަ ހަމަ ޗޮކުންދަނީ. ވާނުވާނޭނގޭ. އެންމެ ދިވެހިން ހެކިވާނެ. ހަމަ ވާނުވާނޭނގެނީއޭ.\nއޮކްޓޯބަރ 13, 2019 10:32\nމިހާރު އެނގިޖެއް މި އިޔާޒަކީ ވެސް ދެއުޅިއެއް ނުވާ މީހެއްކަން. އެއްވެސް އިހްުލާސްތެރި ކަ މެއް މީނަގެ ނެތް ކަން ވެސް ހާމަވެއްޖެ.\nއޮކްޓޯބަރ 13, 2019 10:34\nއިޔާޒް ތިޔަ ގޮވީ އަތަށް... އަމިއްލަޔަށް ފަޟީހަތްވެ ބޭޒާރުވީ...\nއޮކްޓޯބަރ 13, 2019 10:36\nމިއުޅެނީ ބޭރު ދުނިޔޭގެ ޕުރެޝަރޭ ކިޔާފަ ލާދީނީ ފިކުރަށް ގާނޫނުން ޖާގަ ދޭނެ ގޮތެއް ހޯދަން.\nކާފަރު މުޖޫ ނައީމް ގެ ވާހަކަ ތަކުރާރު ކުރަމުން ކެނެރީގޭ ނަޝީދު ވަނީ ދީނީ ފިކުރާއި އެކީ ލާދީނީ ފިކުރަށް ވެސް ޖާގަ ދޭން ޖެހޭ ކަމަށް ބުނެފަ. މިކަމުގައި މިސަރުކާރުގެ ނުވަތަ ތާއީދު ކުރާ ބަޔަކުވެސް އެއްވެސް އެއްޗެއްނުބުނާނެ. ރޭވިގެން ހިނގާ ޖަރީމާއެއް. މިކަން ވުމުން މެޑެލް ޖަހާލަން ލިބުނީމަ ދެން މީނަ ދައްކާ ވާހަކަ އިން އިނގޭނީ މީ ކިހިނެއް ވާ ކަމެއްކަން\nއޮކްޓޯބަރ 13, 2019 10:37\nމިހުރިހާ މިފާޑުގެ ޝޭޙުންތަށް\n(ކޮއްމެ ވެރިކަމަކަށް ޢަޤީދާ ބަދަލުވާ) ދެމޫނުގެ ސިޔާސީ ޝޭޙުންތަށް ގިނަވެ މިޤައުމު އެކަށް ފަސާދަވެއްޖެއެވެ.\nއޮކްޓޯބަރ 13, 2019 11:09\nޝައިޚަކަސް ޑޮކްޓަރަކަށް އޭނާގެ ހުރި ގޮތް އެނގޭ ކިތަންމެ ބަޔަކު އުޅޭނެ. ސިޔާސީ ގޮތުން ނާއި ތެދުވެރިކަމުގެ ދައްކާ ވާހަކައިގެ ގޮތުން އޭނާގެ ފެންވަރު ވަރަށް ބޮޑަށް ވަޒަން ކުރެވޭ. ހަގީގަތް އެނގޭ މީހުން އެވާހަކަތައް ނުދައްކާ ތިބެނީ، އެހެންނޫން ނަމަ.... ވަﷲ އަޢުލަމް!\nއޮކްޓޯބަރ 13, 2019 11:12\nމުނާފިޤްގެ ސިފަ މިހާރު 100% ހުރިކަމަށް ލަފާކުރެވޭ\nއޮކްޓޯބަރ 13, 2019 11:38\nމީ ދީން ސިޔާސީ ކުރާމީހުން..\nއޮކްޓޯބަރ 13, 2019 11:42\nޢިޔާޒް މެންގެވެސް ފަތައް އިތުރު ވާނީ އެހެންވެ އަނގަ މައިތިރި ކޮށްގެން ހުރޭ.. ކަލެޔާ އިލިޔާސް މިކަމުގެ ހުރިހާ ޒިންމާ އެއް ނަގަން ޖެހޭނީ.. ތީ މިގައުމުގެ ހަލާކު..\nއޮކްޓޯބަރ 13, 2019 12:01\nފުރަތަމަ އެންމެން އެކައްޗެއްކިޔައިގެން ހިނގާބަލަ މިލާދީނީ ބައިގަނޑު ރޫޅާލަން، އިޔާޒޭ ޔާމިނުއޭ ނުކިޔާ އަހަރުމެން އެކުގައި މަސައްކަތް ކުރަމާ، އެމީހުން އަހަރުމެންގެ އެއްބައިވަންތަކަން ގެއްލުވާނަން ތިކަހަލަ ފިތުނަވެރިވާހަކަ ފަތުރާނެ، ފުރަތަމަ ބާތިލު އަޤީދާތަކިން ޤައުމު ސަލާމަތްކުރުން މިއޮތީ. އަބަދުވެސް ރަނގަޅަށް ވިސނަބަލަ ހުރިހާކުދިންވެސް.\nއޮކްޓޯބަރ 13, 2019 12:14\nއޭ އިޔާޒު ކޮށްކޯ ތިބޭފުޅާ ގެ ޙަސަދަ ވެރިކަމަކުން ތަޢައްސަބަކުން ވާނެ ފައިދާ އެއް އޮންނަާނެ ހެން ހިޔެއްނުވޭ އަޅުގަނޑަކީ އިލްމުވެރިއެއް ނޫން އެކަމަކު އަޅުގަނޑު ތިބޭފުޅާ އަށް އިޚްލާސްތެރިވެ ތެދުބަހުން ވާހަކަފުޅު ދެއްކެވުމަށް ނަސޭހަތްތެރި ވަން ވައްސަލަާމް.\nއޮކްޓޯބަރ 13, 2019 12:18\nސާބަހޭ މ އިޔާޒޫ މުނާފިގެއްގެގައިގާ\nއޮކްޓޯބަރ 13, 2019 12:19\nއޮކްޓޯބަރ 13, 2019 13:22\nއިޔާޒް ކަލޭގެ ތިހިރަ ޒާތީވަންތަކަން ފިލުވާލާ ދީނީ އިލްމު ވެރިއެއްގެ މަޤާމަށް އެބުރި ރުޖޫއަވުމަށް ނަޞޭޙަތެއްގެ ގޮތުގައި ބުނެލަން، ކަލޭގެ ދީނީ ދަރުހަކީ މީހުންނަށް ބަދުބަސް ބުނުމާއި ނެތިމޮށުމާއި ފިތުނަ އުފެއްދުން މިއީތަ ދިނީ އިލްމުވެރިންގެ ސިފައިކީ، މީހަކު ހައިރާނެއް ނުވާނެތަ؟\nއޮކްޓޯބަރ 13, 2019 13:51\nހައްދުފަހަނައެޅުން މުސްލިމުންނާއިގުޅުވައި “ޓޮލަރަންސް" އެއީ"ތަހުޒީބް" ފަލްސަފާއެއްކަން ކިޔާދިނުމައްފަހު، ހަމައެނޭވާގައި މުސްލިމުންނަށްފުރައްސާރަ ކުރާ ލިޔުންތައްދިފާއުކުރަނީ މަކަރުވެރިކަމާއި އެކު އެހެންދީންތަކައް ރާއްޖެއިންޖާގަހޯަދަން. MDN އުވާލަންޖެހޭ.\nއޮކްޓޯބަރ 13, 2019 13:59\nމ އިޔާޒު މުނާފިގެއްގެގަައިގާހުންނަ\nއޮކްޓޯބަރ 13, 2019 14:01\nތިނަދޫ މީހަކު ލާދީނީ ވާހަކަތަކެއްދެއްކީމަ އޭނަ ފުލުހުންގެންދިޔަ އެކަމަކު އެމްޑިއެންގެ މީހަކުވެސް އަދި ޕޮލިހަކަށް ނުގެންދޭ ފުލުހުންބުނަނީ ތަހުގީގު ކުރަނީއޭ އެއްވެސް މީހަކާ ސުވާލެއްނުކޮށް ސަހިންދާ ފުރުވާލުމުގާ ނަސީދުގެ އަތެއް ވާކަމަށް ތުހުމަތު ކުރެވެނީ އެމް ޑީއެން މައްސަލާގަ ނަސީދުި ދެއްކެވި ގިނަ ވާހަކަތަކުގެ ސަބަބުން .އަދިމިކަމުގެ ސަބަބުން. އެރިޕޯޓް ގެ ލާދީނީ ވާހަކަތައް ލިއުނީ ނަސީދު ކަމަށް ވެސް ތުހުމަތު ކުރެވެންފަށައިފި\nއޮކްޓޯބަރ 13, 2019 14:40\nއިއާޒު އާއި މެދު ސައްކު މަށަށް އުފެދިއްޖެ\nއޮކްޓޯބަރ 13, 2019 15:42\nލަދު ހަޔާތް ކޮބާ ކަލޭގެ.. އިންސާނެއް ވެެއްޖެއްޔާ ލަދޫ ހަޔާތްވެސް ހުއްނަން ވާނެ\nއެމް ޑީ އޭ އިން 2016ވަނަ އަހަރު ނެރުނު ރިޕޯޓް ރައީސް ޔާމީން ކާލީ. އެހެން ވެ އެންނު ނުފެނުނީ އެ ނެރުނު މީހުނަށްވެސް ތިޔަ ދީނީ ޢިލްމު ވެރިންނަށް ދައްކާ ނުލެވެނީސް.. އެމީހުނަށް ނުފެނުނީ އަދި ޖަމްޢިއްޔާ އުވާލަން ނުގޮވުނީ އެހެންވެ. ދީނީ ޢިލްމު ވެރިންވެސް މީހަކު ދެކެ ރުޅި އަޔަސް މީ ބޮޑު ވަރު މިތިބަ ލާ ދީނީ މީހުން ކުރާ ކަންތައް ވެސް ޔާމީނު ބޮލަށް. ތަންކޮޅެއް ހޭޖެހޭ މީހުންނަށް ޤަބޫލުކުރެވޭ ވާހަކަ ދައްކަ ބަލަ. މި ސަރުކާރަށް ކިތަންމެ ތާޢީދު ކުރިޔަސް ބުނެލަން އޮތީ މި ސަރުކާރުގެ މޔގުލުގަިތިބީ ލާ ދީނީ މީހުނޭ. ކުރީގެ ސަރުކާރު ކިތަންމެ ގޯހަސް ދީނަށް ފުރަށްސާރަ ކުރުމެއްނެތޭ އަދި ެިއިސްލާ ދީނާ ދެކޮޅު މީހުންނާ އިސްލާމުން ނަށް އަނިޔާ ދޭ މީހުންގެ ފައިގަ ބޮސނުދެޔޭ\nއޮކްޓޯބަރ 13, 2019 17:24\nމިކަލޭގެ ޕީ.އެޗް.ޑީ ނެގީ ހަސަދަ ވެރިކަމުން، ކިޔަވައިގެން ތިބި މީހުންނަށް ވެސް މިކަލޭގަޔާހެދި ހުތުރު. ރަގަޅަށް ބަލައިފިނަމަ ހީވަނީ ތި އޮތް ޕީ.އެޗް.ޑީ އަކީ ވެސް .... ދެން މަ ހައްޕު\nއޮކްޓޯބަރ 13, 2019 18:20\nރިޕޯޓު ޔަމީނު ސަރުކާރުގެ ދައުރުގަ ލިޔުނަސް އެމްޑީއެނުން އާނމެއް ނުކުރޭ. އާނމުކުރީ މިފެބްރުއަރީ މަހު އެމީހުންގެ ވެބސައިޓުގަ. އެމްޑީޕީއިން ހިމާޔަތްދޭނެކަން ކަށަވަރުކޮށްފަ\nއޮކްޓޯބަރ 13, 2019 20:17\nއިޔާޒުގެ ވާހަކަތަކުން މިހާރު ހުރި ހާލަތާއިމެދު ރައްޔިތުންނަށް ސުވާލު އުފައްދަން ޖާގަ ދިނުމަކީ އިންތިހާއަށް ހިތާމަކުރާ ކަމެއް.


Roadha mahu thaketheege agu ehvarehgai hifehehtumuge masaikaiy fashaifi\nއެސްޓީއޯ-- ފޮޓޯ: އެމްބީއާރު\nރޯދަ މަހު ތަކެތީގެ އަގު އެއްވަރެއްގައި ހިފެހެއްޓުމުގެ މަސައްކަތް ފަށައިފި\nކުރިއަށް އޮތް ރޯދަ މަހަށް ތަކެތީގެ އަގު އެއްވަރެއްގައި ހިފެހެއްޓުމުގެ މަސައްކަތް ސަރުކާރުން ފަށައިފިއެވެ.\nއިކޮނޮމިކް މިނިސްޓްރީން ބުނީ، އާންމުކޮށް ބޭނުންކުރާ ކާބޯތަކެތީގެ ބާވަތްތައް ރޯދަމަހު ސަޕްލައިކުރުން އިތުރުކޮށް އެތަކެތީގެ އަގުތައް އެއްވަރެއްގައި ހިފެހެއްޓުމަށް ސަރުކާރު ހިއްސާވާ ކުންފުނި އެސްޓީއޯއާއެކު މަސައްކަތް ފަށާފައިވާ ކަމަށެވެ.\nMED in collaboration with @stoplc will increase the supply of commonly and widely used products during Ramazan in addition to basic items to maintain prices during Ramazan.— Economy & Trade (@EconDevMv) April 29, 2019\nތަކެތީގެ އަގުތައް އެއްވަރެއްގައި ހިފެހެއްޓުމުގެ މަސައްކަތް އިކޮނޮމިކް މިނިސްޓްރީން ފަށާފައިވާއިރު ކުރީ ރޯދަ މަސްތަކުގައި ބައެއް ބާވަތްތައް ބާޒާރުން ލިބުން ދަތިވެ އެތަކެތީގެ އަގުތައް ވަރަށް ބޮޑުތަނުން އުފުލިގެން ގޮސްފައިވެއެވެ.\nރޯދަ މަހާ ދިމާކޮށް އެސްޓީއޯ އިން ވަނީ ފިޔާ، އަލުވި ބިސް ފަދަ ތަކެތި ވިއްކާ އަގު ހެޔޮކޮށްފައެވެ. އެތަކެތި ލިބުމުގެ ދަތިތައް މިފަހަރުގެ ރޯދާގައި ކުރިމަތިވެ ކާބޯތަކެތީގެ އަގުތައް އުފުލިގެން ނުދާނެ ކަމުގެ ޔަގީންކަން އެސްޓީއޯއިން ދެއެވެ.\nއިކޮނޮމިކް މިނިސްޓްރީ އެސްޓީއޯ ރޯދަމަސް


ތިން ސައިކަލް ޖެހި ހިނގި އެކުސިޑެންޓެއްގައި ފަސް މީހަކަށް އަނިޔާވެއްޖެMikal News\nރޭ އެކުސިޑެންޓްވި ސައިކަލެއް. ފޮޓޯ: ސިމާއު\nތިން ސައިކަލް ޖެހި ހިނގި އެކުސިޑެންޓެއްގައި ފަސް މީހަކަށް އަނިޔާވެއްޖެ\n27 އޯގަސްޓް 2015, 12:09 |\nފުވައްމުލަކު ނައިބު ތުއްތު މަގުގައި ރޭ ތިން ސައިކަލް ޖެހި ހިނގި އެކުސިޑެންޓެއްގައި ފަސް މީހަކަށް އަނިޔާވެއްޖެ އެވެ.\nމަންޒަރުދުށް މީހަކު މިކަލް ނޫހަށް މައުލޫމާތު ދިންގޮތުގައި ނައިބު ތުއްތު މަގުގެ ފުނާޑާއި ދޫނޑިގަން ގުޅޭ ސަރަހައްދުގައި އެކުސިޑެންޓް ހިނގަން ދިމާވީ މަގުގެ އެއްކޮޅަށް ދުއްވާފައި ދިޔަ ދެ ސައިކަލް ޖެހި އެއްސައިކަލް ކަހާލައިގެން ގޮސް ކުރިމަތިން މަގުގެ އަނެއްކޮޅުން އައިސައިކަލެއްގައި ޖެހިގެން ކަމަށެވެ. އަދި ކަހާލައިގެން ދިޔަ ސައިކަލުގައި ތިބި އަންހެންކުއްޖަކާއި ފިރިހެންކުއްޖެއް ވަރަށް ދުރަށް ވިއްސައިގެން ދިޔަކަމަށެވެ.\nފުވައްމުލަކު ހޮސްޕިޓަލުގެ އޮފިޝަލަކު ވިދާޅުވީ އަނިޔާވި ފަސް މީހުންގެ ތެރެއިން ދެ މީހެއްގެ ހާލު ސީރިއަސްކަމަށެވެ. މިކަލް ނޫހަށް އެގިފައިވާ ގޮތުގައި ބޮޑަށް އަނިޔާވެފައިވަނީ އެކުސިޑެންޓްގައި ކަހާލައިގެން ދިޔަ ސައިކަލުގައި ތިބި އަންހެންކުއްޖަކާއި ފިރިހެންކުއްޖެއް ކަމަށެވެ. އަދި އެމީހުން އަތޮޅު ހޮސްޕިޓަލުގައި މިހާރުވެސް ފަރުވާދެމުން އެބަގެންދެއެވެ. އަނިޔާވި މީހުންގެ ތެރޭގައި 18 އަހަރުން ދަށުގެ އަންހެން ކުއްޖަކާއި ފިރިހެން ކުއްޖަކުވެސް ހިމެނެއެވެ. އަންހެންކުއްޖާގެ މޫނަށް ބޮޑެތި އަނިޔާތަކެއް ލިބިފައިވެއެވެ. އަދި ފިރިހެން ކުއްޖާގެ ފަޔަށްވެސް އަނިޔާތަކެއް ލިބިފައިވެއެވެ. އަނެއް ތިން މީހުނަސްވެސް އެކިވަރުގެ އަނިޔާތަކެއްވެ ހޮސްޕިޓަލުން ފަރުވާދީފައިވެއެވެ. އަދި ސައިކަލްތަކަށްވެސް ގެއްލުންތަކެއް ވެފައިވެއެވެ.\nފުވައްމުލަކު ނައިބު ތުއްތު މަގުގައި ވަރަށް ގިނައިން އެކުސިޑެންޓްތައް ހިނގަމުން ދެއެވެ. އެގޮތުން މިދިޔަ ހަފްތާގައިވެސް ދެ ސައިކަލެއް ޖެހި ހިނގި އެކުސިޑެންޓެއްގައި ދެމަފިރިއަކާއި އިތުރު މީހަކަށް ބޮޑެތި އަނިޔާތަކެއް ލިބިފައިވެއެވެ. އާންމުކޮށް ރޭގަނޑު ވަގުތުތަކުގައި ނައިބުތުއްތު މަގުން ބާރުސްޕީޑްގައި ސައިކަލް ދުއްވާކަން ފާހަނގަކުރެވެއެވެ. ނަމަވެސް އެގަޑިތަކުގައި ޓްރެފިކް ބެލެހެއްޓުމަށް ފުލުން ހަރަކާތްތެރިއެއް ނުވެއެވެ. އާންމުގޮތެއްގައި ފުލުހުން ޓްރެފިކް ބެލެހެއްޓުމަށް ހަރަކާތްތެރިވަނީ ހަފްތާ ބަންދު ދުވަސްތަކުގެ ހަވީރު ގަޑީގައެވެ.